      ПРОТОКОЛ ОТ 38-то ЗАСЕДАНИЕ НА ОБЩИНСКИ СЪВЕТ-РУСЕ

Проведено на 29 октомври 2026 година, начало 09:00 часа
От общо 51 общински съветници присъстваха 50, отсъстваха: Богомил Тодоров
Заседанието беше открито и ръководено от акад. Христо Белоев – председател на Общински съвет – Русе. 
[bookmark: _Hlk216910681][bookmark: _Hlk212797489] 	Акад. Христо Белоев: Добър ден на всички в залата. Проверка на кворума, 44  общински съветници са регистрирани, имаме необходимия кворум, откривам заседанието. В началото Кмета на общината ще връчи сертификати. Е ми….
Г-н Димитър Недев: Уважаеми г-н Председател, уважаеми общински съветници…..
Акад. Христо Белоев: Моля за тишина….
Г-н Димитър Недев:…..навярно си спомняте, че на една от сесиите по предложение на г-жа Муртезова и на доктор Кръстева и на внесено предложение от групата общински съветници на партия ГЕРБ, бе взето решение да се обособят места и точки за разполагане на дефибрилатори. В изпълнение на това решение с главно със съдействието на дарителите са поставени петте дефибрилатори на територията на град Русе, в района на централен площад пред Общината, информационен център, площад Батенберг срещу входа на Окръжна библиотека, в Парка на младежта на скейт площадката, на кея на алеята, която е към единия вход на кея и пред спортна зала Арена Русе. Искам да благодаря на дарителите и да призова и други да се включат в тази добра инициатива, която за съжаление е все по-необходимо в наши дни. Само искам да припомня, че дефибрилаторите посредством електрически импулси при аритмия на сърцето възобновяват неговата функция и спасяват човешки животи. Община Русе със съдействието на главния архитект определи точките за поставяне и съвместно с помощта на лекарския асистент Дудев извършихме тези дейности. Благодаря на всички дарители, благодаря и на общинските съветници за тяхното решение. И предлагам г-н Милков да връчи сертификатите на първите пет дарители. УМБАЛ Медика виждам, че доктор Йоцев е тука…..сертификат има и за Районната колегия на Български лекарски съюз, за съжаление доктора Кожухаров се извини, че е ангажиран с пациенти и не може да присъства на церемонията…. Ротари клуб Русе г-н Стоян Христов…… и Топлофикация Русе г-н Желев помоли Веселко Цветков да получи сертификата от името на Топлофикация Русе….. 
	Акад. Христо Белоев: Така преминаваме към обсъждане на дневния ред. Постъпило е предложение за извънредна точка за включване на точка в дневния ред касаеща действията около по изграждането на плувния комплекс. Да Герасимов.
	Г-н Деян Герасимов: Да благодаря г-н Председател, уважаеми колеги моля да подкрепите включването на тази точка в дневния ред, тъй като основанието не е поредното забавяне на строителството, за което всички знаем и сме коментирали. Основанието са новите обстоятелства документирани в официална кореспонденция от 12-ти октомври имате изпратен целия материал. Управителят на Общински пазари е уведомил Кмета за конкретни договорни финансови обстоятелства и рискове и е поискал план за последващи действия. Поставен е и много важния въпрос за валидността на гаранцията за добро изпълнение. Ние смятам, че сме органът, който упражнява правата на едноличния собственик на капитала в това дружество и в тази връзка не мисля, че е разумно да отлагаме обсъждането на неговите рискове. Докладната не предлага допълнително финансиране на строителя и не предрешаването един договорен спор, предлага да получим независим правен анализ за законосъобразно довършване на обекта и за това Ви моля да подкрепите материала, благодаря ви.
	Акад. Христо Белоев: Да благодаря. Недков по тая тема, по тази точка? Иван Иванов по тази точка.
Г-н Иван К. Иванов: Уважаеми г-н председателю, уважаеми г-н Кмет и дами и господа общински съветници, считам за недопустимо включване по тоя начин на такава извънредна точка. Нашият правилник е много ясен той определя сроковете, в които се подават дали от общински съветници, от общинска администрация предложенията кога те се гледат на комисии и как се формира мнение на комисии. И сега изведнъж не се внася едно предложение където да го обсъдим предварително, да имаме представа за неговия характер. Правилника предвижда извънредни точки само в случаите, когато пропускаме някакви срокове да приемаме, където бихме могли да кандидатстваме по проект, те пък там има срокове, които не позволяват изчакване на сесията. Тая точка няма такъв характер. Аз мога да направя обосновано предположения, защо се прави по този начин, тъй като целта на занятието е нова атака към Кмета, а това е в голяма степен свързано с едни избори, които предстоят в неделя. Сега например ще видите как ще гласуват СДС, които имат определена позиция за неделя, те ще подкрепят. Благодаря за вниманието.
Акад. Христо Белоев: Благодаря, Недков, Деян Недков.
Г-н Деян Недков: Благодаря г-н Председател относно контролен лист 1115 зоната за сигурност поради вероятност от предварителен и последващ институционален натиск на основание чл.27, ал.3 от Закона за местното самоуправление и чл.90, ал.3 от Правилника за организацията на общинския съвет предлагам гласуването по точка 1115 да бъде тайно. Има достатъчно време за организацията…… 
Акад. Христо Белоев: Това в дневния ред, туй ще го гласуваме после на точката. Това е процедура, да добре.  Да, да ще го подложа на гласуване. Ще гласуваме след това всичко поред както е постъпило. Предложение за промяна в дневния ред от Борислав Рачев точка, мотивите са тъй като са поканени тук за участие хора, който имат отношение по точките. Точка 22 контролен лист 1118 учредяване на безвъзмездно право на ползване върху имоти частна общинска собственост да бъде включена като трета точка в дневния ред. И точка 49 контролен лист 1117 предоставяне на финансова подкрепа на футболен клуб Дунав да бъде включена като четвърта точка в дневния ред. По дневния ред има ли други предложения? Тя е по точка извън дневния ред….. ама не намерих номера 11…. Така от администрацията е постъпило предложение за 41 точка контролен лист 1108 да бъде отложена за следващото заседание одобряване на задание и разрешаване изработване на ПУП в местност до село в землището град Мартен, т.е. тя си е за следващото….това ще го гласуваме общо с дневния ред. По дневния ред други предложения? Моля, ами вземете отношение, Вие предлагате имате право вземете отношение. 
Г-н Борислав Рачев: Благодаря господин председателю, уважаеми общински съвет, уважаеми г-н Кмет доводите да поискаме тази промяна в дневния ред е предвид, че има представители на спортен клуб кендо Мушин и на футболен клуб Дунав, затова молим за промяна в дневния ред. Благодаря Ви и успешна сесия желая на всички.
Акад. Христо Белоев: Да благодаря и в края на миналата седмица постъпи Игра на миналата седмица постъпи предложение за изтегляне на точки. Изтегляне или отлагане ли че нямам доклада тука, Иванов? Отлагане, отлагане на точка 33 контролен лист 1102 одобряване на новата дългосрочна програма за използване на енергия от веи и точка 34 приемане програма за енергийна ефективност, тоест за следващо заседание 3 точки се отлагат контролен лист 1102, контролен лист 1103 и контролен лист 1108. По другите предложения гласуваме да бъде включена на извънредна точка предложението на Деян Герасимов, което касае изграждането на плувния комплекс.

КВОРУМ – 48. С 17 „за“, 8 „против“ и 23 „въздържал се“ не се приема предложението. 
Акад. Христо Белоев: По предложението на Борислав Рачев точка 22 учредяване безвъзмездно право на ползване върху имот частна общинска собственост  да бъде включено като трета точка. Гласуваме това.

КВОРУМ – 48. С 47 „за“, 0 „против“ и 1 „въздържал се“ се приема предложението. 

		Акад. Христо Белоев: Точка 49 контролен лист 1117 предоставяне на финансова подкрепа на Футболен клуб Дунав да бъде включена като четвърта точка.

КВОРУМ – 45. С 40 „за“, 0 „против“ и 5 „въздържал се“ се приема предложението. 

	Акад. Христо Белоев: Процедурното предложение на Деян Недков приемане на становище относно искане на Окръжния съд за изключване на площи около сградата на съдебната палата проект Синя зона да бъде тайно гласуване.

КВОРУМ – 47. С 16 „за“, 13 „против“ и 18 „въздържал се“ не се приема предложението. 
	
	Акад. Христо Белоев: Така да обявя питанията, 14 броя, спокойно. Така добре мислех след това, но дневния ред като цяло гласуваме.

КВОРУМ – 48. С 48 „за“, 0 „против“ и 0 „въздържал се“ се приема 
ДНЕВЕН РЕД:

1. [bookmark: _Hlk244510837]Приемане на обръщение от Общински съвет – Русе до Министерския съвет на Република Българи  за преодоляване проблемите, ограничаващи свързаността по стратегическата транспотна ос България-Румъния при „Дунав мост“ – Русе 
2. Приемане на обръщение от Общински съвет-Русе до Министерски съвет на Република България за състоянието на българо-румънския участък на река Дунав от км. 374.1 – Източната част на Силистра д о км.845.6 –устието на река Тимок общо 471.5 км.
3. К.л.1118 Учредяване безвъзмездно право на ползване върху имот – частна общинска собственост
4. К.л.1117 Предоставяне финансова подкрепа на ФК „ДУНАВ“ – Русе в размер на 100 000 /сто хиляди / евро
5. К.л.1075 Годишен отчет за изпълнение на концесионните договори през 2025 г.  
6. К.л.1076 Решение за приватизация чрез търг на общински имот с адрес: гр. Русе, кв. „Здравец“, ул. „Костенец“, предмет на Акт №12391/17.08.2026 г. за частна общинска собственост
7. К.л.1077 Продажба на недвижим имот – общинска собственост по реда на чл. 24д от ЗСПЗЗ
8. К.л.1078 Предоставяне безвъзмездно за ползване на недвижим имот - общинска собственост, намиращ се в гр. Русе, Община Русе, кв. „Здравец-север“, ул. „Шар планина“
9. К.л.1079 Учредяване безвъзмездно право на ползване върху недвижим имот – частна общинска собственост, с адрес: град Русе, ж.к. „Дружба 2“, ул. „Йосиф Цанков“ №45, ет.1, на Сдружение „Съюз на пенсионерите – Регион Русе“ за нуждите на Пенсионерски клуб „Надежда“
10. К.л.1080 Учредяване безвъзмездно право на управление върху общински недвижим имот в град Русе, ул. „Ангел Кънчев“ №1 за нуждите на Териториално поделение на Национален осигурителен институт – Русе
11. К.л.1081 Предоставяне безвъзмездно за управление на сграда с идентификатор 80460.501.721.2  по КККР на с. Червена вода, Община Русе, представляваща физкултурен салон на бивше основно училище „Христо Ботев“
12. К.л.1082 Откриване на процедура за продажба на поземлен имот с идентификатор 63427.158.1837 по Кадастралната карта и кадастралните регистри на гр. Русе, с площ 934 кв. м, находящ се в землището на гр. Русе, местност “Камусчия“, по реда на чл. 35, ал. 1 от Закона за общинската собственост  
13. К.л.1083 Продажба на общински поземлен имот с идентификатор 65348.501.569 по КККР на село Сандрово, ул. „Бузлуджа“ №41, по реда на чл. 35, ал. 3 от ЗОС  
14. К.л.1084 Обявяване на придаваем терен по улична регулация за частна общинска собственост.
15. К.л.1085 Откриване процедура за провеждане на публичен търг с явно наддаване за продажба на недвижим имот – частна общинска собственост, находящ се в село Просена, Община Русе
16. К.л.1086 Приемане на решение относно одобряване, приемане и придобиване на инвестиции, извършени в активи – общинска собственост, от „Водоснабдяване и канализация“ ООД – Русе на територията на Община Русе за периода от 01.01.2025 г. до 31.12.2025 г., съгласно Договор за стопанисване, поддържане и експлоатация на ВиК системите и съоръженията и предоставянето им за управление на „Асоциация по водоснабдяване и канализация на обособената територия, обслужвана от „Водоснабдяване и канализация“ ООД – Русе
17. К.л.1087 Откриване на процедура за провеждане на публичен търг с явно наддаване за продажба на имот – частна общинска собственост - земеделска земя, находящ се в землището на гр. Русе, местност „Караманлийка“, по реда на чл. 35, ал. 1 от ЗОС
18. К.л.1088 Откриване на процедура за провеждане на публичен търг с явно наддаване за продажба на имоти – частна общинска собственост в село Ново село, общ. Русе, по реда на чл. 35, ал. 1 от ЗОС
19. К.л.1089 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в с. Сандрово, община Русе, ул. „Ясна поляна“ №36
20. К.л.1090 Предоставяне безвъзмездно за управление на недвижим имот – публична общинска собственост, с адрес: град Русе, кв. „Чародейка-Г-ЮГ“, ул. „Тодор Икономов“ №1, бл. 213, вх. 4, ет. 0
21. К.л.1091 Предоставяне безвъзмездно за управление на недвижим имот и сгради – публична общинска собственост, с адрес: град Русе, ул. „Александровска“ №29      
22. К.л.1092 Учредяване безвъзмездно право на ползване върху недвижим имот – частна общинска собственост - Сграда с идентификатор 63427.1.4.1, по ул. „Братя Обретенови“ № 9, за нуждите на Сдружение „Спортен клуб по еърсофт „Номад“      
23. К.л.1093 Учредяване безвъзмездно право на ползване върху недвижим имот – частна общинска собственост, представляващ самостоятелен обект в сграда с идентификатор 63427.2.4082.3.6, за нуждите на Сдружение „ИПА Секция България“
24. К.л.1094 Провеждане на публичен търг с явно наддаване за отдаване под наем на обект – публична общинска собственост
25. К.л.1095  Отдаване под наем на имот - частна общинска собственост, за клубно помещение на организация с нестопанска цел
26. К.л.1096 Изменение на Решение №1033, прието с Протокол №36 от 16.07.2026 г. на Общински съвет – Русе
27. К.л.1097 Провеждане на публичен търг с явно наддаване за отдаване под наем на части от терени - публична общинска собственост, за разполагане на преместваеми обекти по чл. 56 от ЗУТ  
28. К.л.1098 Провеждане на публичен търг с явно наддаване за отдаване под наем за срок от пет години на части от терени – публична общинска собственост за разполагане на рекламно-информационни елементи с площ над 3,00 кв.м на територията на гр. Русе  
29. К.л.1099 Отдаване под наем на части от имоти за разполагане на физическа инфраструктура - базови станции за оператори на електронни съобщителни мрежи
30. К.л.1119 Изменение и актуализация на Обща схема за разполагане на преместваеми обекти по чл.56 от ЗУТ на град Русе, чрез преместване на одобрена позиция поради разпореждане с общинска собственост
31. К.л.1120 Състав на Комисията по приватизация и следприватизационен контрол
32. К.л.1100 Одобряване на Меморандум за разбирателство за приятелско сътрудничество между град Русе, Република България, и град Цанжоу, провинция Хъбей, Китайска народна република
33. К.л.1101 Даване на съгласие за осигуряване на собствен принос от Община Русе за два проекта изпълнявани по Процедура №BG-RRP-4.023 „Подкрепа за устойчиво енергийно обновяване на жилищния сграден фонд – ЕТАП I” на Механизма за възстановяване и устойчивост (НПВУ)
34. К.л.1104 Определяне на начални тръжни цени за продажба на стояща дървесина на корен от горски територии – общинска собственост  
35. К.л.1105 Провеждане на търг с явно наддаване за продажба на стояща дървесина на корен в горски територии, собственост на Община Русе
36. К.л.1106 Определяне на минимални и максимални цени за таксиметров превоз на пътници
37. К.л.1107 Приемане на Наредба за изменение и допълнение на Наредба № 28 за условията и реда за използване на спортните обекти, собственост на Община Русе
38. К.л.1121 Издаване на запис на заповед в полза на Държавен фонд „Земеделие“ – Разплащателна агенция   
39. К.л.1122 Изменение на Решение № 890, прието с Протокол № 31/26.02.2026 г. и даване на съгласие за предоставяне на временен безлихвен заем от бюджета на Община Русе на СНЦ „МЕСТНА ИНИЦИАТИВНА РИБАРСКА ГРУПА РУСЕ – ИВАНОВО – БОРОВО“
40. К.л.1109 Одобряване на задание и разрешаване изработване на проект за подробен устройствен план /ПУП/ – План за застрояване /ПЗ/ на ПИ 63427.150.140 и 63427.150.141 по КККР на гр. Русе, местност „Караманлийка“, община Русе, област Русе
41. К.л.1110 Одобряване на задание и разрешаване изработване на проект за подробен устройствен план /ПУП/ – План за застрояване /ПЗ/ на ПИ 63427.150.770 по КККР на гр. Русе, местност „Караманлийка“, община Русе, област Русе 
42. К.л.1111 Одобряване на подробен устройствен план (ПУП) – План за улична регулация (ПУР) от нова о.т. 11219 до о.т. 10890 и План за регулация и застрояване (ПРЗ) на нов УПИ II-27 в кв. 1660, местност „Орта бюлюк“, гр. Русе
43. К.л.1112 Одобряване на задание и разрешаване изработването на Подробен устройствен план /ПУП/ – план за улична регулация /ПУР/ и план за регулация /ПР/ на поземлен имот /ПИ/ с идентификатор 02796.159.100 в м. „Кантона“, землище на с. Басарбово, община Русе
44. К.л.1113 Одобряване на изменение на Подробен устройствен план /ПУП/ – чрез одобряване на план-схема за ел. кабел 20 kV от СРС на ВЕЛ 20 kV „Ледопункт“ и кабел 20 kV от БКТП „Адис инвест“ до РУ СрН в УПИ I /ПИ 63427.8.1/ в кв. 3015, ИПЗ, гр. Русе
45. К.л.1114 Предложение за одобряване изменение на Общия устройствен план на Община Русе 
46. К.л.1115 Приемане на решение относно становище по искане на Окръжен съд – Русе за изключване на площи около сградата на Съдебната палата в гр. Русе от обхвата на проект „Синя зона“
47. Питания

Акад. Христо Белоев: Питанията 14 броя, отлагат се за следващото заседание две: питане от Деян Герасимов относно използване на външни юридически услуги от Община Русе, ……питане от Светлозар Симеонов относно изпълнение на инвестиционната програма за общински проекти с финансиране по споразумение с МРРБ. С писмен отговор питане от група съветници ПП-ДБ относно текущ статут на договора за изграждане на плувния комплекс. Писмен отговор ли? Питане от Деян Герасимов относно извършване на ремонтни дейности по улица Константин Величков, чакай още има за него. Питане от Деян Герасимов относно неотложна необходимост от обновяване и освежаване на маркировката разположена върху пешеходни пътеки, писмени отговори. Питане от Калин Иванов относно обявената готовност фактическо завършване, приемане и безопасност и благоустрояване пред и около блок Верила. Питане от Светлозар Симеонов относно възстановяване и благоустрояване на спортното игрище и отремонтиране на детска площадка и тревни площи зад блок 113, Чародейка. Питане от Светлозар Симеонов относно изграждане на ново улично осветление, тротоар по улица Михаил Хаджикостов. Питане от Митко Кунчев относно използване на драконовите лодки. Питане от Светлозар Симеонов относно инфраструктурата, достъпа и безопасността около блок 401, Чародейка-север. Питане от Деян Герасимов относно техническо състояние, поддръжката и безопасността на повдигнатите пешеходни пътеки по ул. Александровска. И с устен отговор като последна точка питане от Мариян Димитров относно строеж на паркинг в зелената площ на улица Петър Берон. От Христо Попов и Мариян Димитров относно разходи за реклама и публикации и от Светлозар Симеонов относно липса на решение след извършено обследване на района и предприемане действия по предложение за изграждане на заграждения за домашни любимци, това е в края. По точка извън дневния ред давам думата на Росица Кръстева.
Г-жа Росица Кръстева: Уважаеми г-н Председател……
Акад. Христо Белоев: Моля за тишина…..
Г-жа Росица Кръстева:….. уважаеми г-н Кмет, уважаеми дами и господа общински съветници, представители на администрацията, представители на медиите и граждани днес 29 октомври отбелязваме световния ден за борба с инсулта. Това е заболяване, което за съжаление все още поставя нашата страна на челни позиции по заболеваемост и инвалидност в Европа, но инсултът не е само една медицинска статистика. Това е една внезапно случваща се трагедия, която променя както съдбата на самия пациент, така и на неговите близки. Затова наша обща отговорност е да се грижим за здравето и най-вече за информираността на хората и превенцията, в този смисъл е нашият най-силен инструмент. В тази връзка с моите колеги подготвихме едно кратко видео, в което сме наблегнали на най-важните моменти по отношение на здравословния начин на живот. Тъй като е доказано че 80% от инсултите могат да бъдат предотвратени ако се избягват рисковите фактори, които го предизвикват. Преди да изгледаме видеото все пак искам да припомня, кои са основните симптоми на инсулта, за които всеки човек трябва да бъде информиран. Това е внезапно изкривяване на лицето, внезапна слабост на крайник на ръка или на крак и внезапна промяна в говора. И при забелязване на тези симптоми при наши близки незабавно трябва да се потърси спешна медицинска помощ на телефон 112 или по най-бързия начин пациента да бъде транспортиран до спешна помощ. Така важно е да се знае че бързата реакция спасява живот и предотвратява тежките последици от инсулта. Нека бъдем посланици на тази информация за хората в нашия град. А сега нека да изгледаме това видео за да си припомним как с малки ежедневни навици можем да предпазим здравето си. Благодаря ви за вниманието и пожелавам здраве на Вас и вашите близки.
Акад. Христо Белоев: Да благодарим за хубавите указания, които трябва да спазваме. Кмета на Общината. 
Г-н Пенчо Милков: Уважаеми г-н Председател, уважаеми колеги общински съветници и представители на медиите взимам много закратко думата, защото днес Общинския съвет реши да не обсъди въпроса поставен с басейна. Но прочитайки материала, който общинския съветник ни представя и аз го каня ако иска да направим съвместна среща, съм решил да възложа такъв независим правен анализ. И желанието ми е въпроси, които имате по отношение на темата да ги кажете на мен своевременно, за да може до следващата сесия да подготвим материал и да бъде представен на колегите с пълна и подробна информация. Благодаря.
Акад. Христо Белоев: Да благодаря, точка първа.

Точка 1
Приемане на обръщение от Общински съвет – Русе до Министерския съвет на Република Българи  за преодоляване проблемите, ограничаващи свързаността по стратегическата транспотна ос България-Румъния при „Дунав мост“ – Русе 
	Акад. Христо Белоев: Тази точка е обединена от два материала и вносителите ще им дам думата по реда на постъпилите материали, първо на Григоров и след това на Деян Герасимов, Велизар Павлов. Заповядайте г-н Григоров.
	Г-н Галин Григоров: Уважаеми г-н Председател, уважаеми г-н Кмет, уважаеми колеги това е тема, която беше обсъждана на доста от комисиите и наистина смятам, че няма русенец, няма никой в тази зала, който да не желае този въпрос да бъде решен. Ние направихме проект за обръщение като няколко дена по-късно и други колеги се организираха и въз основа на нашето обръщение направиха необходими допълнения, доста разумни предложения. За които наистина благодаря и на г-н Павлов, на г-н Герасимов, на г-н Недков като ние сме приели доста от тези предложения за допълнение  и сме ги включили в една обобщена обща декларация. Едно общо обръщение на Общински съвет Русе, което предлагаме….
Акад. Христо Белоев: Текста е изпратен, всички го имат…
Г-н Галин Григоров:…да, така обръщение на Общински съвет Русе до Министерски съвет на Република България относно преодоляване на проблемите ограничаващи транспортната свързаност по стратегическата ос север-юг между България и Румъния при Дунав мост Русе. Уважаеми г-н Министър-председател, уважаеми госпожи и господа министри ние общинските съветници от Общински съвет Русе, като представители на гражданите на Община Русе се обръщаме към вас в настоятелен призив за предприемане на спешни мерки за преодоляване на проблемите свързани с транспортната свързаност при Дунав мост - Русе. Това е ключова транспортна връзка по транспортната ос север-юг между България и Румъния. След пълното присъединяване на двете страни към шенгенското пространство, съществува реална възможност за ускоряване на движението на хора и стоки, развитие на местната икономика и повишаване на надеждността на европейските транспортни коридори, за целта са необходими съгласувани решения на държавно равнище. Общински съвет Русе настоява транспортната свързаност през Дунав мост да се разглежда едновременно като икономически, инфраструктурен и стратегически въпрос включително в контекста на устойчивостта на логистичните маршрути и Европейската военномобилност. На първи октомври 2026 година Република Румъния премахна таксата за преминаване по Дунав мост в посока Гюргево – Русе. Липса на реципрочни действия от страна на Българската държава запазва неравнопоставеността при преминаването в двете посоки и създава допълнителни административни затруднения. Настояваме за незабавни действия, които ще премахнат едно от административните пречки при преминаването и ще създадат предпоставки за облекчаване на трафика и ще стимулират икономическото развитие на трансграничния район. Сериозна пречка пред транспортната свързаност е и опасното състояние на пътната настилка в зоната на бившия гранично-пропускателен пункт Дунав мост на българска територия. Независимо коя държавна структура стопанисва терена гражданите и превозвачите имат право на безопасно преминаване. Необходими са незабавни съгласувани действия на компетентните институции за обезопасяване и ремонт на компрометираната настилка. Допълнителен проблем представлява забавянето на електрификацията на железопътната връзка български участък от гара Русе разпределителна до държавната граница. Първоначално беше заявен, че електрификацията ще бъде реализирана през 2027 година, но впоследствие беше предложен график за строителство в периода 2028-2030г. В същото време в румънска страна планира строителни дейности през 2027 година включително прекъсване на железопътния трафик от април до края на годината. При повишени рискове за корабоплаването в Черно море липсата на синхронизирана модернизация поставя под въпрос надеждността на транспортните и логистични вериги и има значение за националната сигурност. В тази връзка Общински съвет Русе призовава Министерски съвет на Република България да предприеме необходимите действия за изменение на чл.9 от тарифата за таксите, които се събират за преминаване и ползване на републиканската пътна мрежа приета с постановление № 370 на Министерски съвет от 20.12.2019 година. С цел пълно отпадане на таксите за преминаване на леки автомобили по Дунав мост посока Русе-Гюргево включително от 01.01.2027г. Настоява администрирането на таксите за останалите категории моторни превозни средства да бъде изведен извън зоната на бившия гранично-пропускателен пункт. Две настояваме Министерството на транспорта и съобщенията да представи конкретен график за електрификацията и модернизацията на железопътната връзка Русе-Гюргево съгласуван с планираните строителни дейности от румънска страна през 2027 година. Като посочи отговорните институции, осигуреното финансиране и конкретните срокове за изпълнение. Настояваме Министерски съвет да разгледа проекта, като стратегически приоритетен в контекста на националната сигурност, европейската военномобилност и устойчивостта на транспортните и логистични вериги. Три настояваме Министерството на финансите и Агенция Митници в рамките на установените им правомощия и съвместно с останалите компетентни институции да предприемат незабавни действия за обезопасяване и основен ремонт на компрометираната пътна настилка в зоната на бившия гранично-пропускателен пункт Дунав мост. Общински съвет Русе заявява готовност да подкрепя институционалните действия насочени към премахване на пречките пред свободното движение и към развитието на Русе и региона като по-добре е свързана трансгранична икономическа зона. Развитието на транспортния коридор север-юг през Русе-Гюргево и постепенното премахване на административните инфраструктурни бариери между двата града са от съществено значение за икономическата конкурентно способност на региона, националната сигурност и пълноценното използване на възможностите, които членството на България и Румъния в шенгенското пространство предоставя. Благодаря Ви надявам се че ще бъде подкрепено обръщението.
	Акад. Христо Белоев: Да Велизар Павлов.
	Г-н Велизар Павлов: Благодаря г-н Председател, уважаеми колеги мисля, че като резултат от нашата съвместна работа се получи един много хубав документ. Поставени са важни въпроси свързани с Дунав мост и показваме на практика как едно обединение на такива важни стратегически въпроси не само за Русе, ами за България е напълно възможно. Надявам се всички колеги да подкрепят тази декларация. Благодаря Ви.
	Акад. Христо Белоев: Благодаря, Мариян Димитров изказване.
	Г-н Мариян Димитров: Уважаеми колеги, г-н Председател, г-н Кмете искам да поздравя вносителите затова, че постигнаха споразумение за едно общо обръщение какъвто призив отправих още в първата комисия по екология, защото не е нормално по един и същ въпрос да има две отделни обръщения. Тази тема за премахване на такса Дунав мост или за нейното намаляване тя е тема на всички русенци, на всички партии и общински съветници и сега както е оформен материала, той просто е от името на всички общински съветници. И аз призовавам да го подкрепим. По тази тема сме работили дълги години различни хора още 2022 година тогавашният депутат Златан Златанов беше поставил този въпрос в Парламента, разбира се не се случи нищо. Да се надявам, че този път ще имаме успех, макар че съм малко песимист имайки предвид едно изказване на Министър Шишков, който каза румънците щом се свалили таксата значи време е ние да я дигнем. Това може би беше саркастично, не, саркастично беше, защото преди това…вадя го от контекста в момента. Преди това той беше казал, че румънците са махнали таксата без да преговарят с България и без да постигнем общо споразумение. Разбира се че таксата няма да се вдигна, но да се надявам че ще бъде премахната и се надявам, че всички ще пътуваме спокойно в двете посоки. Благодаря Ви.
	Акад. Христо Белоев: Искрен Веселинов, реплика.
	Г-н Искрен Веселинов/реплика/: Уважаеми колеги аз благодаря за подкрепата, наистина се надявам тя да е обща, но така Вие казахте нещо, което не е вярно по принцип. Не се махнати таксите, защото това съоръжение генерира приходи и за двете страни те са включени в румънската ТОЛ система, те ги събират по друг начин. И това е нашия призив също в края на краищата 21 век сме, държавата мисля че много лесно може да се организира. Пък относно леките автомобили за чието премахване на таксите настояваме там администрирането със сигурност създава повече разходи отколкото генерира приходи, защото те са около 7-8% на практика от общия приход на таксата на моста. Така че благодаря за подкрепата, но нали да не остават русенци с впечатлението, че ние щедро раздаваме държавните пари по-скоро лишаваме държавата от приходи.
	Акад. Христо Белоев: Благодаря, няма други изказвания. Наистина обединяването на двата материала постигна нещо добро и по-комплексно като решение за Дунав мост и инфраструктурата около него. Гласуваме приемането на обръщението.

КВОРУМ – 50. С 50 „за“, 0 „против“ и 0 „въздържал се“ се приема

РЕШЕНИЕ № 1071
На основание чл.21, ал.2 от Закона за местното самоуправление и местната администрация, Общински съвет – Русе реши:
Приема обръщение до Министерски съвет на Република България, със следния текст:
ОБРЪЩЕНИЕ НА ОБЩИНСКИ СЪВЕТ – РУСЕ
ДО МИНИСТЕРСКИ СЪВЕТ НА РЕПУБЛИКА БЪЛГАРИЯ
Относно: Преодоляване проблемите, ограничаващи свързаността по стратегическата транспотна ос България-Румъния при „Дунав мост“ – Русе
Уважаеми господин министър-председател,
Уважаеми госпожи и господа министри,

Ние, общинските съветници в Общински съвет – Русе, изразявайки волята на гражданите на Община Русе, се обръщаме към Вас с настоятелен призив за предприемане на спешни мерки за преодоляване проблемите свързани с транспортната свързаност при „Дунав мост“ – Русе 
Русе–Гюргево е ключова трансгранична връзка по транспортната ос Север–Юг между България и Румъния. След присъединяването на двете страни към Шенген съществува реална възможност за ускоряване на движението на хора и стоки, за развитие на местната икономика и за по-надеждни европейски транспортни коридори. За целта са необходими съгласувани решения на държавно равнище.
Общински съвет – Русе настоява транспортната свързаност през Дунав мост да се разглежда едновременно като икономически, инфраструктурен и стратегически въпрос, включително в контекста на устойчивостта на логистичните маршрути и военната мобилност.
Считано от 1 октомври 2026 г., Република Румъния едностранно премахна таксата в посока Гюргево – Русе. Липсата на огледални действия от страна на българската държава поставя в неравностойно положение нашите съграждани и подкопава принципите на свободна европейска мобилност. Настояваме за незабавни действия за реципрочност, което ще облекчи трафика, ще премахне изкуствените опашки на границата и ще стимулира икономическото развитие на целия трансграничен регион.
Сериозна пречка пред свързаността е и опасното състояние на пътната настилка в зоната на ГКПП „Дунав мост“ на българска територия. Независимо коя държавна структура стопанисва терена, гражданите и превозвачите имат право на безопасно преминаване. Необходим е незабавен междуведомствен ангажимент за ремонт.
В перспектива проблем представлява и забавянето на електрификацията на Железопътната линия в българския участък от гара Русе-разпределителна, която следваше да се реализацира през 2027 г., а по-късно беше посочен график за строителство с хоризонт 2028–2030 г. В същото време румънската страна планира дейности през 2027 г. и спиране на жп трафик от април 2027 до края на годината. При повишени рискове за корабоплаването в Черно море несинхронизираната модернизация поставя въпроси за надеждността на транспортните вериги и националната сигурност.
В тази връзка Общински съвет – Русе:
1. Призовава Министерския съвет на Република България за предприемане на спешни нормативни промени в Тарифата за таксите, които се събират за преминаване и ползване на републиканската пътна мрежа, приета с ПМС № 370 от 20.12.2019 г и по-конкретно в чл.9 насочени към пълно отпадане на таксата за преминаване на леки автомобили по моста на р. Дунав в посока Русе – Гюргево от 01.01.2027 година. Администрирането на таксите за другите МПС да бъде изведено от зоната на гранично-пропускателния пункт. 
2. Настоява Министерството на транспорта и съобщенията да представи конкретен график за електрификацията и модернизацията на железопътната връзка Русе–Гюргево в синхронизация с планираните работи от румънска страна през 2027 г.; да определят отговорните институции, осигуреното финансиране и конкретните срокове. 
3. Настоява Министерството на финансите и Агенция „Митници“, според установените им правомощия, да предприемат незабавни действия за обезопасяване и основен ремонт на компрометираната пътна настилка в зоната на ГКПП „Дунав мост“. 
Общински съвет - Русе заявява готовност да подкрепя институционалните действия, насочени към премахване на пречките пред свободното движение и към развитието на Русе и Гюргево като по-добре свързана трансгранична икономическа зона. Развитието на коридора Север-Юг през Русе-Гюргево и постепенното премахване на административните и инфраструктурните бариери между двата града. 


Точка 2
Приемане на обръщение от Общински съвет-Русе до Министерски съвет на Република България за състоянието на българо-румънския участък на река Дунав от км. 374.1 – Източната част на Силистра д о км.845.6 –устието на река Тимок общо 471.5 км.

	Акад. Христо Белоев: Валери Иванов.
	Г-н Валери Иванов: Уважаеми г-н Председател на Общинския съвет, уважаеми г-н Кмет, уважаеми колеги общински съветници правим предложение от името на група съветници от местна коалиция БСП за БЪЛГАРИЯ относно приемане на обръщение към Министерски съвет на Република България за състоянието на българо-румънския участък на река Дунав от км. 374.1 – Източната част на град Силистра до км.845.6 –устието на река Тимок. Уважаеми общински съветници през настоящата 2026 г ние, общинските съветници, както и всички наши съграждани, а вярваме и населението по цялото поречие на дунавското крайбрежие, наблюдаваме критично ниски водни строежи за всички времена. По данни на Изпълнителна агенция за  проучване и поддържане на река Дунав на 05.07.2026 г нивото на реката е нула см.,  равно на условната нула. От другия ден, 06.07.2026 г до момента тука датата е 19.10.2026 г  котата е минус 141 см от условната нула, което е абсолютен рекорд откакто се мери нивото на реката. Това е с цели минус 68 см. от досегашния рекорд минус 73 см., поставен през септември 2003 г преди 23 години. Това на практика носи вреда на държавата в нашия участък от реката: блокиране на корабоплаване, пристанищна дейност, речен туризъм, драгиране и добив на инертни материали за строителството,  заплаха за енергетиката и националната сигурност. След обсъждане със специалисти и хора от бизнеса с дългогодишна дейност, свързана с реката, стигнахме до извод, че следва да се предприемат действия от държавата за управление на водите на река Дунав. С оглед изложеното и на основание чл.63 ал.2 от Правилника за организацията и дейността на Общински съвет Русе, неговите комисии и взаимодействието му с общинската администрация, предлагаме на Общински съвет-Русе за вземе следното решение, на основание чл.21 ал.2 от Закона за местно самоуправление и местна администрация, Общински съвет –Русе реши приема обръщение до Министерски съвет на Република България със следния текст: обръщение до министерски съвет на Република България на Общинския съвет, уважаеми господин министър-председател, уважаеми госпожи и господа министри, ние общинските съветници от Общински съвет-Русе, като представители на гражданите на Община-Русе, ръководейки се от техните интереси, настояваме за вземане на спешни мерки по управление на водите на река Дунав в българо-румънския участък на реката чрез започване процедури по проучване, проектиране и  изграждане на хидротехнически съоръжения, хидротехнически комплекс. Не е природата главен виновник за случващото се в нашия участък от реката. Да, има глобално затопляне, има безснежни зими, имало е ниски води, макар и на по-късен етап, през август до октомври, а тази година са още от средата на юни. Ние като държава сме единствените, които не управляваме водите на река Дунав. Това се извършва с хидротехнически съоръжения, брегоукрепване като комплекс от инженерни и строителни мерки, предназначени да защитават бреговете от ерозия, свличане и разрушително действие на водите, съоръжения за насочване на водата по талвега на реката за да може тя да се самопочиства. Преди години нашите предшественици, проучвайки световния опит, през 60-те и 70-те години на миналия век са преминали от идеи, предпроектни проучвания и проектиране до същинско строителство на национален обект Хидротехнически комплекс Никопол-Търну Мъгуреле в края на 80-те години при км.580-582. Като са предвидили идейно изграждане на втори Хидротехнически комплекс Силистра-Кълъраш при 375.3-375.5 км. Двата комплекса са били замислени с по един ВЕЦ за България и за Румъния, на всеки от тях, и с автомобилна мостова свързаност, а при Силистра и ЖП свързаност. 
Очакван краен резултат е целият Българо–Румънски участък става корабоплавателен целогодишно. Второ два моста на реката, като единият е комбиниран с авто и ЖП превози. Трето целогодишното корабоплаване поддържа речния туризъм, круизи от цял свят към делтата на Дунав с престой в Русе, на 60 км от Букурещ. Четвърто енергийна сигурност с два ВЕЦ-а и охлаждането на атомните реактори на АЕЦ Козлодуй и Белене. Пето водна свързаност Дунав, Рейн, Майн по оста изток-запад и запад – изток. Всичко това е възможно на ниво държава в лицето на институциите  и изпълнителната власт в България, Румъния и Европейския съюз. Това е обръщението, ако имате въпроси…..
	Акад. Христо Белоев: Да благодаря, Велизар Павлов изказване.
	Г-н Велизар Павлов: Благодаря г-н Председател, уважаеми колеги, уважаеми г-н Иванов направи ми впечатление, че прочетохте тази декларация с болка, с загриженост и сте прав. Често казваме, че Русе е обърнал гръб на река Дунав, но истината че България е обърнала гръб на река Дунав. И това се вижда от най-различни показатели в това число и плавателния път липсата на такива хидротехнически съоръжения. Нещо повече погледнете пътната инфраструктура около реката, погледнете и икономиката около реката и да направим сравнение с това, което се случва около реката в горното течение Виена, Будапеща, Братислава, Белград икономика, живот. За съжаление този проблем той не е отсега, той е от много години назад и България би имала много голям интерес свързан с регионалното развитие и перспективите за Северна България за съживяване на икономиката, плавателния път, инфраструктурата и така нататък.  И  това е много важен разговор и трябва да използваме всякакви възможности за промяна на отношението на държавата към река Дунав. Благодаря, подкрепям……
	Акад. Христо Белоев: Благодаря, Искрен Веселинов изказване.
	Г-н Искрен Веселинов: Уважаеми г-н Председател, уважаеми г-н Кмет, уважаеми колеги, аз също искам да заявя нашата подкрепа за тази декларация тя поставя един изключително важен въпрос и факт е, че борбата на местните общности да обърнат погледа на държавата на север продължава с променлив успех, по-скоро неуспех през последните няколко десетилетия. Аз лично съм се опитвал на два пъти да поставя въпроса за рестартирането на тези проекти, единия път беше в далечната 2007 година с декларация, която Дунавските общини приеха включваща изграждането на крайбрежния път между другото, който колегата Павлов намекна за него, защото от 20 години Дунавските общини се борят да има свързаност между тях. Като тръгвам за Видин да не трябва да минавам през Плевен примерно, все още неуспешно. Въпреки че имаше някакви компромисни варианти в един момент, в който да се ползват стари отсечки и да се реновират, съвсем малки нови участъци да се изградят. Но това продължава да бъде фикция. По отношение на двата хидроенергийни комплекса, за които става дума в декларацията направихме неуспешен опит да ги включим в плана за възстановяване и устойчивост на два пъти. Веднъж нали в първия му вариант когато през 20-та година се разработваше и малко по-късно в едно от следващите управления отново беше направен такъв опит. Има един проблем и той се казва, че ние първо нямаме в момента съгласувано с румънската страна и второ, че имаме една много сериозна зелена мафия, която противостои на всякакъв такъв тип мероприятия. В това отношение аз имам и една техническа забележка, която споделих към вносителите по време на заседанието на комисията по комунални дейности и се според мен липсва формулирани и ясни искания какво искаме от Министерски съвет да направи. Защото ние в началото говорим за тези хидроенергийни съоръжения, но те не са воля само на нашата страна това са нещо, което трябва да е съвместно с Румъния да се прави. Отделно те не са единственото мероприятие, което може да подобри корабоплаването. Позволих си буквално сега да предложа две точки, с които да допълним решението, ако вносителят е съгласен, ако не, не е тема която ще настоявам да се включи. Но мисля, че ще направи обръщението по функционално в смисъл да имаме формулирано искане към Министерски съвет, а не само за пореден път да поставим въпроса, както с много декларации сме го правили. Първа точка предлагам на Министерски съвет спешно да създаде междуведомствена работна група с представители на Министерство на транспорта и съобщенията, МОСВ, МРРБ и други ведомства, които да изготвят анализ и направят предложения за ефективното управление на водите на река Дунав в българския участък. С оглед обезпечаване корабоплаването през цялата година и гарантирани нива, които не застрашават работата на АЕЦ Козлодуй. Второ, настоява въпросът да бъде поставен пред правителството на Република Румъния, включително за изграждането на хидротехнически съоръжения при Никопол-Търну Мъгуреле и Силистра-Кълъраш планирани през 80-те години на 20 век. 
	Акад. Христо Белоев: Да благодаря, Валери Иванов.
	Г-н Валери Иванов: Уважаеми г-н Председател, уважаеми г-н Кмет, колеги прав сте проф. Павлов ядосан съм, целият ми живот мина на Дунава с това се занимавам и от време на време. Що се отнася до предложението на г-н Веселинов приемам го, може би по-разширено да стане, защото ние казваме с органите на изпълнителната власт в България, в Румъния и в Европейския съюз. Така, че приемам направените предложения да се допълни и може би извън това обръщение предлагам на председателя на Общинския съвет, на Кмета на Общината чрез Асоциацията на Дунавските общини да се доведе това наше обръщение към всички тях, защото в края на краищата ние сме най-големия пристанищен град на Дунава и е редно, както се казва да водим хорото……
	Акад. Христо Белоев: Да се потърси подкрепа и от ……
	Г-н Валери Иванов:…….и също така да се доведе до знанието на неправителствени организации, като Българската дунавска камара, които имат пряко отношение тяхната дейност с реката. Благодаря ви.
	Акад. Христо Белоев: Да, благодаря, няма други, гласуваме обръщението приемането на тази декларация с предложенията на Искрен Веселинов.
	
КВОРУМ – 50. С 50 „за“, 0 „против“ и 0 „въздържал се“ се приема

РЕШЕНИЕ № 1072
На основание чл.21, ал.2 от Закона за местно самоуправление и местна администрация, Общински съвет – Русе реши:
1. Предлага на Министерски съвет спешно да създаде междуведомствена работна група с представители на Министерството по транспорта и съобщенията, Министерството на околна среда и водите, Министерство на регионалното развитие и благоустройството и други ведомства, които да изготвят анализ и направят предложения за ефективното управление на водите на река Дунав в българския участък, с оглед обезпечаване корабоплаването през цялата година и гарантиране нива, които не застрашават работата на АЕЦ „Козлодуй“.
2. Настоява въпросът да бъде поставен пред правителството на Република Румъния, включително за изграждането на хидротехническите съоръжения при Никопол – Турну Мъгуреле и Силистра – Кълъраш, планирани през 80-те години на 20-ти век.
3. Приема обръщение до Министерски съвет на Република България със следния текст:
             ОБРЪЩЕНИЕ НА ОБЩИНСКИ СЪВЕТ-РУСЕ
            ДО МИНИСТЕРСКИ СЪВЕТ НА РЕПУБЛИКА БЪЛГАРИЯ
ОТНОСНО: Състоянието на българо-румънския участък на река Дунав от км. 374.1 – Източната част на Силистра до км.845.6 – устието на река Тимок общо 471.5 км.
УВАЖАЕМИ ГОСПОДИН МИНИСТЪР-ПРЕДСЕДАТЕЛ,
УВАЖАЕМИ ГОСПОЖИ И ГОСПОДА МИНИСТРИ,
Ние, общинските съветници от Общински съвет-Русе, като представители на гражданите на Община-Русе, ръководейки се от техните интереси, настояваме за вземане на спешни мерки по управление на водите на река Дунав в българо- румънския участък на реката чрез започване процедури по проучване, проектиране и  изграждане на хидротехнически съоръжения (хидротехнически комплекси).
Не е природата главен виновник за случващото се в нашия участък от реката. Да, има глобално затопляне. Има безснежни зими. Имало е ниски води, макар и на по-късен етап, през август до октомври, а тази година са още от средата на юни.
Ние като държава сме единствените, които НЕ УПРАВЛЯВАМЕ ВОДИТЕ на река Дунав. Това се извършва с хидротехнически съоръжения, брегоукрепване като комплекс от инженерни и строителни мерки, предназначени да защитават бреговете от ерозия, свличане и разрушително действие на водите, съоръжения за насочване на водата по талвега на реката за да може тя естествено да се почиства.
Преди години нашите предшественици, проучвайки световния опит, през 60-те и 70-те години на миналия век са преминали от идеи, предпроектни проучвания и проектиране до същинско строителство на национален обект ХТК Никопол- Турну Мъгуреле в края на 80-те години при км.580-582. Като са предвидили и втори ХТК Силистра-Кълъраш при 375.3-375.5 км. Двата комплекса са били замислени с по един ВЕЦ за България и за Румъния, всеки от тях, и с автомобилна мостова свързаност, а при Силистра и ЖП свързаност. 
Очакваният краен резултат:
1. Целият Българо–Румънски участък става КОРАБОПЛАВАТЕЛЕН ЦЕЛОГОДИШНО.
2. Два моста на реката, като единият е комбиниран с авто и ЖП превози.
3. Целогодишното корабоплаване поддържа речния туризъм /круизи от цял свят/ към делтата на Дунав с престой в Русе, на 60 км от Букурещ.
4. Енергийна сигурност с два ВЕЦ-а и охлаждането на атомните реактори на АЕЦ Козлодуй и Белене.
5. Водна свързаност Дунав, Рейн, Майн по оста изток-запад и запад – изток.
Всичко това е възможно на ниво държава в лицето на институциите  и изпълнителната власт в България, Румъния и Европейския съюз. 


Точка 3
К.л.1118 Учредяване безвъзмездно право на ползване върху имот – частна общинска собственост

	Акад. Христо Белоев: Рачев.
	Г-н Борислав Рачев: Благодаря г-н Председателю, уважаеми г-н Кмет, уважаеми общински съветници, колеги, става въпрос за аулата на бившия Техникум по зърнообработване Асен Златаров до скоро там имаше ползвател, имаше наемател, който върна залата и прилежащите й терени на Общината. След оглед от клуба по кендо Мушин те заявяват своята нагласа, своето намерение да поискат от Общината, от вас, от Общинския съвет за безвъзмездно ползване за срок от 10 години аулата, където да извършват своите тренировъчно образователни дейности. Като след оценка от техник на Община Русе преценихме, че инвестицията която трябва да се случи във въпросната аула е на стойност не по-малка от 144 800 евро без ДДС. Като дейностите са разписани в предложението, това което се обсъди по комисии по икономическа, комисия младежта и спорта, чухме доста предложение на г-н Станчев, на г-н Недков, на г-н Джалил, професор Павлов, г-н Герасимов. Вярваме и ще се съобразим, вярваме че ще успеем да се съобразим и да залегнат тези предложения в споразумението именно в случая, че не се изпълни така разписаната инвестиция в посочения срок договора да бъде прекратен. В случай, че с ваша санкция предоставите за 10-годишно безвъзмездно ползване аута на клуба по кендо, той да няма претенции за друг общински спортен обект. И другото което професор Павлов предполагам успя да чуе историята на клуба какво се случва там, как, къде. Също така тук е място да кажа, че председателят на клуба Гаврил Ганчев присъства днес на сесията затова се наложи корекцията в дневния ред. Предлагам да бъде изслушан и в случая, че има въпроси от ваша страна към него и към нас сме готови да отговорим. Благодаря ви. Предлагам изслушване на Гаврил Ганчев председател на спортен клуб кендо Мушин. 
	Акад. Христо Белоев: Предложение за изслушване на г-н Ганчев, да го гласуваме.

КВОРУМ – 44. С 40 „за“, 0 „против“ и 4 „въздържал се“ се приема предложението.

	Акад. Христо Белоев: Г-н Ганчев заповядайте съвсем на кратко.
	Г-н Гаврил Ганчев: Уважаеми г-н Председател, уважаеми съветници….
	Акад. Христо Белоев: Моля за тишина….
	Г-н Гаврил Ганчев:…..аз ще преразкажа накратко историята сагите със залите за да добиете ясна престава за какво става на въпрос и да не си въобразявате че аз искам 2-3-5 зали искам само една. То тая сага продължава 2 години по-рано г-н Кмета ще потвърди. Ние имахме желание Общината да ни предостави терен на, който да построим зала. Г-н Кмета и заедно с главния архитект тогава г-н Ениманев ни предоставиха, в смисъл обсъдихме парцела, който да ни устройва за залата. След което се уточняват всички подробности и получихме от Общината предложение срещу 180 000 лв. тогава да построим зала нали, което е абсурдно. Две години по-късно се появи нали въпросната зала в Ялта. С ваше решение беше обявен търг, на който ние се явихме, тъй като преценихме че отговаряме на условията, записани в условията на търга. Спечелихме търга и след, което започна една безкрайна съдебна сага, която не води до нищо добро. В смисъл ние освен да получаваме такси, съдебни такси друга полза нямаме. Изгубихме около 25 човека членове от което търпим и финансови загуби, въпреки че нали това е единствения приход. И за това отиваме на този вариант нали да отремонтираме тази зала, където да си провеждаме тренировъчния ни процес. Това е общо взето…..
	Акад. Христо Белоев: Благодаря…
	Г-н Гаврил Ганчев:….ако имате някакви въпроси съм готов да ви отговарям.
	Акад. Христо Белоев: Те са ясни нещата, но ако има някакви въпроси…..да, дайте знак с ръка тъй като системата…Мариян Димитров изказване. Изказване, да питаш, да стои там да те чака?
	Г-н Мариян Димитров: Уважаеми колеги, г-н Председател, г-н Кмет материала е много добре направен, предложението е добро. Виждам че сме се застраховали ако инвестициите не бъдат направени обаче има един проблем, имаме висящо съдебно производство. И в един момент клуба може да се окаже с две помещения и съвсем нормално може да ги усвои и двете. Сега сагата я знаем с бадминтона с залата и така натъка. Моето предложение е след като приключи съдебния спор висящ, тогава да гласуваме това добро предложение и да вземат съответната зала и вече да я ползват. Ако обаче бързат, защото може да бързат нали те вече една година не могат да развиват спорта, който желаят, да….две години, да две години ми казва председателя така е……да оттеглят жалбата пред Върховния съд и да го гласуваме…..да жалбата на Общината….но за мен не е нормално, да грешката е моя прав сте. За мен не е нормално при висящ съдебен спор, който не е приключил да решаваме този въпрос по този начин.
	Г-н Гаврил Ганчев: Сега издърпахте ме за езика, аз по никакъв начин не съм дал…..   
	Акад. Христо Белоев: Да отговори….
	Г- Гаврил Ганчев:…..не съм давал основание с моите действия или някои от клуба да дава такива основания да се съмнявате в почтеността в това което казваме. Аз имам основание обаче и в тази зала се сещам, че миналата година април месец предприехте едно безумно решение да отмените взето вече решение за провеждане на търга, което беше изцяло в наш ущърб. И ако някой има основание да се съмнява в истинността в това което правим, това съм аз. Значи не сте Вие разберете по всякакъв начин защитавате, като матрос от……..цялата ……сте се хвърлили да защитавате бадминтона, вкарахте го като общински интерес, обществен интерес. Кой формира обществения интерес и какво значи общински интерес? Аз не съм ли част от тази Община, тези които тренират не са ли част от Общината? В крайна сметка разберете, че тука става въпрос да ни дадете….значи ние не жалим, досега са минали три дела: Административен съд и две на Върховен съд. Всички дела са в наша полза и така ще бъде, тъй като ние се позоваваме на вече взети решения. Тъй като аз се учудвам на Общината как съумява по един и същи начин 5 пъти по различно да го обоснове в съда и да променя нещата. Значи едно и също нещо по 5 различни начина. Между другото ще взема отношение, тъй като ме касае като спортен клуб тези направени промени, готвените промени по Наредба 28. Според мене това което ще направите ще вкарате процедурата в безкрайни съдебни спорове още от самото начало, още от вземането на решение от Общинския съвет. Мисля, че точка 6 на чл.9 беше, която съда на всички възможни инстанции каза, че е противозаконна и даже не се обсъжда. Какво да си мисли човек? Какво точно си мислете да направите с тия промени? Да ги вкарате в законна рамка ли или да феодализираме всички общински имоти? Ще ги феодализираме и ще ги дадем на тези клубове, които плащат по, ще го обърнем от към финансовата страна на въпроса. Плащат по стотина евро наем и трябва да принуждавате мене, спечелил зала да отида да искам друга зала, която да й направя ремонт почти за 150 000 евро с мои лични средства взети от децата ми, нали. Принуждавам се да го направя, тези пари Вие за 100 години не можете да ги вземете от една зала. Мисля, че по 115 евро сега са най-скъпите с подобни размери зали. Ами това е 1200 евро на година, за 100 години са 120 000 евро. Какво точно ме карате сега аз да обяснявам и в какво точно се съмнявате?             
	Акад. Христо Белоев: Да благодаря, благодаря. Кмета, кмета на Общината, не Вие седнете аз трябва да ви давам думата. Кмета на Общината.
	Г-н Пенчо Милков: Уважаеми г-н Председател, уважаеми колеги общински съветници аз благодаря на г-н Ганчев, че беше безкрайно откровен в разговора с вас, както винаги е разговарял и с мен. И постави въпроса абсолютно честно няма място да му се сърди или някой да се засяга, че го каза всичко по толкова честен начин. По отношение залите съществува действителна проблем, който е нормативен. По отношение на конкретния въпрос действително Общината в наше лице на администрацията ще направи, така че при ваше решение да се обезпечи обществения интерес. Никога г-н Ганчев не е заявявал и не се е домогвал клуба му да управлява две зали. Направи много компромиси и ще направи много усилия от своя страна една зала, която е в лошо състояние да бъде ремонтирана така, че според мен трябва да благодарим за това нещо. По отношение на другата зала съдебните спорове ще приключат в момента, в който се вземе след това решение. Така че в тази насока е важно днеска да подкрепим клуба ни по кендо и да приключи този спор. Благодаря ви. 
	Акад. Христо Белоев: Благодаря, няма други изказвания, гласуваме точката.

КВОРУМ – 49. С 43 „за“, 0 „против“ и 6 „въздържал се“ се приема

РЕШЕНИЕ №1073
На основание чл. 21, ал. 1, т. 8 и чл. 21, ал. 2 от Закона за местното самоуправление и местната администрация, чл. 8, ал. 1 и ал. 9 и чл. 39, ал. 2, ал. 4 и ал. 6 от Закона за общинската собственост, чл. 44, ал. 2 и ал. 4 от Наредба № 1 за общинската собственост на Общински съвет – Русе, във връзка с чл. 305, ал. 1 от Закона за предучилищното и училищното образование, Общински съвет – Русе реши:
	I. Допълва Годишната програма за управление и разпореждане с имотите – общинска собственост в Община Русе през 2026 г., като включва сграда с идентификатор 63427.7.771.1, с площ 96,00 кв. м. и сграда с идентификатор 63427.7.771.2, с площ 449,00 кв. м., с административен адрес: гр. Русе, ул. „Проф. Димитър Баларев“ № 2, предмет на Акт № 12336 за поправка на АЧОС № 8096/12.08.2016 г. от 27.04.2026 г. и АЧОС № 8096/12.08.2016 г., за учредяване на безвъзмездно право на ползване.
	II. Дава съгласие да се учреди без търг или конкурс безвъзмездно право на ползване за срок от 10 (десет) години върху имота по т. I в полза на Спортен клуб по кендо „Мушин“ – гр. Русе, за осъществяване на образователно-възпитателна дейност чрез обучение по кендо, включваща физическа подготовка, личностно развитие и възпитаване на дисциплина, самоконтрол, уважение, отговорност и постоянство, при спазване на чл. 305, ал. 1 от ЗПУО и приложимото законодателство в областта на държавните помощи.
	III. Правото на ползване по т. II се учредява при следните условия:
	1. Ползвателят за своя сметка да извърши в срок до 3 (три) години от сключването на договора инвестиция на стойност не по-малко от 144 800,00 евро без ДДС, включваща подготвителни и демонтажни работи; ремонт на покрива, хидроизолация, улуци и водосточни тръби; фасада и топлоизолация; дограма и врати; основна тренировъчна зала и специализиран под; съблекални; душове, тоалетни и санитарни помещения; водопровод и канализация; електроинсталация; осветление; отопление, вентилация и климатизация; пожарна безопасност и евакуация.
	2. Основни ремонти, преустройства и подобрения да се извършват само след предварително писмено съгласие на Община Русе и след снабдяване с необходимите инвестиционни проекти, разрешения, съгласувания и други строителни книжа, когато такива се изискват. Всички разходи са за сметка на ползвателя, не подлежат на възстановяване, прихващане или обезщетяване от Община Русе, а трайно прикрепените подобрения остават в полза на общинския имот.
	3. Имотът да се използва единствено за дейността по т. II. Ползвателят няма право да отдава под наем, да преотстъпва или да предоставя за самостоятелно ползване на трети лица имота или части от него без изрично съгласие на Община Русе.
	4. Всички разходи, свързани с текущото ползване, поддържането и опазването на имота, включително електроенергия, водоснабдяване, отопление, консумативи, текущи и основни ремонти, както и дължимите местни данъци и такси, когато по закон са за сметка на ползвателя, се поемат от Спортен клуб по кендо „Мушин“ – гр. Русе.
	5. Ползвателят е длъжен да удостоверява изпълнението на инвестиционното задължение с относимите счетоводни и строителни документи и да осигурява достъп на представители на Община Русе и ОП „Спортни имоти“ за извършване на проверки. В договора да се предвидят периодично отчитане на изпълнението и последици при неизпълнение, включително право на Община Русе да предприеме действия за прекратяване на правоотношението и на учреденото право по приложимия законов ред.
	IV. Възлага на кмета на Община Русе, на основание чл. 39, ал. 6 от Закона за общинската собственост, да издаде заповед и да сключи договор за учредяване на безвъзмездното право на ползване при условията на настоящото решение, след извършване на необходимата преценка за спазване на приложимото законодателство в областта на държавните помощи.
	V. Предаването на имота да се извърши с приемо-предавателен протокол с участие на ОП „Спортни имоти“. Контролът по опазването на имота и по изпълнението на инвестиционните задължения се възлага на директора на ОП „Спортни имоти“.

Точка 4
К.л.1117 Предоставяне финансова подкрепа на ФК „ДУНАВ“ – Русе в размер на 100 000 /сто хиляди / евро

	Акад. Христо Белоев: Пламен Рашев
	Г-н Пламен Рашев: Уважаеми г-н Председател, уважаеми г-н Кмете, уважаеми колеги, в духа на традициите в Русе обръщаме изключително внимание на младежта и спорта…..
Акад. Христо Белоев: Моля, моля за тишина…..
Г-н Пламен Рашев:…… особено това се отнася и за клуба по футбол, футболния клуб Дунав и за разлика от държавата, не приемаме река Дунав като само граница на територията България, на Република България. А приемаме футболния клуб като нещо свързано с нас, с болшинството русенци и затова в миналогодишната класация спортист на годината и най-вече на изявите на футболисти и клуб, футболен клуб беше награден като клуб на годината, а настоящия треньор г-н Челиков, като треньор на годината. Последователно ние направихме предложение на обсъждането на бюджета, след това в комисии. Определено сега в постоянните комисии, където беше разпределен материала единодушно беше взето становище да бъде подкрепа на тая точка. Тука е и г-н Йорданов член да управителния съвет, който своевременно от името на клуба предложи обосновката, която беше поискана, а сега може и допълнителни въпроси към него да поставите. Това което искам да заключа в предложението, което правя е че вече са в бюджета средствата трябва да определено с нашето гласуване да бъдат насочени, като помощ за подкрепа за футболния клуб Дунав. И Кмета на Общината да сключи съответното споразумение с клуба, което да конкретизира условията за предоставени ……..контрола. Така, че моля ви нека да бъдем със сърцата обърнати към нашия футболен клуб и да го поддържаме, не само сега ами и на стадиона. Благодаря за вниманието. 
	Акад. Христо Белоев: Благодаря, Иво Пазарджиев….
	Г-н Пламен Рашев:…правя предложение г-н Йорданов да бъде изслушан като представител на управителния съвет, въпреки че обосновката е достатъчно сложна, който е искал да чете, чете и мисля, че сега към него въпроси директно могат да се поставят.
	Акад. Христо Белоев: Процедура по изслушване на г-н Йорданов, гласуваме.

КВОРУМ – 41. С 32 „за“, 0 „против“ и 9 „въздържал се“ се приема предложението.

	Акад. Христо Белоев: Г-н Йорданов заповядайте, съвсем накратко. Ама нали процедура по изслушване гласуваме? Заповядайте.
	Г-н Иво Пазарджиев:  Уважаеми г-н Кмет, уважаеми г-н Председател, уважаеми колеги общински съветници извинявам се за …….
Акад. Христо Белоев:  Моля за тишина….
Г-н Иво Пазарджиев: ……но тя беше спрямо начина на водене, не спрямо г-н Йорданов, към който изпитвам уважение от дейността която развива вече няколко години в Русе и действително по честен и почтен начин така управляват клуба. Аз имам въпрос към вносителя, след като твърдите, че това са средства предвидени в бюджета, който ние гласувахме за 2026 година съвсем наскоро, защо се налага наше нарочно решение за това изпълнение на решение, което е гласувано в рамките на бюджетната процедура? Кога друг път сме препотвърждавали едва ли не решения, които са гласувани в бюджета? Благодаря.
[bookmark: _Hlk244675023] Акад. Христо Белоев: Благодаря, на този въпрос Елена Тодорова, моля за тишина.
Г-жа Елена Тодорова: Бюджетната процедура няма разпоредителен характер по отношение на средствата, дори капиталовата програма след това Общината трябва да сключи договор, с който да се опишат конкретните права и задължения на страните които получават спонсорство в случая. 
Акад. Христо Белоев: Така, Йорданов заповядайте, въпроси да. Мариян Димитров изказване.
Г-н Мариян Димитров: Уважаеми колеги, г- Председател, г-н Кмете гледам обосновката, която е направил футболен клуб Дунав мисля, че по-добра обосновка досега не съм виждал дори и от Общината когато се изготвя за някакви разходи. 100 000 евро са сума, която бюджет за А група да долу-горе нищо, но такива са възможностите на Общината и толкова може да даде. Тоест по принцип групата на Възраждане ще подкрепим това предложение, но и в обосновката е записано, а пък и на общественото обсъждане и по комисиите зададох един и същ въпрос и те казаха, като дойдат представителите на клуба те могат да отговорят. Така тука е записано че наред с клуба има и три юношески формации до 15-16-18 години. Моят въпрос е следния от представителния отбор, от картотекираните играчи колко от тях са рожба на детско-юношеската школа на Дунав? Колко са от други места и колко са чужденците? Защото все пак Община Русе дава тези пари да поддържа футбола в Русе и за развитието на футбола в община Русе, а не за развитието на чужди футболисти, чужденци или пък от други общини. Та това ми е въпроса колко са рожба на детско-юношеската школа, благодаря.
Акад. Христо Белоев: Велизар Павлов, реплика. Ако има други изказвания в които има въпроси към футболния клуб за да може да отговорят.
Г-н Велизар Павлов/реплика/: Благодаря г-н Председател, уважаеми колеги уважаеми г-н Димитров тази практика да делим хората на ваши и наши е лоша практика. Всички, които защитават цветовете на Дунав и на Русе и Русе побеждава са наши. И Русе трябва да бъде притегателен център. Практиката показва, че тези млади хора които идват по линия на спорта, по линия на културата и така нататък една част от тях остават със своите семейства в Русе. 
Акад. Христо Белоев: Да благодаря, Марян Димитров желае дуплика.
Г-н Мариян Димитров/дуплика/: Г-н Павлов прав сте обаче аз ще ви припомня едни знакови думи на Иван Славков, на батето който беше казал:…. стоя на стадиона и викам Българи юнаци и гледам 10 негърчета бягат по стадиона…..Значи това първо, втор след победата на Левски коментатора каза:…мача миналата сряда и няма да е лошо да друснат едно хоро, но като гледам то българите са много малко в състава…. Така че да не изпадаме в крайности, моля ви се.
Акад. Христо Белоев: Да отиде в някаква друга посока разговора. Нямаме други изказвания, г-н Йорданов заповядайте на кратко. Моля за тишина, заповядайте, моля за тишина.
Г-н Йорданов: Уважаеми общински съветници на темата нали по отношение на самата тема, която когато са обсъжда тук за финансирането по обстановката, аз мисля че детайлно сме разграфили за какво ще се изхарчат тия средства. След това те ще бъдат надлежно отчетени по съответните процедури и ще бъдат публикувани и на нашия уеб сайт, където може да намерите и по настоящем подробна информация за дейността на клуба. По отношение на конкретния въпрос, който ни зададоха към днешна дата на база картотекирани състезатели в българския футболен съюз в представите на отбора на Дунав има точно 6 състезатели които са от нашата школа, което представлява грубо около 1/4 от целия състав. Тоест всеки четвърти футболист от нашата школа което смятам, че е доста добро постижение при положение, че само до 5-6 години се чудехме дали въобще ще има отбор, пък камо ли да има отбор в Първа лига. Така, че на това ниво смятаме, че се справяме добре за да се справим още по-добре в тая посока, когато отбора влезе в Първа лига реално този сезон ние открихме още една елитна юношеска група до 18 години. Възстановихме вторият отбор, който да играят основно млади състезатели с идеята догодина да се състезава в трета лига за да може тоя процес да върви планомерно. Отделно имаме страхотно сътрудничество с Спортното училище, където привличаме състезатели от цялата област, други може да кажа от цялата Северна България млади момчета, които идват в Русе, а не излизат от Русе. Така че тоя процес за следващата година вярваме, че ще се подобри още значително и тепърва ще има още много състезатели от нашата школа в отбора. Третия капитан на отбора всъщност е момче Димитър Тодоров се казва той е юноша на Дунав и в отбора вече 5-6 година и е основен футболист на отбора така че това също трябва да се отбележи. И накрая но не на последно място смятам нали, че и аз бих споменал че ние като цяло не делим нашия отбор на чужденци, българи, русенци, нерусенци, а защото всички те живеят в Русе и се раздават за нашия и за нашия отбор и на всички тях разчитаме всъщност да прославят нашия град. А тъй като Дунав, участието на Дунав в Първа лига то не е самоцелна, то има и социални измерения, има и маркетинг измерение за целия град. Ние в момента подготвяме един много интересен анализ, защото си говорим много на тема как и дали футбола допринася за това да се популяризира нашия град. Има и открихме начини за конкретни мерки, които да го докажем това, че Дунав е полезен в това начинание да се споменава Русе, да се споменава с добро в крайна сметка и да се подобрява имиджа на нашия град. Което е смятам, че трябва да е кауза за всички ни и на всеки един русенец независимо с какво се занимава. Така че конкретно на тези въпроси това ми е отговора, ако има други въпроси може да се обръщате към нас по всички възможни начин, благодаря.
Акад. Христо Белоев: Да благодаря, в събота да си пожелаем победа. Няма други изказвания гласуваме точката.

КВОРУМ – 42. С 40 „за“, 0 „против“ и 2 „въздържал се“ се приема

РЕШЕНИЕ № 1074
На основание чл.21, ал.2, във връзка с чл.21, ал.1, т.6  от  Закона за местното самоуправление и местната администрация /ЗМСМА/, Общински съвет – Русе  реши:
1. Дава съгласие за предоставяне на финансова подкрепа на Футболен клуб „ДУНАВ“ Русе в размер на 100 000 /сто хиляди/ евро.
2.  Средствата да бъдат осигурени от бюджета на Община Русе за 2026 година.
3.  Кметът на Община Русе да сключи споразумение с клуба, в което да се конкретизират условията за предоставяне, отчитане и контрол върху изразходването на средствата. 

Точка 5
К.л.1075 Годишен отчет за изпълнение на концесионните договори през 2025 г. 

	Акад. Христо Белоев: Иван Иванов.
	Г-н Иван Иванов: Уважаеми г-н Председател, уважаеми дами и господа общински съветници, предложението е за одобряване на годишен отчет за изпълнение на концесионните договори в Община Русе през 25-та година. Към края на 25-та година Община Русе управлява два активни договора за пристанище Пристис и за спортен комплекс Дунав. Поради изтичане на срока на договора на 17 октомври 2025 година е прекратен договора за подлеза на печатни платки. Община Русе е публикува всички необходими данни за изпълнението на концесионните договори в Националния концесионен регистър в законовия срок. Благодаря ви.
	Акад. Христо Белоев: Да благодаря, изказвания няма, гласуваме точката.

КВОРУМ – 36. С 36 „за“, 0 „против“ и 0 „въздържал се“ се приема

РЕШЕНИЕ № 1075
На основание чл. 21, ал. 2, във връзка с чл. 21, ал. 1, т. 23 от ЗМСМА, чл. 40, ал. 2, т. 2, във връзка с ал. 3, т. 4 и чл. 132, ал. 2 от Закона за концесиите, Общинският съвет – Русе реши:
Одобрява Годишен отчет за изпълнение на концесионните договори през 2025 г., съгласно приложение.

Точка 6
 К.л.1076 Решение за приватизация чрез търг на общински имот с адрес: гр. Русе, кв. „Здравец“, ул. „Костенец“, предмет на Акт №12391/17.08.2026 г. за частна общинска собственост

	Акад. Христо Белоев: Иван Иванов.
	Г-н Иван Иванов: Уважаеми г-н Председател, уважаеми дами и господа общински съветници предложението е за продажба по реда на Закона за приватизация и след приватизационен контрол обектът се намира в квартал Здравец, ул. Костенец застроена площ 64 квадратни метра. Цената която предлагаме да бъде продаден като начална е 58 600 евро, моля да подкрепите. Благодаря.
	Акад. Христо Белоев: Изказвания няма, гласуваме точката.

КВОРУМ – 42. С 42 „за“, 0 „против“ и 0 „въздържал се“ се приема

РЕШЕНИЕ № 1076
На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4; чл. 31, ал. 1 и чл. 32, ал. 4, т. 1 от ЗПСК и чл. 5, чл. 6, ал. 1 и чл. 9 от Наредба за търговете и конкурсите, Общинския съвет – Русе реши:
1. Да се извърши продажба чрез публичен търг с явно наддаване на сграда с идентификатор 63427.7.49.1 по Кадастралната карта и кадастралните регистри на град Русе, със застроена площ от 64 кв. м., брой етажи: 1, с предназначение: сграда за търговия, с административен адрес гр. Русе, кв. „Здравец“, ул. „Костенец“, предмет на Акт №12391/17.08.2026 г. за частна общинска собственост.
2. Утвърждава тръжната документация /Приложение 4/ при следните условия:
2.1. Начална тръжна цена – 58 600 евро;
2.2. Стъпка на   наддаване – 4 000 евро;
2.3. Депозит за участие в търга – 5 000 евро, който се внася в срок до 17 работни дни от датата на обнародване на решението в „Държавен вестник” чрез превод по банкова сметка, посочена в тръжната документация.
2.4. Начин на плащане – предложената цена от купувача се заплаща изцяло до деня на подписване на договора за продажба.
Тръжната документация се закупува в центъра за административни услуги и информация на Община Русе, сектор „Търговия, транспорт и обществени поръчки”, пл. „Свобода“ №6. Цената на тръжната документация е 125 евро и се заплаща в офиса на „ТБ Инвестбанк” АД клон Русе, по сметка: BG96IORT73798400080000, банков код/BIC: IORTBGSF, вид плащане: 447000 „ИНВЕСТБАНК”АД, клон РУСЕ в центъра за административни услуги и информация.
3. Срок за закупуване на тръжна документация – до 15 работни дни, считано от датата на обнародване на решението в „Държавен вестник”.
4. Срок за подаване на предложения за участие в търга – до 20 работни дни, считано от датата на обнародване на решението в „Държавен вестник”.
5. Оглед на обекта може да се извършва всеки работен ден след закупуване на тръжни книжа и предварителна заявка, в срок до 16,00 часа на 19-ия работен ден включително от датата на обнародване на решението в „Държавен вестник“.
6. Търгът да се проведе на 23-ия работен ден от датата на обнародване на решението в „Държавен вестник” в 17,30 часа в заседателната зала на третия етаж на община Русе, пл. Свобода 6.
7. Определя комисия в състав от 7 членове – четирима общински съветници и трима от общинска администрация, съгласно чл. 7, т. 20 от Наредбата за устройство и работа на органите за приватизация и следприватизационен контрол, която да организира и проведе търга.
8. Всеки член на тръжната комисия да получи възнаграждение за дейността си в размер на 25 евро плюс по 5 евро на час, съобразно продължителността на търга.
9. Възлага на Комисията по приватизация и следприватизационен контрол да определи спечелилия търга участник. 
10. Възлага на Кмета на Община Русе да освободи депозитите на неспечелилите участници в търга, да издаде решение за спечелилия търга участник и да сключи приватизационен договор за покупко-продажба с него.
 11. При непровеждане на търга да се проведе повторен търг 17 работни дни след първата дата от 17,30 часа на същото място и при същите условия.

Точка 7
К.л.1077 Продажба на недвижим имот – общинска собственост по реда на чл. 24д от ЗСПЗЗ

	Акад. Христо Белоев: Иван Иванов.
	Г-н Иван Иванов: Уважаеми дами и господа общински съветници, предложението е за продажба на земеделска земя в землището на село Семерджиево, имота е с площ 19 097 квадратни метра предложената цена е 27 828 без дължими данъци и такси. Редът на продажба е, съгласно чл.24д, ал.1,т.1 от Закона за собствеността и ползването на земеделските земи. Комисията по общинска собственост дава съгласие, становището на Кмета на Семерджиево също е положително. Благодаря.
	Акад. Христо Белоев: Благодаря, изказвания няма, гласуваме.

КВОРУМ – 41. С 40 „за“, 0 „против“ и 1 „въздържал се“ се приема

РЕШЕНИЕ № 1077
На основание чл. 21, ал. 2, във връзка с чл. 21,  ал. 1, т. 8 от ЗМСМА, чл. 24д, ал. 1, т. 1 от ЗСПЗЗ, във връзка с чл. 110, чл. 111, чл. 112 и чл. 115 от ППЗСПЗЗ, във връзка с чл. 35, ал. 4, т. 2 от ЗОС, чл. 26, ал. 1, т. 1 и чл. 31, ал. 7 от Наредба №1 за общинската собственост на Общински съвет – Русе, Заявление вх. №ОИ-10-18/23.02.2026 г. и извлечение от Протокол №24/14.07.2026 г. на Комисията по общинска собственост, Общинският съвет реши:
Дава съгласие за продажба на поземлен имот с идентификатор 66158.59.111, находящ се в землището на село Семерджиево, Община Русе, област Русе, с площ от 19097 кв. м, местност „Банга“, вид територия: Земеделска, начин на трайно ползване: Овощна градина, категория на земята: 3, предмет на АЧОС №11957/01.08.2025 г., вписан под №89, том 26, н.д. 5339, ДВР 9091, вх. №9383 от 11.08.2025 г. по описа на Службата по вписвания – Русе, на цена в размер на 27 828,00 евро /Двадесет и седем хиляди осемстотин двадесет и осем евро/ в полза на Цветомир Цветков, без данъци и такси, които са за сметка на купувача.
30% от постъпленията от продажбата на посочения имот да се използват за дейности, предвидени в чл. 52, ал. 5 на Закона за местното самоуправление и местната администрация, на територията на съответното населено място.
Решението подлежи на контрол чрез Общински съвет - Русе по реда, предвиден в чл. 45 от ЗМСМА, във връзка с чл. 8, ал. 11 от ЗОС, както и на обжалване в 14-дневен срок от съобщаването му на адресата, по реда на АПК, пред Административен съд - Русе, чрез Председателя на Общински съвет - Русе.


Точка 8
К.л.1078 Предоставяне безвъзмездно за ползване на недвижим имот - общинска собственост, намиращ се в гр. Русе, Община Русе, кв. „Здравец-север“, ул. „Шар планина“

	Акад. Христо Белоев: Иван Иванов.
	Г-н Иван Иванов: Благодаря г-н Председател, уважаеми дами и господа общински съветници, предложението е за предоставяне безвъзмездно право на ползване върху поземлен имот общинска собственост в квартал Здравец север. Предложението е да се предостави имота за срок от 10 години на Русенска Митрополия. Благодаря. 
	Акад. Христо Белоев: Благодаря, изказвания няма, гласуваме точката.

КВОРУМ – 41. С 41 „за“, 0 „против“ и 0 „въздържал се“ се приема

РЕШЕНИЕ № 1078
На основание чл.21, ал.2, във връзка с чл.21, ал.1, т.8 от Закона за местното самоуправление и местната администрация, чл. 21, ал. 3 от Закона за вероизповеданията, чл. 39, ал. 5 от Закона за общинската собственост и чл. 44, ал. 5 от Наредба № 1 на Общински съвет – Русе за общинската собственост, Общински съвет - Русе  реши:
	Предоставя на Русенска Митрополия, БУЛСТАТ: 117038405, със седалище: град Русе, пл. „Света Троица“ №9, представлявана и управлявана от Русенски Митрополит Наум (Наум Андонов Димитров), безвъзмездно право за ползване върху поземлен имот с идентификатор 63427.7.655 по КККР на гр. Русе, Община Русе, Област Русе, с площ от 137 кв. м., намиращ се в гр. Русе, Община Русе, кв. „Здравец-север“, ул. „Шар планина“, с трайно предназначение на територията: Урбанизирана, с начин на трайно ползване: Друг вид поземлен имот без определено стопански предназначение, предмет на Акт за частна общинска собственост №12389/21.07.2026 г. (вписан в Службата по вписванията - Русе), за срок от 10 години.
	Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му, респективно подлежи на контрол съгласно чл. 8, ал. 11 от Закона за общинската собственост и чл. 45 от Закона за местното самоуправление и местната администрация.

Точка 9
К.л.1079 Учредяване безвъзмездно право на ползване върху недвижим имот – частна общинска собственост, с адрес: град Русе, ж.к. „Дружба 2“, ул. „Йосиф Цанков“ №45, ет.1, на Сдружение „Съюз на пенсионерите – Регион Русе“ за нуждите на Пенсионерски клуб „Надежда“

	Акад. Христо Белоев: Иван Иванов.
	Г-н Иван Иванов: Благодаря, уважаеми дами и господа общински съветници процесното помещение се ползва от Съюза на пенсионерите към настоящия момент. Предложението ни е да бъде сключен нов договор за срок от 10 години за безвъзмездно ползване. Благодаря.
	Акад. Христо Белоев: Благодаря, изказвания няма, гласуваме точката.
	
КВОРУМ – 45. С 43 „за“, 0 „против“ и 2 „въздържал се“ се приема

РЕШЕНИЕ № 1079
На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 39, ал. 2 и ал. 4, чл. 8, ал. 1 и ал. 9 от Закона за общинската собственост, чл. 44, ал. 2 и ал. 4 от Наредба №1 за общинската собственост  на Общински съвет – Русе и Протокол №25/24.09.2026 г. на Комисията по общинска собственост, Общински съвет – Русе реши:
1. Допълва годишната програма за управление и разпореждане с имоти общинска собственост за 2026 г. с учредяване безвъзмездно право на ползване за срок от 10 (десет) години, върху имот – частна общинска собственост, представляващ самостоятелен обект в сграда с идентификатор 63427.4.2084.2.6 по Кадастралната карта и кадастралните регистри на гр. Русе, с административен адрес гр. Русе, ж.к. „Дружба 2“, ул. „Йосиф Цанков“ №45, етаж 1, обект В, със застроена площ от 72,09 кв. м., брой нива на обекта: 1, с предназначение: За културна и обществена дейност, описан в АЧОС №7292/02.07.2014 г., вписан под №196, том 24, Н.Д. 4781, ДВР 9853, вх. рег. №10043/30.07.2014 г. по Службата по вписвания – Русе, в полза на Сдружение „Съюз на пенсионерите – Регион Русе“, ЕИК: 205588591.
 2. Дава съгласие за учредяване безвъзмездно право на ползване на Сдружение „Съюз на пенсионерите – Регион Русе“ , ЕИК: 205588591, за нуждите на Пенсионерски клуб „Надежда“, върху имот – частна общинска собственост, представляващ самостоятелен обект в сграда с идентификатор 63427.4.2084.2.6 по Кадастралната карта и кадастралните регистри (КККР) на гр. Русе, с административен адрес гр. Русе, ж.к. „Дружба 2“, ул. „Йосиф Цанков“ №45, етаж 1, обект В, със застроена площ от 72,09 кв. м., брой нива на обекта: 1, с предназначение: За културна и обществена дейност, описан в АЧОС №7292/02.07.2014 г., вписан под №196, том 24, Н.Д. 4781, ДВР 9853, вх. рег. №10043/30.07.2014 г. по Службата по вписвания – Русе, за срок от 10 (десет) години.
	Решението подлежи на обжалване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му, респективно подлежи на контрол и на оспорване по реда на чл. 45 от ЗМСМА, във връзка с чл. 8, ал. 11 от ЗОС.

Точка 10
К.л.1080 Учредяване безвъзмездно право на управление върху общински недвижим имот в град Русе, ул. „Ангел Кънчев“ №1 за нуждите на Териториално поделение на Национален осигурителен институт – Русе

	Акад. Христо Белоев: Иван Иванов.
	Г-н Иван Иванов: Благодаря г-н Председател, уважаеми дами и господа общински съветници, предлагаме да бъде сключен договор за управление за срок от 5 години на описания в предложението имот за нуждите на Териториалното поделение на  Националния осигурителен институт. Благодаря.
	Акад. Христо Белоев: Благодаря, изказвания няма, гласуваме точката.
	
КВОРУМ – 48. С 48 „за“, 0 „против“ и 0 „въздържал се“ се приема

РЕШЕНИЕ № 1080
На основание чл. 21, ал. 2, във връзка с чл. 21,  ал. 1, т. 8 от Закона за местното самоуправление и местната администрация, чл. 12, ал. 3 и ал. 4 от Закона за общинската собственост, във връзка с чл. 10, ал. 3 от Наредба №1 за общинската собственост, Общински съвет –  Русе реши:
Дава съгласие за учредяване безвъзмездно право на управление на Национален осигурителен институт, БУЛСТАТ: 121082521, за нуждите на ТП на НОИ – Русе за осигуряване нормалното функциониране на работния процес и дейността на отдел „Пенсии“, върху самостоятелен обект в сграда с идентификатор 63427.2.5669.1.1 по Кадастралната карта и кадастралните регистри на гр. Русе, с административен адрес на обекта гр. Русе, ул. „Ангел Кънчев“ №1, етаж 1, с площ от 90 кв. м., с предназначение на самостоятелния обект: За делова и административна дейност, брой нива: 1, заедно със 3,74% идеални части от общите части на сградата, предмет на АПОС №10269/11.08.2021 г., вписан под №152, том 27, Н.Д.5652, ДВР 9652, вх. №9793/16.08.2021 г. по описа на Службата по вписвания - Русе, за срок от 5 (пет) години.

Точка 11
К.л.1081 Предоставяне безвъзмездно за управление на сграда с идентификатор 80460.501.721.2  по КККР на с. Червена вода, Община Русе, представляваща физкултурен салон на бивше основно училище „Христо Ботев“

	Акад. Христо Белоев: Иван Иванов.
	Г-н Иван Иванов: Уважаеми дами и господа общински съветници, по същество предложението касае предоставяне за управление на физкултурния салон на закритото училище в Червена вода на Кмета. Благодаря.
	Акад. Христо Белоев: Благодаря, изказвания? Росица Георгиева.
	Г-жа Росица Георгиева: Уважаеми г-н Председател, уважаеми г-н кмет, уважаеми госпожи и господа общински съветници ако може да бъде разяснено за какво точно ще бъде използвано помещението на така наречения физкултурен салон на закритото училище? Дали ще се ползва за нуждите на деца и ученици, които живеят в населеното място? Те няма как да се обучават предвид това, че училището отдавна е закрито, но аз се притеснявам да не би през зимата да се ползва и за пазар. Така че ако може Кмета да каже за какво.
	Акад. Христо Белоев: Да благодаря, Кмета на Общината.
	Г-н Пенчо Милков: Уважаеми г-н Председател, уважаеми колеги, уважаема г-жо Георгиева благодаря за въпроса, изцяло за физкултурен салон. След пожара на другата част от сградата и опитите ни там да се обезопаси, да се препятства влизането на деца, на други граждани, но салона е съхранен. Кмета изразява желание с дарение от граждани в кметството да се възстанови функционалната годност на частта салон и да се ползва за зимата за спортни дейности, от не само деца предполагам, но и от жителите на населеното място. Благодаря.
	Акад. Христо Белоев: Благодаря, няма други изказвания, гласуваме по точката.
	

КВОРУМ – 47. С 47 „за“, 0 „против“ и 0 „въздържал се“ се приема

РЕШЕНИЕ № 1081
	На основание чл. 21, ал. 2, във връзка с чл. 21,  ал. 1, т. 8 от Закона за местното самоуправление и местната администрация, чл. 12, ал. 1 и ал. 4 от Закона за общинската собственост, във връзка с чл. 12, ал. 2 от Наредба №1 за общинската собственост  на Общински съвет – Русе, Общински съвет –  Русе реши:

	Да се предостави безвъзмездно за управление на Кметство - с. Червена вода, сграда с идентификатор 80460.501.721.2  по кадастралната карта и кадастралните регистри  на с. Червена вода, Община Русе, Област Русе, със застроен площ 259 кв.м., брой етажи 2, с предназначение: Сграда за образование, представляваща физкултурен салон на бивше основно училище „Христо Ботев“, предмет на Акт за частна общинска собственост №12411/10.09.2026 г., вписан под №92, том 26, н.д. №5493, д.в.р. 10291, вх. №10579 от 
15.09.2026 г. по описа на Службата по вписванията – Русе, която да се стопанисва и ползва при съобразяване изискванията на чл.305, ал.1 от Закон за предучилищното и училищното образование.


Точка 12
К.л.1082 Откриване на процедура за продажба на поземлен имот с идентификатор 63427.158.1837 по Кадастралната карта и кадастралните регистри на гр. Русе, с площ 934 кв. м, находящ се в землището на гр. Русе, местност “Камусчия“, по реда на чл. 35, ал. 1 от Закона за общинската собственост  

	Акад. Христо Белоев: Иван Иванов.
	Г-н Иван Иванов: Уважаеми дами и господа общински съветници, предложението е за откриване на процедура за продажба чрез публичен търг с явно наддаване на описания в предложението имот в местност  Камусчия. Имотът е площ 934 квадратни метра, началната цена е 6 006 евро. Комисията по общинска собственост дава съгласие за продажбата. Предложението е включено в годишната програма за управление и разпореждане на общински имоти. Благодаря.
	Акад. Христо Белоев: Благодаря, изказвания няма, гласуваме по точката.

КВОРУМ – 48. С 48 „за“, 0 „против“ и 0 „въздържал се“ се приема

РЕШЕНИЕ № 1082
На основание чл. 21, ал. 2, във връзка с чл. 21,  ал. 1, т. 8 от Закона за местното самоуправление и местната администрация, във връзка с чл. 35, ал. 1, чл. 8, ал. 1, чл. 41, ал. 2 от Закона за общинската собственост, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе и извлечение от Протокол №23/14.05.2026 г. на Комисията по общинска собственост, Общинският съвет - Русе реши:
Дава съгласие за откриване на процедура за провеждане на публичен търг с явно наддаване за продажба  на поземлен имот с идентификатор 63427.158.1837 по КККР на гр. Русе, с площ от 934 кв. м., находящ се в землището на гр. Русе, местност “Камусчия“, трайно предназначение на територията: Земеделска, с начин на трайно ползване: За земеделски труд и отдих (съгласно §4 от ПЗР на ЗСПЗЗ), номер от предходен план: няма, предишен идентификатор: няма, предмет на АЧОС №11962/11.08.2025 г. вписан  в Службата по вписвания – Русе, с начална тръжна продажна цена от 6 006 евро (шест хиляди и шест евро), без включени дължими данъци и такси.
           Дължимите данъци и такси са за сметка на спечелилия търга участник – купувач.
Решението подлежи на контрол и на оспорване по реда на чл. 45 от ЗМСМА, във връзка с чл. 8, ал. 11 от ЗОС.

Точка 13
К.л.1083 Продажба на общински поземлен имот с идентификатор 65348.501.569 по КККР на село Сандрово, ул. „Бузлуджа“ №41, по реда на чл. 35, ал. 3 от ЗОС  

	Акад. Христо Белоев: Иван Иванов.
	Г-н Иван Иванов: Уважаеми дами и господа общински съветници, Предложението е за продажба на застроен поземлен имот общинска собственост. Заявителя е собственик на законно изградена сграда в общинския имот продажната цена на имота и 14 644 евро. Реда на продажбата е по чл.35, ал.3 от Закона за общинската собственост, становището на Кмета на Сандрово е положително, комисия общинска собственост също дава съгласие. Благодаря.
	Акад. Христо Белоев: Благодаря, изказвания няма, гласуваме.

КВОРУМ – 48. С 48 „за“, 0 „против“ и 0 „въздържал се“ се приема

РЕШЕНИЕ № 1083
	На основание чл. 21, ал. 2, във връзка с чл. 21,  ал. 1, т. 8 от ЗМСМА, във връзка с чл. 35, ал. 3, чл. 8, ал. 1 и чл. 41, ал. 2 от ЗОС, чл. 31, ал. 1 от Наредба №1 за общинската собственост на Общински съвет – Русе, Заявление с вх. №ОИ-01-18/24.11.2025 г. и извлечение от Протокол №22/11.03.2026 г. на Комисията по общинска собственост, Общинският съвет реши:

	 Дава съгласие за продажба на застроен поземлен имот с идентификатор 65348.501.569 по Кадастралната карта и кадастралните регистри на с. Сандрово, одобрени със Заповед №РД-18-46/06.02.2024 г., ул. „Бузлуджа“ №41, трайно предназначение на територията: Урбанизирана, с начин на трайно ползване: Ниско застрояване (до 10 m), с площ от 635 кв. м, а съгласно регулационния план на с. Сандрово представляващ УПИ III-569, предмет на Акт за частна общинска собственост №12299/06.02.2026 г., в полза на Цветелина Георгиева, срещу заплащане на продажна цена в размер от 14 644,00 евро /Четиринадесет хиляди шестстотин четиридесет и четири евро/, без включени дължими данъци и такси. Последните са за сметка на купувача.
	30% от постъпленията от продажбата на посочения поземлен имот да се използват за дейности, съответно посочени в чл. 52, ал. 5, т. 1 и т. 2 от ЗМСМА, на територията на съответното населено място.
	Решението подлежи на оспорване чрез Председателя на Общински съвет - Русе пред Административен съд – Русе, по реда на АПК, в 14-дневен срок от съобщаването му, както и на контрол по реда предвиден в чл. 45 от ЗМСМА, във връзка с чл. 8, ал. 11 от ЗОС.


Точка 14
К.л.1084 Обявяване на придаваем терен по улична регулация за частна общинска собственост.
	Акад. Христо Белоев: Иван Иванов.
	Г-н Иван Иванов: Уважаеми дами и господа общински съветници стандартна процедура за придаваем терен, трябва от публична общинска собственост да се трансформира в частна общинска собственост, 18 квадратни метра са засегнати. Благодаря.
	Акад. Христо Белоев: Благодаря, изказвания няма, гласуваме.
	

КВОРУМ – 48. С 48 „за“, 0 „против“ и 0 „въздържал се“ се приема

РЕШЕНИЕ № 1084
На основание чл. 21, ал. 1, т. 8 и ал. 2 от ЗМСМА; чл. 6, ал. 1 и ал. 3 от ЗОС; чл. 2, ал. 2 от Наредба № 1 за общинската собственост на Общински съвет – Русе, съобразно предвижданията на ПУП-ПР, одобрен със Заповед №РД-01-1957/05.06.2026 г. на Кмета на Община Русе, Общински съвет – Русе реши: 
Обявява 18,00 кв.м придаваема площ по улична регулация от поземлен имот с идентификатор 63427.10.1176 по КККР на град Русе, община Русе, област Русе, одобрени със Заповед РД-18-91/15.12.2007 г. на ИД на АГКК, с площ от 10402 кв.м, с трайно предназначение на територията: Урбанизирана, с начин на трайно ползване: За второстепенна улица, собственост на Община Русе, която придаваемата част представлява поземлен имот с проектен идентификатор 63427.10.133 по КККР на град Русе, община Русе, област Русе, с площ от 18 кв.м, с трайно предназначение на територията: Урбанизирана, с начин на трайно ползване: За второстепенна улица, придавани към ПИ с идентификатор 63427.10.910 по КККР на град Русе, за частна общинска собственост.
Решението подлежи на контрол и на оспорване по реда предвиден в чл. 45 ЗМСМА, вр. чл. 8, ал. 11 от ЗОС

Точка 15
К.л.1085 Откриване процедура за провеждане на публичен търг с явно наддаване за продажба на недвижим имот – частна общинска собственост, находящ се в село Просена, Община Русе

	Акад. Христо Белоев: Иван Иванов.
	Г-н Иван Иванов: Уважаеми дами и господа общински съветници, предложението е за продажба на незастроен поземлен имот в село Просена. Началната цена е 8388 евро, комисията по общинска собственост подкрепа предложението, становището на Кмета на Просена също е положително. Предложението е включено в годишната програма. Благодаря.
	Акад. Христо Белоев: Благодаря, изказвания няма, гласуваме.
	

КВОРУМ – 48. С 48 „за“, 0 „против“ и 0 „въздържал се“ се приема

РЕШЕНИЕ № 1085
На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 35, ал. 1 от ЗОС, чл. 8, ал. 1 от ЗОС, чл. 41, ал. 2 от ЗОС, чл. 26, ал. 1, т. 1  и чл. 30 от Наредба №1 за общинската собственост на Общински съвет – Русе и извлечение от Протокол №24/14.07.2026 г. на КОС, Общински съвет  - Русе реши:

Дава съгласие за откриване процедура за провеждане на публичен търг с явно наддаване за продажба на недвижим имот – частна общинска собственост, представляващ поземлен имот №501.516 по Кадастралния план на село Просена, Община Русе, Област Русе, изменен със Заповед №РД-01-1305/24.04.2026 г. на Кмета на Община Русе, с площ от 1 252 кв.м., трайно предназначение на територията: Урбанизирана, начин на трайно ползване: Ниско застрояване (до 10 м), стар идентификатор: пл. №146 кв. 7, а съгласно регулационния план, представляващ УПИ V-146, с площ от 1 252 кв.м. в кв. 7, отреден за жилищно застрояване, предмет на АЧОС №12352/05.06.2026 г. вписан под №175, том 14, дв.вх. 5960, н.д. 3105, вх. рег.№6144/10.06.2026 г. в Служба по вписванията – град Русе, с начална тръжна продажна цена 8 388 евро (осем хиляди триста осемдесет и осем евро), без дължими данъци и такси.
Дължимите данъци и такси да се определят след провеждане на търга и са за сметка на спечелилия търга участник – купувач.
30% от постъпленията от продажбата на посочения поземлен имот да се използват за дейности, съответно посочени в чл. 52, ал. 5, т. 1 и т. 2 от ЗМСМА, на територията на съответното населено място.
Решението подлежи на контрол и на оспорване съобразно чл. 45 от ЗМСМА, във връзка с чл. 8, ал. 11 от ЗОС.


Точка 16
К.л.1086 Приемане на решение относно одобряване, приемане и придобиване на инвестиции, извършени в активи – общинска собственост, от „Водоснабдяване и канализация“ ООД – Русе на територията на Община Русе за периода от 01.01.2025 г. до 31.12.2025 г., съгласно Договор за стопанисване, поддържане и експлоатация на ВиК системите и съоръженията и предоставянето им за управление на „Асоциация по водоснабдяване и канализация на обособената територия, обслужвана от „Водоснабдяване и канализация“ ООД – Русе

	Акад. Христо Белоев: Иван Иванов.
	Г-н Иван Иванов: Благодаря, уважаеми дами и господа общински съветници, предложението е за приемане на решение от Общинския съвет за приемане и придобиване на инвестиции извършени в активи общинска собственост от ВиК дружеството. За периода за 01 януари 2025 до 31 декември 2025г в отчетния период водоснабдяване и канализация е направил инвестиции на стойност 435 653 евро и 32 цента посочени са в приложение четири. Извършените от ВиК Русе инвестиции са приети с протокол с назначена със заповед на областния управител междуведомствена комисия. Благодаря. 
	Акад. Христо Белоев: Благодаря, изказвания няма, гласуваме.

КВОРУМ – 48. С 46 „за“, 2 „против“ и 0 „въздържал се“ се приема

РЕШЕНИЕ № 1086
	На основание чл. 21, ал. 2, във връзка с чл. 21, ал. 1, т. 8 от Закона за местно самоуправление и местна администрация, във връзка с чл. 8, ал. 1 и чл. 34, ал. 1 от Закона за общинската собственост, във връзка с чл. 198б, т. 2 и чл. 198ж от Закона за водите, във връзка с чл. 37, ал. 1 от Правилника за организацията и дейността на асоциациите по водоснабдяване и канализация, Общински съвет – Русе реши:
	1. Одобрява и дава съгласие Община Русе да приеме и да придобие инвестиции, извършени в активи – общинска собственост от страна на „Водоснабдяване и канализация“ ООД – Русе, на територията на Община Русе, за периода от 01.01.2025 г. до 31.12.2025 год., в размер на 852 063,84 лева (осемстотин петдесет и две хиляди шестдесет и три лева и осемдесет и четири стотинки), равняващи се на 435 653,32 евро (четиристотин тридесет и пет хиляди шестстотин петдесет и три евро и тридесет и два евроцента), представляващи рехабилитация и реконструкция на съществуваща ВиК инфраструктура – публична общинска собственост, както и изграждане на нова такава, подробно описани в нарочен списък – Приложение №4, неразделна част от настоящото решение. 
	2. Дава съгласие, след придобиване на инвестициите (активите) по т. 1 от настоящото решение, същите да бъдат предоставени за управление на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе, при съответно спазване на §9, ал. 10 от ПЗР към Закона за изменение и допълнение на Закона за водите  (обнародван в Държавен вестник, брой 103/2013 г., изменен и допълнен в Държавен вестник, брой 58/2015 г.).

Точка 17
К.л.1087 Откриване на процедура за провеждане на публичен търг с явно наддаване за продажба на имот – частна общинска собственост - земеделска земя, находящ се в землището на гр. Русе, местност „Караманлийка“, по реда на чл. 35, ал. 1 от ЗОС

[bookmark: _Hlk244686224]	Акад. Христо Белоев: Иван Иванов.
	Г-н Иван Иванов: Уважаеми дами и господа общински съветници, предложението е да бъде продаден чрез публичен търг с явно надаване имот общинска собственост 800 квадратни метра в посочената местност. Началната тръжна цена 12 123 евро, комисията по общинска собственост дава съгласие. Предложението е включено в годишната програма. Благодаря. 
	Акад. Христо Белоев: Благодаря изказвания няма, гласуваме.

КВОРУМ – 48. С 48 „за“, 0 „против“ и 0 „въздържал се“ се приема

РЕШЕНИЕ № 1087
На основание чл. 21, ал. 2, във връзка с чл. 21,  ал. 1, т. 8 от ЗМСМА, във връзка с чл. 35, ал. 1, чл. 8, ал. 1 и ал. 9, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе и извлечение от Протокол №24/14.07.2026 г. на Комисията по общинска собственост, Общинският съвет реши:

1. Допълва годишната програма за управление и разпореждане с имотите – общинска собственост за 2026 г. с продажба на терен, общинска собственост, представляващ ЗЕМЕДЕЛСКА ЗЕМЯ, находяща се в землището на гр. Русе, местност „Караманлийка“, представляващ ПИ с идентификатор 63427.150.738 по КККР на гр. Русе, с площ 800 кв.м, с трайно предназначение на територията: земеделска, начин на трайно ползване: друг вид земеделска земя, категория при неполивни условия: пета, предмет на АЧОС № 12345/15.05.2026 г., вписан под № 77, том 13, Н.Д. № 2774, вх. рег. № 5435/15.05.2026 г. по описа на Службата по вписванията – Русе, с прогнозен приход от продажбата в размер на 12 123 евро (дванадесет хиляди сто двадесет и три евро).
2. Дава съгласие за откриване на процедура за провеждане на публичен търг с явно наддаване за продажба на ЗЕМЕДЕЛСКА ЗЕМЯ, находяща се в землището на гр. Русе, местност „Караманлийка“, представляващ ПИ с идентификатор 63427.150.738 по КККР на гр. Русе, с площ 800 кв.м, с трайно предназначение на територията: земеделска, начин на трайно ползване: друг вид земеделска земя, категория при неполивни условия: пета, предмет на АЧОС № 12345/15.05.2026 г., вписан под № 77, том 13, Н.Д. № 2774, вх. рег. № 5435/15.05.2026 г. по описа на Службата по вписванията – Русе, при начална тръжна продажна цена 12 123 евро (дванадесет хиляди сто двадесет и три евро), без дължими данъци и такси, които са за сметка на спечелилия търга участник – купувач.          
Решението подлежи на контрол и на оспорване чрез Общински съвет – Русе, по реда предвиден в чл. 45 от ЗМСМА, във връзка с чл. 8, ал. 11 от ЗОС.


Точка 18
К.л.1088 Откриване на процедура за провеждане на публичен търг с явно наддаване за продажба на имоти – частна общинска собственост в село Ново село, общ. Русе, по реда на чл. 35, ал. 1 от ЗОС

	Акад. Христо Белоев: Иван Иванов.
	Г-н Иван Иванов: Уважаеми дами и господа общински съветници, предложението касае продажба на два имота в село Ново село първият с площ 1011 квадратни метра, вторият площ 1008 квадратни метра. Комисията по общинска собственост дава съгласие за продажбата, становището на Кмета на Ново село е положително. Предложението е включено в годишната програма за управление и разпореждане. Благодаря. 
	Акад. Христо Белоев: Благодаря, изказвания няма, гласуваме.

КВОРУМ – 49. С 47 „за“, 0 „против“ и 2 „въздържал се“ се приема

РЕШЕНИЕ № 1088
	На основание чл. 21, ал. 2, във връзка с чл. 21,  ал. 1, т. 8 от ЗМСМА, във връзка с чл. 35, ал. 1, чл. 8, ал. 1, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет - Русе и извлечение от Протокол №24/14.07.2026 г. на Комисията по общинска собственост, Общинският съвет реши:

	1. Дава съгласие за откриване на процедура за провеждане на публичен търг с явно наддаване за продажба на незастроени общински имоти, находящи се в кв. 24 по действащия регулационен и застроителен план на с. Ново село, община Русе, област Русе, одобрен със Заповед № 2583/16.07.1991 г. на Главния архитект на ОбНС – Русе, изменена със Заповед № РД-01-1915/9.06.2025 г. на Кмет на Община Русе, представляващи урегулирани поземлени имоти, както следва:
	 УПИ V-1144, с площ 1 011 кв.м, отреден за жилищно застрояване, актуван с Акт № 11192/21.08.2024 г. за частна общинска собственост, вписан под № 82, том 27, Н.Д. № 5698, вх. рег. № 10842/23.08.2024 г. по описа на Службата по вписванията – Русе, при начална тръжна продажна цена 8 101 евро (осем хиляди сто и едно евро), без дължими данъци и такси. Последните са за сметка на спечелилия търга участник – купувач.          
	УПИ VI-1145, с площ 1 008 кв.м, отреден за жилищно застрояване, актуван с Акт № 11193/21.08.2024 г. за частна общинска собственост, вписан под № 81, том 27, Н.Д. № 5697, вх. рег. № 10841/23.08.2024 г. по описа на Службата по вписванията – Русе, при начална тръжна продажна цена 8 077 евро (осем хиляди и седемдесет и седем евро), без дължими данъци и такси. Последните са за сметка на спечелилия търга участник – купувач.
	30% от постъпленията от продажбата на посочените имоти да се използват за дейности, предвидени в чл. 52, ал. 5 на Закона за местното самоуправление и местната администрация, на територията на съответното населено място.
	Решението подлежи на контрол и на оспорване чрез Общински съвет – Русе, по реда предвиден в чл. 45 от ЗМСМА, във връзка с чл. 8, ал. 11 от ЗОС.


Точка 19
К.л.1089 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в с. Сандрово, община Русе, ул. „Ясна поляна“ №36

	Акад. Христо Белоев: Иван Иванов.
	Г-н Иван Иванов: Уважаеми дами и господа общински съветници, предложението касае продажба на имот в село Сандрово. Продажбата ще се бъде извършена чрез публичен търг при начална цена 26 573 евро. Комисията по общинска собственост е дала съгласие, становище на Кмета е положително. Предложението е включено  е годишната програма. Благодаря.
	Акад. Христо Белоев: Благодаря, изказвания няма, гласуваме.

КВОРУМ – 48. С 48 „за“, 0 „против“ и 0 „въздържал се“ се приема

РЕШЕНИЕ № 1089
	На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал.9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:
	Дава съгласие за продажба чрез публичен търг с явно наддаване на незастроен поземлен имот с идентификатор 65348.501.588 по кадастралната карта и кадастралните регистри на с. Сандрово, Община Русе, Област Русе, с площ 1 150 кв. м., намиращ се в с. Сандрово, ул. „Ясна поляна“ №36, с трайно предназначение на територията: Урбанизирана, с начин на трайно ползване: Ниско застрояване (10 м.), а по регулационен план на с. Сандрово представляващ УПИ VI- 588 в кв. 73, предмет на  Акт за частна общинска собственост №11664/17.04.2025 г., вписан под №50, том 11, н. д. 2222, д.в.р. 4118, вх. №4244 от 22.04.2025 г. по описа на Службата по вписвания - Русе, с начална тръжна продажна цена в размер на 26 573,00 евро (двадесет и шест хиляди петстотин седемдесет и три евро и нула евроцента), без ДДС, като всички дължими данъци, такси и ДДС са за сметка на спечелилия търга купувач.
	30% от приходите от реализираната продажба да се използват за реализиране на дейностите по чл.52, ал.5 от Закона за местното самоуправление и местната администрация на територията на съответното населено място.
	Решението подлежи на контрол и на оспорване чрез Общински съвет - Русе по реда предвиден в чл. 8, ал. 11 ЗОС, във връзка с чл. 45 ЗМСМА.


Точка 20
К.л.1090 Предоставяне безвъзмездно за управление на недвижим имот – публична общинска собственост, с адрес: град Русе, кв. „Чародейка-Г-ЮГ“, ул. „Тодор Икономов“ №1, бл. 213, вх. 4, ет. 0

	Акад. Христо Белоев: Иван Иванов.
	Г-н Иван Иванов: Уважаеми дами и господа общински съветници, имотът се предоставя за нуждите на социална услуга Дневен център за деца с увреждания с капацитет 30 места в общински нежилищен имот. Имотът е с площ 132,07 квадратни метра, същият се представя за управление на структурно звено на Община Русе, за нуждите на посочената по-горе социална услуга. Благодаря.
	Акад. Христо Белоев: Благодаря, изказвания няма, гласуваме.

КВОРУМ – 49. С 49 „за“, 0 „против“ и 0 „въздържал се“ се приема

РЕШЕНИЕ № 1090

	На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 12, ал. 1 и ал. 4 от Закона за общинската собственост, чл. 10, ал. 2 от Наредба №1 за общинската собственост  на Общински съвет – Русе, Общински съвет – Русе реши:

	Дава съгласие за предоставяне безвъзмездно за управление на Обединено счетоводство „Социални дейности“ при Община Русе, за нуждите на социалната услуга „Дневен център за деца с увреждания“, общински нежилищен имот, представляващ самостоятелен обект в сграда с идентификатор 63427.6.125.4.13 по КККР на град Русе, община Русе, област Русе, с административен адрес: гр. Русе, кв. „Чародейка-Г-ЮГ“, ул. „Тодор Икономов“ №1, бл. 213, вх. 4, ет. 0, със застроена площ от 132,07 кв. м, с предназначение на самостоятелния обект: За детско заведение, брой нива на обекта: 1, заедно с 2,5722% ид. ч. от общите части на сградата, предмет на АПОС №6734/30.07.2012 г., вписан под №181, том 27, д.в.р. 9626, вх. №9899 от 06.08.2012 г. по описа на Службата по вписвания – Русе.


Точка 21
К.л.1091 Предоставяне безвъзмездно за управление на недвижим имот и сгради – публична общинска собственост, с адрес: град Русе, ул. „Александровска“ №29 

	Акад. Христо Белоев: Иван Иванов.
	Г-н Иван Иванов: Уважаеми дами и господа общински съветници, предложението е за предоставяне на безвъзмездно право на управление на Международен младежки център Русе при Община Русе. Предоставянето на имота за управление съответства на целта, за която същият е придобит от Община Русе и ще осигури неговото ефективно и законосъобразно използване. Имотът се предоставя за управление за срок на периода на устойчивост на проекта. Благодаря.
	Акад. Христо Белоев: Благодаря, изказвания няма, гласуваме.

КВОРУМ – 49. С 49 „за“, 0 „против“ и 0 „въздържал се“ се приема

РЕШЕНИЕ № 1091
На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 12, ал. 1 и ал. 4 от Закона за общинската собственост и чл. 10, ал. 2 от Наредба № 1 за общинската собственост на Общински съвет – Русе, Общински съвет – Русе реши:

Дава съгласие за предоставяне за безвъзмездно управление на Международен младежки център - Русе при Община Русе, за изпълнение на дейностите по проект № BG-RRP-1.008-0009-C01 „Изграждане на международен младежки център – Русе“, на общински недвижим имот, представляващ поземлен имот с идентификатор 63427.2.718 по КККР на гр. Русе, заедно с изградените в него сгради с идентификатори 63427.2.718.1, 63427.2.718.2 и 63427.2.718.6 за срок - периода на устойчивост на проекта.


Точка 22
К.л.1092 Учредяване безвъзмездно право на ползване върху недвижим имот – частна общинска собственост - Сграда с идентификатор 63427.1.4.1, по ул. „Братя Обретенови“ № 9, за нуждите на Сдружение „Спортен клуб по еърсофт „Номад“      


 	Акад. Христо Белоев: Иван Иванов. Контролен лист 1092.
	Г-н Иван Иванов: Извинявайте, изгубих реда. Уважаеми дами и господа общински съветници контролният лист касае предоставяне безвъзмездно право на ползване на сграда общинска собственост за нуждите на Спортен клуб по еърсофт Номад. Предложението е разглеждано на сесия през месец февруари тази година, поради искане на допълнителна информация след внасянето й в Община Русе представяме за повторно разглеждане предложението. По комисии същото беше прието, ако имате въпроси тук е и представител на сдружението. Благодаря.
	Акад. Христо Белоев: Благодаря, изказвания няма? Има ли. Росица Георгиева, я пак, сега дойде.
	Г-жа Росица Георгиева: Уважаеми г-н Председател, уважаеми г-н Кмет, уважаеми госпожи и господа общински съветници, уважаеми представители на на общинска администрация, аз виждам че тук е представител на клуба имам конкретни въпроси и после ще искам да го чуем. Значи това което направих като проучване е че този спорт крие сериозни рискове от физически травми, особено тежко увреждане на очите, зъбите и психологически рискове за ученици и младежи. Затова искам да разбера на каква възраст са хората, които ще използват услугите на този клуб, защото еърсофт репликите изглеждат като реални оръжия и представляват и изстрелват пластмасови сачми с висока скорост. За физическите травми които могат да нанесат на тези които се занимават с този спорт, няма да влизам в подробности. Но с психологическото поведение и рискове в периода в който деца и ученици са в емоционално незрялост, чувам че по учебните заведения представители на този спорт събират желаещи да го практикуват, от което съм притеснена. В тази възраст емоционалната незрялост и агресия се проявява именно от деца и ученици в тази възраст. И високите нива на адреналин по време на игра могат да прераснат в неконтролируема агресия и те могат трудно да…… емоциите си, което води до конфликти. И в общество в което вие всекидневно виждате агресия между учениците, аз не смятам, че може. Общината, да г-н Милков разбирам ви, че тази сграда отдавна е предоставяне на Общината трябва да се намерят някакви средства за нейната издръжка, абсолютно ви разбирам. Но се притеснявам от ежедневната агресия, която цари в обществото и ако тези ученици се занимават с това дори и на възраст 16-18 години съм притеснена от това, което можем да наблюдаваме в обществото. Благодаря ви.
	Акад. Христо Белоев: Благодаря, Алисе Муртезова изказване.
	Г-жа Алисе Муртезова: Упорито Общината иска да дадем това училище за този спорт, да един път го отказахме няма да повтарям мотивите, няма да повтарям и това което г-жа Георгиева каза. Преди малко колегата Павлов каза нещо, че града обърнат назад към реката и ние сега ще дадем точно на реката една сграда, която е сграда за учебна цел за този спорт. Изобщо няма да разказвам за сорта всеки от вас вероятно е прочел много неща още при предходното неприемане на точката. Но само ще кажа, че в Пловдив и във Варна тази година са открити две частни училища от много известни вериги, на които няма сега да правя реклама. Защо примерно Общината не помисли да бъдат привлечени такъв тип инвестиции, защото това е действително готова сграда и с един ремонт може да се използва точно за учебни с цели? Иначе нямам нищо против ако някой друг предложи, защото аз няма да го предложа понеже вече сме го изслушвали. Как се казва ръководителя на? Г-н Радев, добре ако някой друг го предложи нали ще го изслушаме отново. Но вече сме го изслушвали и наистина не мога да разбера упоритото вкарване на точката. Сега очаквам г-н Рашев да стане пак и да си къса ризите за тях.
	Акад. Христо Белоев: Има ли предложения за изслушване на? Има ли предложение за изслушване? Няма. И при Георгиева имаше ли предложение? Да, но има и други изказвания, след тях. Деница Иванова, Деница Иванова. Реплика? Извинявайте не е отбелязано, заповядайте за реплика. Пламен Рашев, има ли други за реплика?
	 Г-н Пламен Рашев/реплика/: Да всъщност дежа-вю, абсолютно да. Нямам основания да казвам, че това е толкова опасен и вреден, морално разлагащ спорт, защото има много, много други спортове, които се бият яростно дори ги дават по телевизията и борби и боксове и каратета и разни други неща. Между другото този клуб е в организация, тоест не е случайна формата на неговото съществуване и още повече, че хората които там са включват са с опит и доста състезания са минали. Това е нещо, което само по себе си организира, дава определени умения. Давам основно пример, че преди имаше военно обучение, даже сега скоро един приятел ми казва, че предпочита да даде или казано по друг начин да се омъжат неговите дъщери за момчета, които са минали казарма. Казвам го, защото това е дисциплина, това е ред, това е нещо, което в днешно време рядко вече освен в спорта се създава умения и навици. В края на краищата има две предложения аз съм „за“ още повече, че този имот може както се е дал така и да бъде взет и да бъде предоставен за друго нещо. Така, че ако има някакво инвестиционно намерение безспорно, но той да стои така и да се руши, както много други неща когато няма кой да го управлява. Всеки имот трябва да има стопанин иначе той се унищожава с времето. Така нищо по-различно от там колко месеца, февруари, аз мисля че заслужава, заслужава тоя клуб този имот. Благодаря.
	Акад. Христо Белоев: Досева реплика.
	Г-жа Елисавета Досева/реплика/: Г-н Председател, г-н Кмет, колеги разрешавам си да направя реплика, защото просто стрелбата е моя спорт. Аз много години се занимавам с него и противно на това, което всички си мислят, че води до агресия и до всякакви такива отрицателни неща, напротив той води до ред и дисциплина. И тъй като аз съм започнала от седми клас тоя спорт, ами никога не съм убила досега още никой мен не е убил….
 Акад. Христо Белоев: Моля, моля за тишина….
Г-жа Елисавета Досева/реплика/:…….никога не е късно. Само искам да кажа на хората, които не са запознати с тоя спорт че се стреля не по жива сила, а се стреля по мишени и да с пластмасови топчета, които се поставят на определени места……
Акад. Христо Белоев: Моля, моля за тишина…
Г-жа Елисавета Досева/реплика/:….отчита се резултат и тъй като всеки спорт има специфика и така и така. Иначе подкрепям на г-жа Муртезова предложението, че трябва да бъде учебно заведение, но те са предложили нещо за запазване, възстановяване там доколкото знам стълбища нещо имаше не в ред, което да се направи. Дали ще се случи? Не знам но мисля, че най-лесно може да се вземе нещо, което е дадено. Благодаря.
[bookmark: _Hlk244692220]	Акад. Христо Белоев: Росица реплика ли има? Реплика.
	Г-жа Росица Георгиева/реплика/: Г-жо Досева аз много Ви уважавам, защото спорта който вие сте практикували и чиито резултати…..
Акад. Христо Белоев: Ама реплика на кого правите….
Г-жа Росица Георгиева/реплика/:…. на г-жа Муртезова по отношение на това искам да допълня нещо много важно. Г-жо Муртезова извинявайте, че Ви допълвам с реплика да…… г-н Иванов когато …..
Акад. Христо Белоев: Моля, моля…..
Г-жа Росица Георгиева/реплика/:….когато БСП се изказва……
Акад. Христо Белоев: ….моля, моля……
Г-жа Росица Георгиева/реплика/:……...ами г-н водещ…..
Акад. Христо Белоев: ….без комуникация в залата….
Г-жа Росица Георгиева/реплика/:….г-н Председател……
Акад. Христо Белоев: …..Иванов……
Г-жа Росица Георгиева/реплика/:…ами спрете репликиращия от място…..
Акад. Христо Белоев: …..Георгиева моля…..
Г-жа Росица Георгиева/реплика/:….добре г-жо Муртезова правя реплика само за да допълня нещо като напълно подкрепям преди изказаното от вас. Няма въпрос за стрелба по мишени първо. Второ тук има създаване в учениците, които ще практикуват този спорт на размиване между реалност и действителност, това после ще го видим пренесено на улицата. Извинявайте, но това да променяме психиката на едни деца, за които няма значение да стрелят един срещу друг като им се обяснява че така спортуват. Извинявайте колеги общински съветници но не съм съгласна с целта да оправдава средствата. 
	Акад. Христо Белоев: Дуплика има ли? Дуплика, няма това са. Ами 3 реплики колко да дам. Дуплика Муртезова.
	Г-жа Алисе Муртезова/дуплика/: Г-н Рашев ние трябва да сме проактивни като Община, а не да казваме ами то защото сега няма инвеститор. Не напротив ние трябва непрекъснато всички ние заедно да търсим инвеститори. И да предлагаме наистина нашите сгради, които пустеят и са за учебна цел. По отношение на това което Ели Досева каза, ние двете с нея сме червенокръстки в никакъв случай знам че на никого не си навредила Ели, но твоя спорт е съвсем различен. И тук не става въпрос за мишени няма да влизам въобще в допълнителни спорове знаете, че тук се практикува с прототипи на истински оръжия и се целят в човека, разбира се то е предпазен по някакъв начин, но няма мишени. Благодаря, човека е мишената.
	Акад. Христо Белоев: Деница Иванова изказване, моля.
	Г-жа Деница Иванова: Уважаеми г-н Председател, уважаеми г-н Кмет, уважаеми колеги общински съветници нямах намерение да взема отношение още повече, по точка когато става на въпрос младежта и спорта не ми е силата. Но ще помоля всеки, който с изключение на г-н Румен Радев дали има друг в залата, който е участва в еърсофт игра, да си вдигне ръката? Значи….
Акад. Христо Белоев:  Моля, моля за тишина….
Г-жа Деница Иванова:…. искам да ви разкажа какво представлява една еърсофт игра тази година заведох сина си да си празнува рождения ден на подобно стрелбище, заедно с още 12 момчета……
Акад. Христо Белоев:  Моля за тишина…..
Г-жа Деница Иванова:….. искрено бях притеснена, тъй като става въпрос за момчета, възрастта е тийнейджърска и така нататък. Но когато влизат деца в тази зала те влизат задължително с инструктора и със състезатели. Включително участват и бащите или придружителите, децата са екипирани имат метална маска пред устата си, имат екипировка бронежилетки. Задължително е с панталони независимо колко градуса е навънка, с дебели панталони, отделно имат и допълнителни предпазни средства. Удара от подобно топче, тъй като и аз влязох да играя, защото имаше една много хубава инструкторка и аз се престраших вътре да участвам в тактическата игра. Всъщност това е тактическа мисия, която се наблюдава, която има определени дейности всеки един, който е уцелен задължително напуска бойното поле. Няма вариант след това престоява и се връща обратно в играта. Има цели, има мишени има и тактика. Всъщност реално погледнато хората, които са състезават и участват в тези спортове са изключително дисциплинирани. Там участват различни състезатели, които имат както и Ели Досева каза този вид спорт възпитава. Там, да така е възпитава. Съответно много се радвам г-н Председател когато от място имаме репликираш и да не вземате отношение…..
Акад. Христо Белоев: …..аз не се радвам, като ви репликират от място…
Г-жа Деница Иванова:…. аз съм „за“ това нещо тъй като е в контролирана среда там под 18 годишна възраст не влизат без изричното разрешение на родител и родителя присъства също и може да наблюдава. Аз участвах в такава игра и не виждам нищо притеснително. Но ако имаме……
Акад. Христо Белоев: ….. времето…..
Г-жа Деница Иванова:….други възможности за предоставяне на този имот, който да е по-добър, по-развиващ се няма проблем и това бих подкрепила. Благодаря.
	Акад. Христо Белоев: Няма, Велизар Павлов изказване. Ами реплика давайте сигнал, защото тук не се отбелязва. Реплика Рашев.
	Г-н Пламен Рашев/реплика/: Не искам да карам аудиторията да гласува, но пейнтбол играе ли сме, пейнтбол? Онова, което онова, което е с топчета и които оцветяват, пръска боя. Мога да кажа че пейнтбола дори има игри, които дават по телевизията всеки ден, където използват такива пейнтбол оръжия. Пейнтбола е нещо подобно искам да дам ориентир на хората, които не са запознати с тази игра еърсофт. Така че моля ви да не го вулгаризираме това общество и този спорт, защото не е честно. Мерси. 
	Акад. Христо Белоев: Така, реплика на кого? На Деница , Алисе Муртезова.
	Г-жа Алисе Муртезова/реплика/: От всичко до тук разбрах, че БСП спортува този спорт, така наречен спорт нищо друго.
	Акад. Христо Белоев: Велизар Павлов изказване.
	Г-н Велизар Павлов: Благодаря г-н Председател, уважаеми колеги в решението е записано безвъзмездно право на ползване. Дали този спорт е обществено полезна дейност? Аз си задавам много сериозно този въпрос. Другото което искам да споделя е че считам, че определено възпитава агресията, няма как да бъде друг начин. И предишното заседание на Общинския съвет, когато обсъждахме този въпрос зададох въпросът дали този клуб е член на лицензирана спортна федерация към Министерството на младежта и спорта? Не е член, ако има някаква промяна нека тука колегата, който е ръководител на клуба да сподели член ли е или не е член. Следователно и на държавно ниво тази дейност, която развива клуба не се подпомага от държавата. Това е, благодаря ви.
	Акад. Христо Белоев: Вероника.
	Г-жа Вероника Гечева: Уважаеми колеги аз за първи път участвам в дебат по тази точка и бих искала да кажа, че съм детски учител и наблюдавам как само едни анимационни филмчета се отразяват върху психиката на децата. Не мога да си представя как ако в ръцете си хванат оръжие какво да им се поискал да направят с тях. Ако господинът управител или както се води на сдружението има желание да развива тази дейност бих го призовала да намери подходящ начин да си наеме помещение и да събира такса и да си организира дейността. Но безвъзмездно да предоставяме такава възможност чрез, която по някакъв начин пихме косвено навредили на нашите деца аз лично съм против. Благодаря. 
	Акад. Христо Белоев: Татяна Нахабедян, като приключи точката ще има почивка, нали когато приключи.
	Г-жа Татяна Нахабедян: Уважаеми колеги искам да благодаря на всички, които си позволиха да образоват останалите за неща които ние не просто знаем неща, които преживяваме позволявам си дори да кажа, че се информираме. Много ви моля да не си позволявате по този начин да менторствате и да обяснявате неща, които са повече от елементарни имам предвид разкази за преживявания. Всеки един от нас може да го направи аз като един учител над 40 години стаж, повярвайте ми мога няколко общински сесии една след друга да ви ангажирам. С дали си давате сметка какво реално става в училище? И когато коментираме телевизионни предавания, които показват на децата как външният вид е по-важен от развитието на мотивацията им за успех. Не правим същото  когато се опитваме да им изграждаме мускули, когато се опитваме да им посочим кой е врага. Аз искам да ви кажа, че моля наистина да погледнете статистиката от последните седмици и да видим защо подражаваме на телевизионни предавания? Защо правим това, което ние не искаме да се случва на нашите деца? Реално погледнато кой може да гарантира, че врагът който той разпознава под желязната маска или по някакъв друг начин няма да е негов съученик. Извинявайте ние го виждаме в училище това постоянно. Защо не си насочваме вниманието към възможности които ни дава и средата и ние като професионалисти да правим нещо, което наистина на тези деца да им донесе по някакъв начин спокойствие и сигурност и да не ги учим да се защитават предварително. Дори да е игра, купувате ли на децата си такива игри? В къщи по този начин постигате ли резултат? Казвам го само защото ми е много интересно, как всичко по някакъв начин коментираме и не одобряваме, което гледаме от екран в филм, в музика и каквото и да е и не го одобряваме и сме готови да ги одобрим като вид спорт. Това достатъчно ли е?  
	Акад. Христо Белоев: Благодаря, Галичка Николова има реплика и изказване, кое от двете? Така няма други изказвания и реплики няма. Ами няма направено, заявка за изслушване никой не е направил. Моля, да гласуваме за изслушване или точката? Да Кмета на Общината.
	Г-н Пенчо Милков: Уважаеми г-н Председател, уважаеми колеги общински съветници аз много пъти казвам, че не съм политик аз съм гражданин, който се занимава с политика за известен период от моя живот. И сега ако бях политик усещайки вашата енергия нямаше да взема точката се изказвам в подкрепа на решение, което сигурно няма да подкрепите след малко, но аз ще го направя. И ще започна от тук слушах много внимателно аргументите ви, но използвах новите технологии и с много удачен ….. проверих къде в статистиката на спортовете се намира еърсофта по опасност и травми, десет пъти по-малко от футбола няма да ви говоря за други мои любими единоборства. Десет пъти по-малко от футбола това по отношение на опасността. След това аз ви предлагам днеска имаше 2 декларации, сега наистина сериозно ще го кажа. Чували ли сте за cs go или counter strike? Чували ли сте за fortnite или за call of duty? Там при изстрел няма пластмасово топче и то не отскача от брониран човек в рицарска униформа, там лети кръв, черва, да, да, да. Просто поиграйте с децата си за да видите реалността и да говорим в момента, че еърсофта е най-опасната дейност при положение, че достъпно навсякъде са електронни игри, които са много по-реалистични, не е правилно. Еърсофта се използва от тактическите полицейски сили в цялата страна и в чужбина, от арменските сили и специалните подразделения, защото дава възможност за обучение, за придвижване, за самоохрана ако щете. В непредвидени ситуации на тези млади хора да придобият умения, в ситуации да се самопредпазят, в които не е добре да попадат. Но при този спорт те носят специални екипировка, маски и оборудване. Затова аз съм внесъл точката да се обсъди, защото не считам, че е опасно. На предния път в Общинския съвет основна група съветници взеха становище за сградата и за необходимостта от обезопасяване и ремонт, сега в точката изрично сме взели отношения по това, че трябва да се направи. И не споделям наистина, приемам че сте загрижени, приемам наистина че сте загрижени и всички колеги които се изказаха, но при по-задълбочен анализ действително на статистическа информация ще видите, че еърсофта не е опасен. Нито подканя хората да бъдат агресивни. Благодаря Ви. 
	Акад. Христо Белоев: Благодаря Иво Пазарджиев, изказване е натиснато, да? Извинявам се Петя Кашукеева реплика, след това Алисе Муртезова реплика. Сега се появиха.
	Г-жа Петя Кашукеева/реплика/: Уважаеми г-н Милков репликата ми е към вас, уважаеми колеги, представители на медиите и аз ще излезна от ролята на общински съветник и като доктор ще ви каже, че от 1990 до 2016 година в Америка са регистрирали над 360 000 случая с травми предизвикани от подобен тип оръжия. Още повече има много интересен доклад в Sage Medical, който показва че в Америка е направена за същия период анализ на стрелбите в училище и в университетите, те както знаете там са огромен проблем. И всъщност една от причините, които казват са тези които вие споменахте с компютърните игри, но този тип спортове не са пропуснати там като причина за създаване на агресия сред младите хора. И така в този дух предлагам за Коледа в училищата сега вече …..г-жа Георгиева да раздадем по един пистолет на децата да си играят с него и съответно по този начин да са по-безопасни, отколкото играта на футбол.
	Акад. Христо Белоев: Алисе Муртезова.
	Г-жа Алисе Муртезова/реплика/: Г-н Милков страшна защита, значи г-н Радев не се притеснявайте БСП и г-н Милков ви осигуриха пълна защита дори може и да не ви изслушваме, но аз ще направя предложение да ви слушаме. И така ставайки преди това казвайки, че няма да ви слушаме, но обещах на г-н Иво Пазарджиев да ви изслушаме. Но действително това училище разберете и вие трябва да се използва с точно с цел учебна и ние всичко възможно трябва да направим това да се случи. Тоест да привличаме инвеститори точно с тази цел и аз наистина ще предложа, защото едното училище което отвори в Пловдив и във Варна е Питагор много известно математическо училище. Лично ще предложа още тази седмица на собственика да дойде да го огледа училище. 
	Акад. Христо Белоев: Мариян Димитров реплика, моля? Къде е отбелязано?
	Г-н Мариян Димитров/реплика/: Г-н Милков вие не сте гражданин, който се занимава с политика вие истински политика, защото се опитвате да манипулирате хората в залата. Какво ми казахте във вашето изказване? Този спорт не е опасен, защото има много по-опасен от него с много повече травми. Ама това достатъчно ли е? Какво говори това? Това не значи че тези спортове с повече травми цитирахте футбола, само че той не възпитава към агресията държа да уточня. Разни други спортове цитирахте, които също нямат място в развиване в обществото. А пък колкото до това че Вие желаете този спорт да се развива в това училище, то е само защото наистина сградата трябва да се направи и трябва да се търси инвеститор. Така че не мога да се съглася с това което казахте. 
	Акад. Христо Белоев: Да, Недков няма отбелязано нищо тука. Дуплика, ами 3 реплика направихте до тук.
	Г-н Пенчо Милков: Използвам правото си на дуплика, защото в изказванията си, в репликите към мен се казаха неверни неща, както и откровени обиди от хора непрекъснато на всяка сесия го правят. Първо аз изложих данни казах как съм се сдобил с тях и сега след едната реплика която ми беше направена пак направих проверка. За всички инциденти с газово оръжие с Щатите на година, всички инциденти с газово оръжие с пейнтбол, с еърсофт всички, които са пневматични изстрелват. Тук има и земеделски, има и спортни, има и всякакви и за самозащита травмите са 20 000 на година. Тази статистика която се казва току-що първата беше невярна. По отношение на иронията дали да подаряваме пистолетчета? Аз съм си играл и на фунийки играл съм си с пистолетчета и мисля, че тук става дума за дълбоката манипулация. Нищо опасно не се е случило не може по такъв начин опростенчески да се решава, да се отхвърли нещо, което ви казах, че се използва и от полицейските сили и не води в никакъв случай до травмиране на спортуващите. Аз държах да се чуят тези данни, вие ще вземете решението си надявам се не само емоционално, но и рационално. Благодаря Ви.
	Акад. Христо Белоев: Така приключихме с репликите и дупликите, процедура за изслушване и тогава. Нали процедурата трябва да я гласувам, после ще кажете, че не гласувам процедурата Гласуваме процедурата.

КВОРУМ – 44. С 28 „за“, 3 „против“ и 13 „въздържал се“ се приема предложението.


	Акад. Христо Белоев: Приема се, думата има Иво Пазарджиев, изказване след него е изслушването.
	Г-н Иво Пазарджиев: Уважаеми г-н Кмет, уважаеми г-н Председател, уважаеми колеги общински съветници действително добре стана, че има такъв дебат това е ролята на Общинския съвет да се дебатира, да спорим и в случая не съм съгласен с много преждеговорищите, които уважавам като личности и като колеги. Не приемам това ние да ревизираме по някакъв начин дейността на един спорт, който е утвърден както посочиха колегите, който е със съответните лицензии и разрешения. Ако почнем да правим това едва ли не ние трябва да започнем да ревизираме всякакви бойни спортове според мен в програма спорт, които финансираме. Включително може би е добре да направим това и по отношение на футбола, преди Кмета да излезе да го каже това, че е проверил в по някакъв начин с изкуствен интелект, колегата Илиян Илиев с който си говорихме….. действително при футбол също има голям травматизъм. И ако уважаеми колеги продължим в тази посока да разсъждаваме кой спорт е малко травматичен и кой не, аз ви предлагам да насочим целия финансов общински ресурс в посока например тенис на корт. Тъй като той не е контактен, не е контактен и най-малко травматичен е, така ето идват и други идеи, разбира се беше закачка всички знаете, че съм свързан с този спорт, закачка беше това. По отношение на казаното от Петя Кашукеева дали да се изважда статистика колко травми има може би, когато се вадят такива статистики трябва да се прави и по отношение на другите спортове, а не само да вадим един спорт и да показваме той колко травматичен едва ли не за нас. Аз съм обеден, че след изказването на г-н Румен Радев много от Вас ще променят мнението си, тъй като аз го слушах по времето на комисиите изключително разумен и интелигентен човек, който вярвам че това което правят е в интерес на младите хора. Уважаеми колеги аз съм същото от това поколение, което не сме ходили в казарма. Добре е млади мъже все пак да боравят по някакъв начин с оръжия и то по разумен начин. Да боравят с чисто тактически да имат възможност за тактически занимания и мога да ви споделя нещо лично. В годините когато стана ясно, че моето поколение няма да ходи в казарма моят баща ми започна да ми разрешава да си купувам различни така по вид, въздушни пушки и така оръжия, които просто да имам някои умения като мъж нали да боравя с оръжие. Така че замислете се че това е едно поколение, което има тази необходимост да все пак по разумен начин да борави с едни оръжие, които и с Галин Григоров си говорихме той ги определи, като играчка едва ли не. Защото е човек който има така доста познание по темата, така че аз ви моля да прецените дали това е разумния подход по отношение този спортен клуб. Колкото да сградата за съжаление демографския проблем в нашата държава направи, така че имаме много, много тъжно, че имаме изключително много сгради за образование, които останаха неизползваеми. Ако г-жо Муртезова има начин по който тя да се ползва за образование няма нищо по-добро. Наистина ако имате такива идеи какво да стане в посока образование даже не говоря за дали да е възмездно или не. Но ако има начин те да се ползват за образование, разбира се че е приоритетно. Ако обаче няма такъв начин трябва да разрешим позволените от закона дейности да се извършват там. Благодаря.
[bookmark: _Hlk244705625]	Акад. Христо Белоев: Благодаря, г-н Радев в рамките на 3 минути да изкажете вашите….моля. Реплика системата нищо не отразява, реплика заповядайте. Къде е виждате? Тука при мене го няма, давайте сигнал ще ви давам думата не е проблем.
	Г-жа Росица Георгиева/реплика/: Уважаеми г-н Председател, уважаеми г-н Пазарджиев Вие наистина сте много добър политик, наистина облякохте в такива положителни мотиви предложението, което иска този клуб за отдаване безвъзмездно на за практикуване на този вид спорт. Няма да говорим за физическите травми аз искам да обърнете внимание на психическите такива и не смятам, че практикуването на този спорт ще компенсира липсата на казарма за мъжете. Не смятам, че трябва да търсите един довод за да ни убедите в това колко е важно да се учат на тактически умения, да се отбраняват и така нататък. Говорим за ученици, които са психически незрели говорим за това, че те губят реална представа между игра и действителност. И ние даваме модели на поведение и после се питаме, защо това се случва. Защото ние общинските съветници безвъзмездно искаме да отдадем помещение, което извинявайте г-н Пазарджиев, но Закона за предучилищното и училищното образование казва, че закритите училища и техните сгради могат да се използват за образователни, здравни и социални дейности. Ми хайде да помислим за един старчески дом, защото в този град застаряващото население се увеличава и на мястото на което се намира тази Професионална гимназия по ЖП транспорт мисля, че е твърде подходящо. И както каза г-жа Муртезова да търсим наистина инвеститори, които искат да дойдат и да направят това. Защото вие знаете, че добре се развиват и старческите дом домове в територията на Лесопарка, Липник. Така, че хайде да отмерим нали, защото всичко е в дозата и лекарството и отровата. Аз мисля, че с това предложение ние не даваме лекарства, а отрова. Благодаря ви.
	Акад. Христо Белоев: Други реплики има ли да питам? Досева. Други реплики има ли, че не се отбелязва нищо на екрана? Ами реплика на изказването на Пазарджиев. Втора реплика, трета няма заявена. Реплика Досева.
	Г-жа Елисавета Досева/реплика/: Благодаря г-н Председател извинявайте колеги ама думата агресия събужда в мен агресия. Нали си давате сметка, че това оръжие което се ползва за тоя спорт то остава там, то не излиза навънка на улицата. И това говорим за клуба, а не говорим кой какво може да си купи, защото тука в случая разглеждаме дейността на клуба. И само още нещо ще кажа точно преди няколко точки ние гласувахме помещения за кендо, предполагам сте запознати какво означава кендо. Защо никой не попита там какъв травматизъм има? Благодаря.
	Акад. Христо Белоев: Дуплика, Иво Пазарджиев. Иво Пазарджиев, дуплика.
	Г-н Иво Пазарджиев/дуплика/: Уважаеми колеги взимам формата на дуплика за да отговоря на уважаваната от мен г-жа Георгиева по отношение на психическите травми които нанася едва ли не този от спорт, може би и други спортове водят до агресия и то говоря пак ще се върна на бойните спортове. Не го виждам тука зам.-кмета г-н Борислав Рачев добре можеше да вземе отношение, тъй като той е спортист и то сериозен, практикувал един сериозен боен спорт и до ден днешен той помага, но не го виждам в залата. За да го помоля действително да стане и да помогне в този дебат, колкото …..
Акад. Христо Белоев: Моля за тишина….
Г-н Иво Пазарджиев/дуплика/:….до такъв вид травми и агресия, която би била последваща според мене ролята точно на треньорите, на педагозите, на хората които възпитават децата да обяснят на кое, къде му е мястото. И мисля, че г-жа Георгиева ще се съгласи с мене тъй като тя е била състезател по джудо и не знам дали много от Вас дали знаят, но не съм забелязал да е била агресивна. Дори в моментите когато, дори в моментите когато нейният темперамент може би и идва отвътре да използва бойните си умения не съм я забелязал да го прави…..
Акад. Христо Белоев: Значи да внимаваме….
Г-н Иво Пазарджиев/дуплика/:…… колкото до…..
Акад. Христо Белоев: Моля за тишина в залата….
Г-н Иво Пазарджиев/дуплика/:…. Колкото до сградата много е тъжно да се прави паралел между старчески дом и една дейност, която да се практикува от млади хора. Тъжно е защото градът е застаряващ наистина, но със сигурност имаме възможност да правим и старчески домове които биха били необходими, със сигурност имаме възможност да дадем тази сграда, аз ще изчакам…..
Акад. Христо Белоев: Моля за тишина….
Г-н Иво Пазарджиев/дуплика/:….ще изчакам да се успокоят страстите, със сигурност има място под слънцето за всеки. И тук според мен е причината едва ли има интерес към тази сграда, която е полу съборена. Действително това е дебата трябва ли да насърчим един такъв спорт, който явно е непознат за нас и който разчитам както казах в предходното ми изказване г-н Радев да промени вашето мнение. Благодаря на г-жа Георгиева така, че отбеляза добрия начин по който съм защитил, убеден съм че тя ще си промени мнението накрая. Благодаря.
	Акад. Христо Белоев: Така г-н Радев заповядайте накратко в 3 минути изложете това което желаете.
	Г-н Румен Радев: Добър ден на всички явявам се като основател на сдружението с молба за тази сграда, за наш терен, който да използваме за този спорт, за този вид спорт. Запознали сте се със спорта нали от февруари насам е нормално да се запознаете, но не сте се запознали явно изцяло. В основните правила на еърсофта се описва, че човекът трябва да е пълнолетен за да има самосъзнанието. Никой не говори за деца, за училища и всяка такива неща. Да образоваме ученици, да може да дойде ученик, но с родител с разрешение от родител. Говорите за агресия? Компютрите всяко едно дете играе компютърни игри. Тези компютърни игри не създава ли агресия? Имате деца, имате момчета купувате им пистолетчета, водни пистолети, пистолетчета с топчета същата работа е. При нас човек идва това не са оръжия при нас, това са реплика. Реплика да точно копие на оръжие, но проектила е 6 мм пластмасово топче. Репликата идва в калъф не се вижда публично, прибира се в калъф след края на играта, не се показва явно никъде тази реплика. Да можете да ползвате сградата за всичко, защо сега 2015 ако не се лъжа бе затворено училище, защо досега не се е използвала за нищо тая сграда? Не въпросът ми е към Вас всичките, не към Кмета…..
Акад. Христо Белоев: …..моля, моля, моля….
Г-н Румен Радев:….тази сграда досега не е ползвана, ние искаме да я стопанисваме. За какво е ползвана извинявам се?....
Акад. Христо Белоев: ….моля без реплики, моля…..
Г-н Румен Радев:…… ние искаме да стопанисваме сградата, искаме две години. На мен ми трябват минимум шест месеца да подготвя тази сграда да е безопасна за всеки един участник. За да няма инциденти искам да направя контролируема среда със съдии и с всичко. За да няма такава агресията, която вие мислите, че я има тази агресия, няма повярвайте ми. Гласувахте 100 000 евро за Дунав, футбола колко агресия има след мач? Побоищата дават се по телевизията всичко, бойни спортове по телевизията, това не е ли агресията. Агресията дава се публично. Ние не искаме публичност, ние искам едно местенце където да се отделим и да си упражняваме нашия спорт. Независимо дали ще е тая сграда, дали ще ни даде в тази сграда, дали ще отидем в някоя гора ние ще го практикуваме това нещо. Ние го практикуваме всяка неделя съм на терен, почти всяка неделя жив, здрав съм нямам белези, нямам рани, нямам нищо. Благодаря ви.
	Акад. Христо Белоев: Да благодаря, реплика Муртезова.
	Г-жа Алисе Муртезова: Г-н Радев аз не съм 51 човека и не съм си позволява с такъв тон да ви говоря и да ви гледам. Напротив бях много уважителна към Вас забележките ми бяха към Общината и че Вие ме гледахте толкова агресивно, това е леко плашещо. Да разбирам Вие искахте да защитите и да се обосновете, защо те достатъчно ви защитиха колегите от БСП. Но така с такъв поглед и така да ми внушавате разни неща няма да стане. И друго вие най-вероятно не знаете, че тази сграда не в много далечното минало беше приют за безпризорни и заедно Каритас и Български червен кръст предоставяхме тази услуга. Допреди Каритас да се измести в Добрия самарянин на друго място, така че не сте прав. И това, че Общината тази сграда не я поставила в тази страхотна книжка, която е за инвестиционните намерения на Общината, защото аз между другото да кажа на всички общински съветници, че както критикувам Общината така и непрекъснато я подарявам на всички гости които идват в града. И сега на последното изнесено заседание на Националния съвет на Български червен кръст защото там са различни хора от различни бизнеси, аз отново им ги подарих и Кмета може да потвърди. Но това училище изобщо, да ние сме с различни бизнеси и сме доброволци в Български червен кръст, но това училище въобще не съществува в тази книжка и може би ще трябва да го допълните г-н Милков. Но  не така няма да говорите всъщност не мога да ви кажа как да говорите и вие явно така си говорите и с такъв поглед. Благодаря.
	Акад. Христо Белоев: Иво Пазарджиев реплика. Виждам но не излиза тука. Ще дам думата, системата когато върви изказването не можете като натискате не излиза тука името.
	Г-н Иво Пазарджиев/реплика/: Понеже стана много интересно за системата ако тя работи нормално, когато има заявка трябва да свети зелено, когато има реплика червено, за дуплика жълто, но вярвам че ще я оправят технически въпрос е. Сега вземам формата на реплика г-н Радев действително така влезе в диалогов режим с колеги може би е нормално, когато човек защитава една кауза в която гори и емоциите да станат повече. Г-жо Муртезова гражданите, които идват и се изказват тука нямат нито нашия опит, нито знанията как да го направя по най-добрия начин. Това се случи и по времето на изказването на представителя на кендото и при него емоциите бяха в повече. Даже аз там се въздържах да стана да се изказвам за да не нагнетя обстановката повече. Аз вярвам, че можем да отсеем есенцията, която г-н Румен Радев изведе, че това не е толкова травматичен спорт и може би опасенията на всички, които се изказаха в тази посока са неоснователни. Колкото до разменените темпераментни, да Кмета благодаря че ме допълва, действително става въпрос за пълнолетни лица, които имат самосъзнанието какво искат да практикуват и какво не. В края на краищата пълнолетни лица вземата решение и в един момент стават членове на ловни дружини, в което няма нищо лошо, но там е още по-опасно. Така че според мен нашето разпоредително действие по отношение тази сграда би било разумно, аз вярвам че след всички дебати много от колегите ще са си променили мнението. Вярвам, че дебатите в тази зала могат да променят предварителните нагласи. Благодаря. 
	Акад. Христо Белоев: Благодаря, Велизар Павлов реплика.
	Г-н Велизар Павлов: Благодаря г-н Председател значи първо искам да споделя, че аргументацията на г-н Радев никак не беше убедителна. Второто нещо което искам да кажа, че за мен тази сграда има много по-голям потенциал отколкото да я отдаваме за този спорт, аз бих го нарекъл бизнес. Тъй като той не е член пак искам да подчертая, не е член на лицензирана спортна федерация, няма такъв спорт, не е член на лицензирана спорна федерация към Министерството на младежта и спорта. Още нещо искам да кажа Вие не отговорихте на този въпрос, аз го поставих  имахте възможност да го отговорите. Работата с оръжие, които са неразлични от истински за мен е опасна, вярно полицаите, военните там в техните упражнения, занимания нали ясно, че трябва да правят такива тренировки. Ама не различни от истински едно дете, един млад човек казахте, че дете не може, ама г-жа Иванов е била там с дете. Да може с придружител……
	Акад. Христо Белоев: Да моля….
	Г-н Велизар Павлов:….така, че насочването на младите хора особено с работа с оръжие не различими от истинските за мене е много опасна дейност.
	Акад. Христо Белоев: Светлозар Симеонов, изказване, последно заявено. Той Светлозар беше заявил преди процедурата за изказване.
	Г-н Светлозар Симеонов: Стартирахме ли, колегите  виждам, тука че всички са вещи по много неща, няма лошо да има такъв спорт за мене, но тука идват много неща, които колегите ги изясниха донякъде. Сега кой, как разбира ….начин има тактика в тази игра и мисля, че г-н Милков много добре знае, че както Министерството на отбраната, така и Министерството на вътрешните работи има специализирани училища за тези неща. И тези неща които ги практикуват са минали един голям курс на обучение, а не една декларация от родител попълнена за децата да играят. Там може много да се говори кой, как ще ходи на казарма и кой не е ходил на казарма. И хора които не са ходили в казарма да ми дават неща, които не са го изпитали, не са го видели и най-вече психически не са го преживяли няма как да го приема …… да говорите. Затова няма лошо, но хубаво като казахме за клуба по кендо, интересно колко пари трябваше да инвестира този клуб по кендо за тази зала? И колко пари ще инвестира г-н Радев в това училище? Защото ставката като парична сума която виждаме едната точка и на другата просто не е съвместима. Затова наистина е хубаво да си помисли къде може да им се предложи нещо наистина обективно и реално за този спорт някъде да се практикува, но не е това училище. Благодаря ви.
	Акад. Христо Белоев: Благодаря ,няма други изказвания, гласуваме по точката. Иван Иванов реплика или изказване, какво? Натискаш ли бутоните? Заповядай.
	Г-н Иван П. Иванов: Уважаеми г-н Председател, уважаеми г-н Кмет,…..
Акад. Христо Белоев: Моля за тишина….
Г-н Иван П. Иванов:……. уважаеми колеги за мен този дебат се превърна в символ на разединеното ни общество. Поставете един пръст в фейсбук, примерно или някоя социална мрежа едните възхваляват, другите…така. Според мен ние изместихме дебата, ние не сме тук за да правим определение за еди кой си спорт. От нас се иска ние да се разпоредим със собствеността на Общината, на които ние сме принципал. Тази сграда се руши и това е ясно на всички и не е само тази сграда. Въпросът е ние да решим какво правим с тази сграда. Тази сграда ще бъде ли управлявана добре? Ще бъде ли реновирана, ще бъде ли поддържана и дали правилно ще бъде стопанисвана? Благодаря ви.
	Акад. Христо Белоев: Благодаря, нещо има ли реплики? Не, не вие там не можете. Други? Минаваме по гласуване по точката.

КВОРУМ – 50. С 22 „за“, 8 „против“ и 20 „въздържал се“ не се приема предложението.

	Акад. Христо Белоев: Почивка точно 15 минути, в 12 без десет бъдете в залата.

Почивка 15 минути.

	Акад. Христо Белоев: Моля проверка на кворума. 29 общински съветници са се регистрирали, имаме необходимия кворум.

Точка 23
К.л.1093 Учредяване безвъзмездно право на ползване върху недвижим имот – частна общинска собственост, представляващ самостоятелен обект в сграда с идентификатор 63427.2.4082.3.6, за нуждите на Сдружение „ИПА Секция България“

	Акад. Христо Белоев: Иван Иванов.
	Г-н Иван Иванов: Благодаря г-н Председател, уважаеми дами и господа общински съветници, предложението е за предоставяне за срок от 10 години на помещение с площ 25.85 квадратни метра на улица Александровска 93 за сдружение ИПА Секция България.Благодаря.
	Акад. Христо Белоев: Благодаря, изказване Мариян Димитров. Сега докато Мариян излезе на трибуната да използвам времето, когато се прави изказване може да се натискат само за реплики, като приключи изказването тогава може да се заявяват изказванията. Така че имайте предвид когато се заявяват. Мариян Димитров заповядай.
	Г-н Мариян Димитров: Уважаеми г-н Председател, така Кмета го няма, да го изчакаме ли? Добре…
	Акад. Христо Белоев: Ама то времето ти тече…..
	Г-н Мариян Димитров:… да аз имам няколко въпроса по този материал. Първо какво налага на това сдружение да даваме този имот безвъзмездно? Защо не е на търг или да защо не е на търг така да го отдадем? Второ за какво ще го ползват имота, защото тука е написано за здравни и социални услуги? За това ли ще го ползват или за нещо друго от материала не разбрах за какво ще го ползват?  Третия въпрос какъв ангажимент поемат към Община Русе? В материала има едно изречение, което казва…сдружението декларира готовност да поеме ангажимент за поддръжка на помещението и да полага грижи за неговото съхраняване…….Ама това не е никакъв ангажимент, такъв ангажимент всеки наемател също го поема и всеки трябва да се грижи като добър стопанин за това което е взел под наем. Моля да уточните и да дадете отговор на тези въпроси за да решим как да гласуваме по-нататък. Благодаря.
	Акад. Христо Белоев: Благодаря, Иван Иванов.
	Г-н Иван Иванов: Благодаря г-н Председател, уважаеми г-н Димитров предложението е внесено в този вид, тъй като както виждате от приложените материали сдружението са изразили желание помещението да им бъде предоставяне  безвъзмездно. В този вид предлагаме и материала, тъй като вие сте органа, който следва да вземе решението. По отношение на дейността доколкото ми е известно сдружението ще извършва семинари, обучения сдружението ако сте се запознали с него това е сдружение на настоящи и минали служители на реда. Така че обученията, семинарите ще бъдат в тази насоченост. Това е по въпросите. Благодаря.
	Акад. Христо Белоев: Благодаря, други, моля? Той не отговори ли? Какъв му беше третия въпрос, сдружението какви ангажименти поема?
	Г-н Пенчо Милков: Уважаеми г-н Председател, колеги общински съветници……
	Акад. Христо Белоев: Кмета на Общината…
	Г-н Пенчо Милков:…… В договора за наем наемателя има няколко съществени задължения в случая за безвъзмездното ползване се прилага по аналогия. На първо място да ползва веща съобразно целта, за която е дадена и да я поддържа в добро състояние. Това е съществено задължение на всяко лице което ползва наш имот. Мога тук да допълня за вас и за всички мои колеги че аз имах възможност да се срещна с представителите на секцията в Русе и да ви уверя, че те са наши служители в областната дирекция и бивши такива и са изключително активни. Това е сдружение което е международно и в България има секция и в различни градове, преди мисля две години в Русе имаше среща международна, на която също присъствах заедно с ръководството и с много, много служители от областната дирекция на вътрешните работи. Така че това е легитимно международно сдружение, това е секцията му в нашия град и аз ви приканвам действително да го подкрепите. По отношение на имота изразявам своята увереност, че той ще бъде съхранен в доброто състояние в което се предава. Благодаря.
	Акад. Христо Белоев: Благодаря, няма други изказвания. Процедура Иван К. Иванов.
	Иван К. Иванов: Уважаеми г-н Председател, уважаеми г-н Кмете, уважаеми колеги г-н Председател процедурата ми е към Вас преди малко при регистрация нямахме и 30 човека, а предложенията ако не греша изисква 34 гласа най-малко. Може волята на Общинския съвет е да подкрепи, ама само защото сме нямали 34…просто да проверите и да видите дали имаме 34. 
	Акад. Христо Белоев: те вече ги има, те в залата бяха и други хора, но ще направя проверка на кворума. Проверка на кворума да направим отново, тъй като има процедура. Тъй че прав е защото аз обявих 28, влизаха още, така че се получиха. Сега са 46, така гласуваме точката.

КВОРУМ – 46. С 36 „за“, 0 „против“ и 10 „въздържал се“ се приема

РЕШЕНИЕ № 1092
	На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 39, ал. 2 и ал. 4, чл. 8, ал. 1 и ал. 9 от Закона за общинската собственост, чл. 44, ал. 2 и ал. 4 от Наредба №1 за общинската собственост  на Общински съвет – Русе, Общински съвет – Русе реши:

	1. Допълва годишната програма за управление и разпореждане с имоти общинска собственост за 2026 г. на Община Русе с учредяване безвъзмездно право на ползване върху недвижим имот – частна общинска собственост, представляващ самостоятелен обект в сграда с идентификатор 63427.2.4082.3.6 по кадастралната карта и кадастралните регистри (КККР) на гр. Русе, Община Русе, Област Русе с площ 25,85 кв.м., с адрес на имота: гр. Русе, ул. „Александровска“ №93, ет. 2, самостоятелният обект се намира на етаж 2 (две) в сграда с идентификатор 63427.2.4082.3, разположена в поземлен имот с идентификатор 63427.2.4082, с предназначение на самостоятелния обект: За здравни и социални услуги, брой нива на обекта: 1 (едно),  предмет на Акт за частна общинска собственост №6937/21.03.2013 г., вписан под №115, том 10, н.д. №1922, д.в.р. 4349, вх. №4419 от 26.03.2013 г. по описа на Службата по вписванията – Русе, на Сдружение „ИПА Секция България“, ЕИК 175297029, за срок от 10 (десет) години.
	2. Дава съгласие за учредяване безвъзмездно право на ползване върху недвижим имот – частна общинска собственост, представляващ самостоятелен обект в сграда с идентификатор 63427.2.4082.3.6 по кадастралната карта и кадастралните регистри (КККР) на гр. Русе, Община Русе, Област Русе с площ 25,85 кв.м., с адрес на имота: гр. Русе, ул. „Александровска“ №93, ет. 2, самостоятелният обект се намира на етаж 2 (две) в сграда с идентификатор 63427.2.4082.3, разположена в поземлен имот с идентификатор 63427.2.4082, с предназначение на самостоятелния обект: За здравни и социални услуги, брой нива на обекта: 1 (едно), предмет на Акт за частна общинска собственост №6937/21.03.2013 г., вписан под №115, том 10, н.д. №1922, д.в.р. 4349, вх. №4419 от 26.03.2013 г. по описа на Службата по вписванията – Русе8, на Сдружение „ИПА Секция България“, ЕИК 175297029, за срок от 10 (десет) години.
	Настоящето Решение подлежи на контрол и на оспорване по реда на чл. 45 от Закона за местното самоуправление и местната администрация, във връзка с чл. 8, ал. 11 от Закона за общинската собственост.


Точка 24
К.л.1094 Провеждане на публичен търг с явно наддаване за отдаване под наем на обект – публична общинска собственост

	Акад. Христо Белоев: Иван Иванов.
	Г-н Иван Иванов: Уважаеми дами и господа общински съветници, предложението по същество касае организиране на публичен търг с явно наддаване за отдаване под наем на имот общинска собственост. Във връзка с изявено желание на Съюз на пенсионерите регион Русе да ползват помещението, понеже имота е публична общинска собственост това е единственият възможен метод за предоставянето му. Благодаря,  началната цена е 33 евро. 
	Акад. Христо Белоев: Благодаря, изказвания няма, гласуваме.

КВОРУМ – 46. С 44 „за“, 0 „против“ и 2 „въздържал се“ се приема

РЕШЕНИЕ № 1093
На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с  чл. 14, ал. 2 и 7 от Закона за общинската собственост (ЗОС), чл. 11, ал. 1, ал. 2  от Наредба №1 за общинската собственост на Общински съвет - Русе, чл. 1, т. 1, чл. 2, ал. 1 т. 19, чл. 3, 4 и 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

	1. Дава съгласие да бъде проведен публичен търг с явно наддаване,  за отдаване под наем за срок от десет години, като клуб на пенсионера, самостоятелен обект в сграда с идентификатор по КККР на гр. Русе 63427.2.119.3.2, с площ на самостоятелния обект: 74,45 кв. м., с предназначение на самостоятелния обект: За културна и обществена дейност, брой нива на обекта: едно, намиращ се на първи етаж в шестетажна сграда с идентификатор по КККР на гр. Русе 63427.2.119.3, разположена в поземлен имот с идентификатор по КККР на гр. Русе 63427.2.119, с административен адрес: гр. Русе, ул. „Генерал Гурко“ №1, вх. 3, ет. 1, предмет на АПОС №7293/ 02.07.2014 година, с начална тръжна месечна наемна цена – 33,00 € (Тридесет и три евро) без включен ДДС.


Точка 25
К.л.1095  Отдаване под наем на имот - частна общинска собственост, за клубно помещение на организация с нестопанска цел

	Акад. Христо Белоев: Иван Иванов.
	Г-н Иван Иванов: Уважаеми дами и господа общински съветници, предложението отново касае сдружение Съюз на пенсионерите регион Русе тук ситуацията е различна. Помещението е частна общинска собственост те ползват към настоящия момент помещението по силата на договор за наем, който е изтекъл и предлагаме същия да бъде подновен. Благодаря.
	Акад. Христо Белоев: Благодаря, изказвания няма, гласуваме.

КВОРУМ – 45. С 45 „за“, 0 „против“ и 0 „въздържал се“ се приема

РЕШЕНИЕ № 1094
	На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 11, ал. 2 и чл. 14, ал. 6 от Закона за общинската собственост, във връзка с чл. 15, ал. 6 от Наредба № 1 на Общинския съвет за общинската собственост, във връзка с чл. 1, т. 2, чл. 2, ал. 1, т. 19, чл. 3, чл. 4 и чл. 5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

	Дава съгласие да се отдаде под наем за срок от пет години, като клуб на Сдружение „Съюз на пенсионерите – регион Русе“, ЕИК 205588591, сграда с идентификатор по КККР на гр. Русе 63427.7.634.24, със застроена площ 47,00 кв. м., предмет на АЧОС №8562/ 23.03.2018 г., с предназначение – сграда за култура и изкуство, брой етажи – един, разположени в ПИ с идентификатор по КККР на гр. Русе 63427.7.634, с административен адрес: гр. Русе, ул. „Родопи“ № 9, срещу заплащане на месечна наемна цена в размер на 18,00 евро без включен ДДС.


Точка 26
К.л.1096 Изменение на Решение №1033, прието с Протокол №36 от 16.07.2026 г. на Общински съвет – Русе

	Акад. Христо Белоев: Иван Иванов.
	Г-н Иван Иванов: Уважаеми дами и господа общински съветници, в предходно ваше решение е допусната техническа грешка, която се изразява в записаната площ на терена, на който ще се отдава вместо 7.75 квадратни метра да се чете 22 квадратни метра. Благодаря.
	Акад. Христо Белоев: Благодаря, изказвания няма, гласуваме по точката.

КВОРУМ – 46. С 46 „за“, 0 „против“ и 0 „въздържал се“ се приема

РЕШЕНИЕ № 1095
На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 14, ал. 2 и 7 от Закона за общинската собственост (ЗОС), чл. 11, ал. 3 от Наредба №1 за общинската собственост на Общински съвет - Русе, чл. 1, т. 1, чл. 2, ал. 1, т. 3, чл. 2, ал. 5, чл. 3, чл. 4 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

Изменя Решение №1033, прието с Протокол №36 от 16.07.2026 г., т. 2, в частта, отнасяща се до площта на отдавания под наем обект, а именно:
· „с площ от 7,75 кв. м.“ да се чете „с площ от 22,00 кв. м.“
В останалата си част Решение №1033, прието с Протокол №36 от 16.07.2026 г. на Общински съвет – Русе остава непроменено. 
Решението подлежи на обжалване в 14 (четиринадесет) дневен срок от съобщаването му, чрез Общински съвет – Русе, по реда на Административнопроцесуалния кодекс (АПК), пред Административен съд – Русе.


Точка 27
К.л.1097 Провеждане на публичен търг с явно наддаване за отдаване под наем на части от терени - публична общинска собственост, за разполагане на преместваеми обекти по чл. 56 от ЗУТ  

	Акад. Христо Белоев: Иван Иванов.
	Г-н Иван Иванов: Уважаеми дами и господа общинска съветници, предложението касае пет броя терени, за които да бъда организираната тръжна процедура за отдаването и под наем и съответно поставянето на преместваеми обекти върху терените. За всички точки има предходно сключени договори. Благодаря.
	Акад. Христо Белоев: Благодаря, изказвания няма, гласуваме.

КВОРУМ – 46. С 46 „за“, 0 „против“ и 0 „въздържал се“ се приема

РЕШЕНИЕ № 1096
	На основание чл. 21, ал. 2, във връзка с чл. 21, ал. 1, т. 8, чл. 52, ал. 5, т. 2 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1, т. 2 и ал. 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1, т. 10 и т. 6.8, ал. 2, чл. 3 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

	Дава съгласие да бъде проведен публичен търг с явно наддаване за отдаване под наем за срок от пет години на части от терени - публична общинска собственост, за разполагане на преместваеми обекти, както следва:
	1. Част от терен - публична общинска собственост за поставяне на преместваем обект – павилион за продажба на кафе, ядки, захарни изделия, вестници и списания, с площ от 5,10 кв. м, находящ се в гр. Русе, ул. „Хан Аспарух“, пред  №18, т. 28 от Общата схема на преместваемите обекти по чл. 56 от ЗУТ, с начална тръжна месечна наемна цена – 42,00 € (Четиридесет и две евро) без включен ДДС;
	2. Част от терен - публична общинска собственост за поставяне на преместваем обект – павилион за продажба на вестници, списания и цигари, находящ се в гр. Русе, пл. „Свобода“ и ул. „Средец“, срещу бар „HAPPY“, зона „Б“, с площ 12,69 кв. м., с начална тръжна месечна наемна цена – 52,00 € (Петдесет и две евро) без включен ДДС;
	3. Част от терен - публична общинска собственост за поставяне на преместваем обект – павилион за продажба на цветя №5, находящ се в гр. Русе, ул. "Хан Крум", ЦГЧ, пред Младежки център, с площ от 6,00 кв. м., с начална тръжна месечна наемна цена – 50,00 € (Петдесет евро) без включен ДДС;
	4. Част от терен - публична общинска собственост за поставяне на преместваем обект – павилион за заложна къща, находящ се в гр. Русе, ж.к. "Родина", бул. "Родина", ул. "Шипка", с площ 46,40 кв. м., т. 558 от Общата схема за поставяне на преместваеми обекти по чл. 56 от ЗУТ на територията на гр. Русе, с начална тръжна месечна наемна цена – 165,00 € (Сто шестдесет и пет евро) без включен ДДС;
	5. Част от терен – публична общинска собственост за поставяне на преместваем обект – мобилна каравана за бързо хранене, с площ 10,00 кв.м., находящ се в гр. Русе, ул. „Борисова“ и ул. „Бозвели“, до магазин „Пацони“, позиция от Обща схема за зона „Д“ (ул. „Борисова“ с Гаровия площад), с начална тръжна месечна наемна цена – 190,00 € (Сто и деветдесет евро) без включен ДДС.


Точка 28
К.л.1098 Провеждане на публичен търг с явно наддаване за отдаване под наем за срок от пет години на части от терени – публична общинска собственост за разполагане на рекламно-информационни елементи с площ над 3,00 кв.м на територията на гр. Русе
  
	Акад. Христо Белоев: Иван Иванов.
	Г-н Иван Иванов: Уважаеми дами и господа общински съветници, предложението по същество касае провеждане на процедура публичен търг с явно наддаване за два броя позиции одобрени от обща схема. За позициите има предходно сключени договори предлагаме да бъде организирана процедура.
	Акад. Христо Белоев: Благодаря, изказвания няма, гласуваме.

КВОРУМ – 46. С 46 „за“, 0 „против“ и 0 „въздържал се“ се приема

РЕШЕНИЕ № 1097
	На основание чл. 21, ал. 1, т. 8, във връзка с чл. 21, ал. 2 от ЗМСМА, чл. 14, ал. 2 и 7 от ЗОС, във връзка с чл. 57, ал. 1 и ал. 3 от ЗУТ, във връзка с чл. 11, ал. 1 и ал. 2 от Наредба №1 за общинската собственост на Общински съвет - Русе, във връзка с чл. 1, т. 1, чл. 2, ал. 1, т. 32, чл. 3 и чл. 5 от Наредба №2 на Общински съвет - Русе за началните цени за отдаване под наем на общински обекти със стопанско и административно предназначение, Общински съвет – Русе реши:
Дава съгласие да бъде проведен публичен търг с явно наддаване за отдаване под наем, за срок от пет години, на части от терени – публична общинска собственост, за разполагане на рекламно-информационни елементи на територията на гр. Русе, с изобразителна площ над 3,00 кв.м, с начална тръжна месечна наемна цена 9,70 €  за един кв. м. изобразителна площ, без включен ДДС, както следва:
1. Част от терен – публична общинска собственост, за поставяне на рекламно-информационен елемент, позиция №132 от Общата схема за разполагане на рекламно-информационни елементи по чл. 57 от ЗУТ на територията на гр. Русе, с рекламна площ над 3 кв. м, с размери 4,00/3,00 м., в гр. Русе, бул. „Мидия Енос“, в тревната площ вдясно посока пътен възел ,,Охлюва, Централна ж.п. гара;
2. Част от терен – публична общинска собственост, за поставяне на рекламно-информационен елемент, позиция №116-В от Общата схема за разполагане на рекламно-информационни елементи по чл. 57 от ЗУТ на територията на гр. Русе, с рекламна площ над 3 кв. м, с размери 4,00/3,00 м., в гр. Русе, бул. „Васил Левски“, преди бул. ,,Христо Ботев“.


Точка 29
К.л.1099 Отдаване под наем на части от имоти за разполагане на физическа инфраструктура - базови станции за оператори на електронни съобщителни мрежи
	
Акад. Христо Белоев: Иван Иванов.

	Г-н Иван Иванов: Уважаеми дами и господа общински съветници предложението по същество касае даване съгласие за сключване договори за наем за разполагане на базови станции. Към настоящия момент те съществуват, договорите са изтекли и следва да ги подновим. Благодаря.
	Акад. Христо Белоев: Благодаря, изказвания няма, гласуваме.

КВОРУМ – 46. С 46 „за“, 0 „против“ и 0 „въздържал се“ се приема

РЕШЕНИЕ № 1098
	На основание чл. 21, ал. 1, т. 8, във връзка с чл. 21, ал. 2 от Закона за  местното самоуправление и местната администрация (ЗМСМА), във връзка с чл. 8, ал. 1, чл. 14, ал. 1, 2 и 7 от Закона за общинската собственост (ЗОС), чл. 19, ал. 1, чл. 30, ал. 1, т. 1, ал. 2, ал. 4 и 5 към същия член от ЗЕСМФИ, чл. 3 ЗУЕС, чл. 32, ал. 1 ЗСоб, чл. 229, ал. 2 ЗЗД, чл. 1, т. 2, чл. 2, ал. 1, т. 31, чл. 3, 4 и 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

	1. Дава съгласие да се отдаде под наем за срок от 3 години в полза на „Цетин България“ ЕАД, ЕИК 206149191, част с площ от 2 кв.м. от покривното пространство на масивна двуетажна сграда с идентификатор по КККР на гр. Русе 63427.4.2084.1, със застроена площ на цялата сграда 254,00 кв. м., с предназначение - за здравно заведение, разположена в поземлен имот с идентификатор по КККР на гр. Русе 63427.4.2084, с административен адрес: гр. Русе, кв. „Дружба 2“, ул. ,,Йосиф Цанков“ № 47, съобразно съставен АЧОС №7292/ 02.07.2014 г., за разполагане на физическа инфраструктура – базова станция на оператор на електронни съобщителни мрежи за монтиране и ползване на телекомуникационни съоръжения, срещу заплащане на месечна наемна цена в размер на 35,00 € (тридесет и пет евро) без включен ДДС. 
	2. Дава съгласие да се отдаде под наем в полза на „А1 Тауърс България“ ЕООД, ЕИК 206379370, за срок от три години част с площ от 8 кв.м. от покривното пространство на масивна двуетажна сграда с идентификатор по КККР на гр. Русе 63427.4.2084.1, със застроена площ на цялата сграда 254,00 кв. м., с предназначение - за здравно заведение, разположена в поземлен имот с идентификатор по КККР на гр. Русе 63427.4.2084, с административен адрес: гр. Русе, кв. „Дружба 2“, ул. ,,Йосиф Цанков“ № 47, съобразно съставен АЧОС №7292/ 02.07.2014 г., за разполагане на физическа инфраструктура – базова станция на оператор на електронни съобщителни мрежи за монтиране и ползване на телекомуникационни съоръжения, срещу заплащане на месечна наемна цена в размер на 117,00 € (сто и седемнадесет евро) без включен ДДС;


Точка 30
К.л.1119 Изменение и актуализация на Обща схема за разполагане на преместваеми обекти по чл.56 от ЗУТ на град Русе, чрез преместване на одобрена позиция поради разпореждане с общинска собственост

	Акад. Христо Белоев: Иван Иванов.
	Г-н Иван Иванов: Уважаеми дами и господа общински съветници, предложението касае преместването на точка 5003 от обща схема на преместваемите обекти това се налага, тъй като имота в който е обозначена вече не е общинска собственост след извършване на разпоредителна сделка. Предлагаме точката да бъде преместена в съседен имот и да бъде организиран търг за нейното отдаване. Благодаря. 
	Акад. Христо Белоев: Благодаря, изказвания няма, гласуваме.

КВОРУМ – 48. С 48 „за“, 0 „против“ и 0 „въздържал се“ се приема

РЕШЕНИЕ № 1099
	На основание чл. 21, ал. 2, във връзка с чл. 21, ал. 1, т. 8 и т. 23 от ЗМСМА, във връзка с чл. 7, ал. 4 и чл. 14, ал. 1 от Наредба №7 на Общински съвет-Русе, за реда и условията за разполагане на преместваемите обекти, на рекламно-информационните и монументално-декоративните елементи, и за осъществяване на рекламната дейност на територията на Община Русе, във връзка с чл. 14, ал. 1 и ал. 2 от ЗОС, във връзка с чл. 56, ал. 1, т. 2, ал. 2 и ал. 5 от ЗУТ, във връзка с чл. 16, ал. 1 и чл. 49, ал. 1, т. 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1 и ал. 2, чл. 3 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

             Допуска изменение и актуализация на Общата схема за поставяне на преместваеми обекти за търговска дейност по чл. 56, ал. 1 от ЗУТ на територията на гр. Русе, както следва:
	 1.   Заличава позиция №5003 от територията на ПИ с идентификатор 63427.7.504 по КККР на гр. Русе, поради реализирането на процедура по продажба на същия;
	 2.  Одобрява преместването на позиция №5003 върху част от терен – частна общинска собственост, разположена в ПИ с идентификатор 63427.7.518 по КККР на гр. Русе, ж. к. „Здравец-изток“, ул. „Будапеща“, съгласно приложената схема-предложение, като условията и техническите параметри на преместваемия обект се запазват изцяло и съответстват на първоначално одобрените – част от терен за разполагане на павилион за 
търговска дейност с размери 2,50/3,00 м. и заета площ от 7,50 кв. метра;
	3. Дава съгласие да бъде проведен публичен търг с явно наддаване за отдаване под наем за срок от пет години на част от терен – частна общинска собственост, за разполагане на преместваем обект – павилион за търговска дейност, с размери 2,50/3,00 м. и заета площ от 7,50 кв. метра, в гр. Русе, ж. к. „Здравец-изток“, ул. „Будапеща“, т.5003 от Общата схема за поставяне на преместваеми обекти по чл. 56 от ЗУТ на територията на гр. Русе, разположена в ПИ с идентификатор 63427.7.518 по КККР на гр. Русе с начална тръжна месечна наемна цена – 33,00 € (Тридесет и три евро) без включен ДДС.


Точка 31
К.л.1120 Състав на Комисията по приватизация и следприватизационен контрол

	Акад. Христо Белоев: Иван Иванов.
	Г-н Иван Иванов: Уважаеми дами и господа общински съветници, предложението както стана ясно касае промяна в състава на комисията по приватизация и следприватизационен контрол. Това се налага, поради прекратяване на служебното отношение на член на комисията, съответно неговата замяна. Благодаря.
	Акад. Христо Белоев: Благодаря, изказвания няма, гласуваме.

КВОРУМ – 46. С 44 „за“, 0 „против“ и 2 „въздържал се“ се приема

РЕШЕНИЕ № 1100
На основание чл. 21, ал. 2, във връзка с чл. 21, ал. 1, т. 1 от ЗМСМА и чл. 8, ал. 3 и ал. 4 от Наредбата за устройство и работа на органите за приватизация и следприватизационен контрол на ОбС – Русе, Общински съвет – Русе реши:

1. Освобождава Кристиян Вълчев като член на Комисията по приватизация и следприватизационен контрол.
1. Избира Иван Иванов – директор на дирекция „Общинска и етажна собственост“, за член на Комисията по приватизация и следприватизационен контрол.


Точка 32
К.л.1100 Одобряване на Меморандум за разбирателство за приятелско сътрудничество между град Русе, Република България, и град Цанжоу, провинция Хъбей, Китайска народна република

[bookmark: _Hlk244722730]	Акад. Христо Белоев: Ивайло Кадишев.
	Г-н Ивайло Кадишев: Ивайло Кадишев, уважаеми г-н Председател, уважаеми г-н Кмет, уважаеми дами и господа общински съветници, на 23 септември Кметът на Община Русе г-н Пенчо Милков съвместно с представител на Русенската-търговска индустриална камера взе участие в китайско-българска среща за индустриални партньорства. По време на тази среща беше представен и икономическия, инвестиционния, индустриалния и логистичния потенциал на Общината пред различни китайски институции и различни представители на китайския бизнес. Съответно след проведени разговори по предложение на китайската страна е подписан меморандум за сътрудничество, който всъщност очертава институционалната рамка с потенциал за развитие на вече установените контакти. Освен в икономическо направление меморандумът включва и партньорство в още няколко различни сфери и на тема култура, туризъм, младежки дейности. Така че се надявам да го подкрепите. Благодаря.
	Акад. Христо Белоев: Благодаря, Митко Кунчев изказване, от името на група.
	Г-н Митко Кунчев: Уважаеми г-н Председател, г-н Кмет, госпожи и господа общински съветници драги данъкоплатци развитието на отношенията между Китай и България е изключително важно и всички ние трябва да сме горди, че нашата община главен мотор в това отношение и лично приноса на нашия Кмет Пенчо Милков. Вземам изказване по този въпрос по две причини: първата причина е чисто техническа втората засяга член четвърти от меморандума. Каква е техническата причина? В приложението от Кмета се говори за меморандум с град Цанжоу, а в меморандума се говори за побратимяване с град Канжоу……. има някакъв проблем там, аз лично вярвам повече на превода, лицензирания превод и предлагам да се уточни и да се замени и предлагам навсякъде да бъде Канжоу. Или в проекта за решение в скоби да се сложи или са два града не знам според мен трябва да има отговор на този въпрос. А не знам Златомира Стефанова може да е в някой от другите градове, не знам дали е в Китай колежката вместо Кмета, защото това е ключово за нашия град. Сега за да обоснова коментара си по алинея четвърта където се говори, че на базата на този меморандум започва процедура по побратимяване, кратка хроника. Всичко което да съм си разпечатал тук е от сайта на Общината там има специален раздел побратимени градове. Всеки може да я види с колко града сме побратимени, може да види че сме били побратимени със столицата на Латвия, Рига, но сме прекъснали това побратимяване. С девет други града близки европейски градове сме побратимени и не знам последните две години каква дейност имаме с тях. Но да се обърнем към китайското направление, което в момента е ключово и важно за нас и за България разбира се. През 1994г в град Хунайнад, провинция Анхуей в Китай е подписано споразумение за установяване на приятелски връзки на Русе с този град. И тези връзки предполагат ходили са ……. на Русе, русенски художници там, китайски художници са идвали тука, тоест това побратимяване е действащо от 94-та година. През 24-та година на 30 май ние тука дадохме съгласие да започне процедура по побратимяване с град Инчу в провинция Зеанси. Към момента тази процедура не е приключила, днес 29 октомври започваме, като приемем сега този меморандум нова процедура за развитието и сътрудничеството с град Цанжоу или Канжоу зависи в провинция Хъбей. Сега с колко китайски града ще се побратимяваме? Аз смятам, че това е принципен въпрос и трябва да се изясни преди всичко. Стават три, значи имаме едно действащо, друго е в процес на установяване, което не е завършено и започваме трето. Мисля, че мащаба на нашия град и нека да бъдем малко по-скромни не знам дали имате представа, но населението на нашия град е колкото една улица в Ичун сигурно. Дайте да бъдем малко по-скромни, значи много хубаво да развиваме, но нека чл.4 от меморандума тръгваме да се побратимяваме пак с град, който е от другата страна на земното кълбо. Градове, каква дейност толкова между другото в меморандума…..
Акад. Христо Белоев:Моля, Моля за тишина…
Г-н Митко Кунчев:….за обмен, цялата работа да има обмен на групи. Ясно е кой ще бъде ръководител на тези групи и който ще се връща там за без пари. Не за без пари, а за сметка на русенските данъкоплатци. Затова предлагам принципно да помислим, аз затова ще се въздържа да подкрепя меморандума, заради чл.4. Защото трябва да намалим малко темпото с побратимяването с китайски градове, за да не се окажем с цял Китай побратимени за 2-3 години. Затова се въздържам иначе……
	Акад. Христо Белоев: Моля за тишина…
	Г-н Митко Кунчев:….против взаимоотношенията, чудесно е но да намалим темпото с побратимяването с китайските градове. Това ми е призива. Благодаря.
	Акад. Христо Белоев: Благодаря, Алисе Муртезова реплика и след това Искрен Веселинов реплика.
	Г-Алисе Муртезова/реплика/: Г-н Кунчев аз пък не съм съгласна, човек трябва да работи на по-широки мащаби. И например сега ще кажа нещо, което предстои на 05 ноември с Русенски университет и с китайското посолство организираме публична лекция, която ще бъде насочена към студенти и медици и тя е на тема китайската медицина. И също така това е една голяма програма и един месец специалистите са в България от Русе са изпратени двама такива да участват в интензивно обучение в една болница в София Света София, ще бъде за 11 дни обучението и ще получат сертификати. И оттам пък ще бъдат поканени в техния обучителен център ние с всяка държава трябва да използваме всякакви възможности. Да вземаме от тях положителното и ако може да го внедряваме, защото иначе Русе си е Русе, българската действителност е българска действителност, но не трябва толкова много да се ограничаваме. Иначе за техническите грешки аз видях и други технически грешки, не знам доколко това има някакво съществено значение, защото съм пък съгласна с вас, че тези побратимени градове изобщо всякакъв вид разбирателства, документи, меморандуми и така нататък те трябва да се продължават. Защото иначе са едни подписани листи и нищо повече. Но може би всеки от нас наистина трябва да прави всичко възможно, лично аз също и с други азиатски държави участвам активно така, че да може да популяризираме различни техники специално в медицината в Русе.
	Акад. Христо Белоев: Благодаря, Искрен Веселинов реплика.
	Г-н Искрен Веселинов/реплика/: Аз също бих посъветвал г-н Кунчев да не се притеснява от мащаба на сътрудничеството, стига разбира се от него да има резултати. През 2019 г мисля имаше официално посещение на Президента тогава г-н Радев в Китай, когато след преговори и когато България получи статут на стратегически партньор беше посочен ……. от провинция Хъбей да се сътрудничи с нея нали преимуществено като партньор на България. Смятам, че това е отражение на това посещение в някаква степен същевременно не виждам някаква тревога от големия, по-големият брой градове, с които си сътрудничим. Защото най-малкото на всеки от техните сайтове примерно ще пише побратимен град Русе и потенциални инвеститори ще знаят, че има контакт със съответната Община и съответно ще бъдат по-благосклонни за инвестиране в нея. В това отношение притеснението ви за честите командировки лесно ще го регулираме през бюджета, като им свърши бюджета за командировки нали няма да ги има. Но стратегическото партньорство с градове от Източна Азия според мене е важно още повече, че там в момента има огромен финансов ресурс, който търси своя път към Европа. Дай боже да намери така някаква мъничка част от тоя поток да остане й в Русе. 
	Акад. Христо Белоев: Благодаря, Митко Кунчев дуплика.
	Г-н Митко Кунчев/дуплика/: Ще повторя началото на изказването си че  приветствам развитието на българо-китайските отношения. Всичко е чудесно искам да обърна внимание, че напълно излишно е да става това чрез побратимяване с три китайски града. Чудесно е всякакви отношения, нека да развиваме взаимоотношенията с Хунайнад например или с Ичун, сега с Канжоу. Просто мисля, че е напълно излишно, прекрасни връзки може да има. Нека да ходят общинските кметове, заместник-кметове нека да хвърлят в Китай да се учат и така нататък. Макар че трудно ще се научим от Китай там партийната система е съвсем друга, не знам на какво ще се научим. Благодаря.
	Акад. Христо Белоев: Така, няма други заявки. Кмета на Общината. Е сега се появи заявката, Деян Недко, Деян Недков. Своевременно давайте знак не ме поставяйте в такива ситуации. Заповядайте.
	Акад. Христо Белоев: Благодаря г-н Председател, уважаеми колеги, г-н Кмет аз може би докато съм съветник и стане въпрос за Китай и побратимяване с тези милионни градове ще продължа да питам всеки път. С всички тези посещения предлага ли се сградата на бившето Руско консулство да стане Китайско консулство и има ли интерес в китайската държава в това. Благодаря.
	Акад. Христо Белоев: Така други изказвания има ли? Кмета на Общината.
	Г-н Пенчо Милков: уважаеми г-н Председател, уважаеми общински съветници вземам думата защото разбрах на комисия и след тях, че темата за меморандума е породил така реакция в част от съветниците и дори днес на сесията виждаме опит за иронично представяне на въпроса. Аз ще бъда максимално сериозен и започвам от структура в България, която всички сте чували Тракия-икономическа зона. Тракия-икономическа зона има подписан меморандум с град Санжоу провинция Хъбей. Разликата между Община Русе и Тракия-икономическа зона е че Тракия-икономическа зона е стопанска организация частна. И аз приветствам момента, когато Русенски частни организации ще излязат на това ниво и ще партнират с провинции в Китай и в друго азиатски държави. Което се случва между другото благодаря и на г-жа Муртезова, защото аз също щях да го споделя те го правят във връзка с здравеопазването. И действително представителите на държавния център от Пекин за китайска традиционна медицина ще бъдат тук благодарение на гостоприемство на Русенска организация и на Русенския университет. А и на разговорите и посещението моето в този център също. Затова под съмнение не трябва да се подписва, защото град Санжоу вие не трябва да имате съмнение за произношението, защото всички използвате съвременните технологии и виждате как се отразява във всички официални страници. Не знам защо преводача така го е превел ние сме написали името по начина по, който се изговаря, а пък нашите партньори по начина по който виждаме в официалната информация. Това е град, на който държавата е възложила и общност в цялата провинция е възложила много специфични функции. Там всяка година се провежда един форум за малки и средни предприятия като особена роля има той за връзката с малки и средни предприятия от Централна и Източна Европа. По отношение на побратимяването преди десетина дни при мен беше посланика на Азербайджан и той отправи покана да започнат преговори на Русе с град в Азербайджан за побратимяване. След като аз изразих принципно съгласие да започнем и това е дипломатически протокол той в отделно писмо ще ни посочи предложението за град. В следващата седмица съм в София по покана на английския посланик за участие в други мероприятия. И правя всичко възможно нашият град да участва в работата на посолствата в София, а също така да идват и посланици в нашия град. Винаги можете да попитате какво непосредствено следва от това? Следва възможността Русе да установи отношение на доверие, на разпознаваемост и след това смисъл е стопански организации, фирми да се ползват от тези отношения добри, които са създадени и вече да се получи стопанския напредък. Няма как Община Русе да развива стопанската дейност, защото както казахте вие Ние сме в един друг строй и партиен и стопански, който аз не познавам така добре другия, както вие. Тази зона за сътрудничество в град Цанжоу е с площ 36 квадратни километра и всяка година се прави тази среща на градовете и малките и средните предприятия от цял свят, затова мисля че е важно. Сега по отношение на градовете, с които се побратимяваме, а след това е за отношенията с вече побратимените? Град Ичун беше посочен на Русе от посолството от негово превъзходителство посланика на Китайската Народна Република във връзка с организацията на спортно мероприятие Световно първенство по Драконови лодки. От град Ичун Вие сте пределно запознати защото на актуални въпроси за това сме получили подкрепа за реализацията на това първенство не само със лодките, а и с обучение и с много неща, които са подсказани как да се случат. В Общински съвет Русе в резултат на тази кореспонденция с посолството на Китайската Народна Република ние взехме съответното решение. За да се пристъпи към побратимяване град Ичун се нуждае от такова решение на тяхното окръжно ниво, което е провинциално те все още нямат такова решение. Работата с град Санжоу също не е така по спонтанна инициатива на нашата страна, на Русе. Град Санжоу и стопанският център провеждащ тези годишни срещи проявиха желание да контактуват с нас организираха тази нарочна среща в София, на която присъствах имаше представители и на други градове. Там присъстваше ръководителя на тази икономическа зона и моето изказване и вашият интерес е полезен за русенци. И аз ви благодаря за повдигнатата тема, защото това трябва да се чува, че има създадени такива възможности за двустранен стопански обмен и те хората от нашия регион трябва да се възползва вече от това. Общината не развива отделна стопанска дейност, отново напомням с това за което започнах Тракия-икономическа зона обаче има. На икономически форуми на които съм присъствал, както и на този последния винаги отправям покана към представители на стопанските камери в Русе да присъстват с мен и на тази среща присъстваха. А на други икономически форуми освен на тях съм канил и са присъствали изпълнителни директори на големи Русенски компании. Това мисля е работата на политически орган, Кмет който може да създаде тези отношения и аз съм се опитал да ги създам. Дали вече бизнеса от двете страни ще направи необходимото да вземе максимума от тези отношения? Също се надявам и вашия интерес и разговорът със сигурност ще подкрепи една такава активност на нашите фирми. По отношение работата с другите побратимени градове? Ние нямахме разменено писмо с тях много дълги години бяхме общували с градове, с които Общината е имала европейски проекти и трябва да привлече друг град за съпартньор. Към всички побратимени градове в началото на нашата работа оправих писма, за да посоча контакти и актуални лица които изпълняват дадените функции Кмет, заместник-кметове. От някой от тях получихме отговор след това започна ковит ситуацията в целия свят и това препятства двустранни размери на участие, но със…… имахме такива както и други представители са идвали в нашия град. До момента аз в побратимени градове, защото се говориха едни такива неща за пътувания, за в побратимени градове не съм пътувал. Случвало се е да изпратя заместник0кметове в такива побратимени градове, както считам, че това е достатъчно ниво за поддържане на едни вече създадени добри партньорски отношения. Мисля, че с това разяснение към всички е добре да подкрепим единно меморандума, защото той ще покаже че Общинският съвет подкрепя международните отношения, стопански на нашите организации в Русе с Китайката Народна Република. Благодаря Ви.
	Акад. Христо Белоев: Благодаря, реплика Велизар Павлов.
	Г-н Велизар Павлов/реплика/: Благодаря г-н Председател, уважаеми г-н Кмет, уважаеми колеги две думи само за установените побратимявания искам да напомня, че през 2004 година по покана на Кмета на Община Пловдив г-н Чомаков, д-р Чомаков и г-жа Елеонора Николова беше тогава кмет Русе и Пловдив подписаха споразумение за партньорство и сътрудничество, което няма срок нали то е с безсрочен характер. Това споразумение на практик е побратимяване. Искам само да отбележа, че това по побратимяване наистина има много голям потенциал Русе и Пловдив могат да си помагат в много отношения. Така че г-н Кмет искам да ви обърна внимание ето ви едно партньорство което ние не го използваме, а то е реално и съществува. 
	Акад. Христо Белоев: Благодаря, да, да Кмета на Общината. Други реплики има ли? Няма, Кмета.
	Г-н Пенчо Милков: Уважаеми г-н Председател и професор Павлов изказването ви за пореден път показва, че добри дела както това добро дело е свършено през историята губят, губят как да кажа своето продължение в дейността си. Аз без да знам, че сте наистина, не знаех че сте сключили, това е прекрасно, защото Русе и Пловдив естествено трябва да бъдат свързани от двете страни на Балкана. Ние за много неща търсим контакт както и те и са ходили наши колеги на обмяна на опит за различни добри практики. Но може би най-доброто с Пловдив е меморандума, който подписахме с Тракия-икономическа зона и няколкократните посещения тук на г-н Панчев. Както и съдействието което са ни оказвали при привлечените вече международни инвеститори, защото декларират, че са ни оказвали такова съдействие, които в крайна сметка дойдоха в Русе. Така че наистина не знам, но е прекрасна инициатива, която се е случила и това трябва да е повод когато са предприеме една стъпка да не са прекъсва на всяка цена от…..
Акад. Христо Белоев: Моля за тишина….
Г-н Пенчо Милков:…..следващите, аз се опитвам и съм се опитвал винаги в моето време да продължа всичко започнато от колегите преди мен. Благодаря Ви.
	Акад. Христо Белоев: Благодаря, няма други изказвания, гласуваме точката.
	
КВОРУМ – 49. С 43 „за“, 0 „против“ и 6 „въздържал се“ се приема

РЕШЕНИЕ № 1101
На основание чл. 21, ал. 2,  във връзка с чл. 21, ал.1, т. 23 от ЗМСМА Общинският съвет реши:
1. Одобрява подписания Меморандум за разбирателство за приятелско сътрудничество между град Русе, Република България, и град Цанжоу, Китайска народна република, съгласно приложения към настоящото решение текст.
2. Дава съгласие Община Русе да развива заложените в Меморандума направления за сътрудничество в рамките на правомощията на органите на местното самоуправление и местната администрация и при спазване на действащото законодателство.
3. Възлага на кмета на Община Русе да предприема последващи действия за развитие на установените контакти и за идентифициране на конкретни възможности за икономическо, инвестиционно, образователно, културно и друго сътрудничество от взаимен интерес.
4. Реализирането на конкретни бъдещи инициативи, които пораждат финансови задължения за Община Русе, предвиждат разпореждане или управление на общинска собственост или по силата на закон изискват решение на Общински съвет – Русе, се извършва след отделно решение на Общинския съвет, когато такова е необходимо.


Точка 33
К.л.1101 Даване на съгласие за осигуряване на собствен принос от Община Русе за два проекта изпълнявани по Процедура №BG-RRP-4.023 „Подкрепа за устойчиво енергийно обновяване на жилищния сграден фонд – ЕТАП I” на Механизма за възстановяване и устойчивост (НПВУ)

	Акад. Христо Белоев: Кадишев.
	Г-н Ивайло Кадишев: Уважаеми г-н Председател, уважаеми г-н Кмет, уважаеми дами и господа общински съветници, във връзка с изпълнение на няколко проекта за енергийно обновяване на многофамилните жилищни сгради. така нареченото саниране. За два от тях е необходимо да се осигурят собствени средства от бюджета на Община Русе. За първия блок това е Явор, тъй като разхода за инвеститорски контрол не е призната от програмата той възлиза в размер на 1104.40 и следва да остане за сметка на Община Русе. А за другия блок, за Ильо войвода сумата от 2.49 евро също трябва да остане за сметка на общинския бюджет, като тя се е получил в следствие на разминаване между сумата в административния договор и сумата в бюджета на проекта.
	Акад. Христо Белоев: Благодаря, изказвания няма, гласуваме точката.

КВОРУМ – 48. С 47 „за“, 0 „против“ и 1 „въздържал се“ се приема

РЕШЕНИЕ № 1102
На основание чл. 21, ал. 1, т. 23 във връзка с чл. 21, ал. 2 от Закона за местното самоуправление и местната администрация, Общинският съвет – Русе реши:

1. Дава съгласие Община Русе да осигури собствено финансиране в размер на 1104,40 евро с ДДС по проект „Подобряване енергийните характеристики на многофамилна жилищна сграда бл. „Явор“ – гр. Русе чрез прилагане на устойчиви интегрирани високоефективни енергийни мерки“, финансиран по Националния план за възстановяване и устойчивост.
2. Дава съгласие Община Русе да осигури собствено финансиране в размер на 2,49 евро с ДДС по проект BG-RRP-4.023-1393-C01 „Подобряване енергийните характеристики на многофамилна жилищна сграда бл. „Ильо Войвода“ – гр. Русе, чрез прилагане на устойчиви интегрирани високоефективни енергийни мерки“, финансиран по Националния план за възстановяване и устойчивост.


Точка 34
К.л.1104 Определяне на начални тръжни цени за продажба на стояща дървесина на корен от горски територии – общинска собственост  

	Акад. Христо Белоев: Никола Лазаров.
	Г-н Никола Лазаров: Благодаря г-н Председател, подкрепяме точката.
	Акад. Христо Белоев: Изказвания няма, гласуваме точката.

КВОРУМ – 48. С 48 „за“, 0 „против“ и 0 „въздържал се“ се приема

РЕШЕНИЕ № 1103
	На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация и чл. 90, ал. 2 от Наредба № 1 на Общинския съвет – Русе за общинската собственост, Общинският съвет – Русе реши:
	1. Определя начални тръжни цени, без включен ДДС, за продажба на стояща дървесина на корен от горски територии – общинска собственост, съгласно Приложение № 1, неразделна част от настоящото решение.


Точка 35
К.л.1105 Провеждане на търг с явно наддаване за продажба на стояща дървесина на корен в горски територии, собственост на Община Русе

	Акад. Христо Белоев: Никола Лазаров.
	Г-н Никола Лазаров: Благодаря г-н Председател, подкрепяме точката.
	Акад. Христо Белоев: Благодаря, изказвания няма, гласуваме точката.

КВОРУМ – 48. С 48 „за“, 0 „против“ и 0 „въздържал се“ се приема

РЕШЕНИЕ № 1104
На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 112, ал. 1, т. 1 от Закона за горите, чл. 4, ал. 3, чл. 5, ал. 3 във връзка с ал. 1, т. 1, чл. 46, т. 1 и чл. 49, ал. 1, т. 1 от Наредбата за условията и реда за възлагане на дейности в горските територии – държавна и общинска собственост, и за ползването на дървесина и недървесни горски продукти в тях, както и чл. 90, ал. 2 от Наредба № 1 на Общински съвет – Русе за общинската собственост, Общински съвет – Русе реши:

1. Определя продажбата на стоящата дървесина на корен в горски територии, собственост на Община Русе, да се извърши чрез публичен търг с явно наддаване, за следните отдели и подотдели:
· в землището на гр. Русе – отдели 82-г2 и 82-я1; 
· в землището на с. Хотанца – отдел 186-г; 
· в землището на с. Тетово – отдели 48-х, 67-в, 67-г, 67-е, 68-а, 68-д, 68-ж, 73-б и 74-и, 
при конкретни количества стояща дървесина на корен, съгласно Приложение № 1, неразделна част от настоящото решение.
2. Определя началните тръжни цени без ДДС за продажбата на стоящата дървесина на корен по т. 1 съгласно Приложение № 1.
3. Възлага на Кмета на Община Русе да организира и проведе търга по т. 1 и да сключи договор/договори за продажба на стоящата дървесина на корен с определения/ите за купувач/и участник/ци при условията и по реда на приложимата нормативна уредба.
В изпълнение на чл. 52, ал. 5, т. 2 на ЗМСМА, 30 на сто от постъпленията от ползването на дървесина и недървесни горски продукти от горите, общинска собственост, да се използват за изпълнение на дейности от местно значение в съответните населени места.

Точка 36
К.л.1106 Определяне на минимални и максимални цени за таксиметров превоз на пътници

	Акад. Христо Белоев: Недев.
	Г-н Димитър Недев: Уважаеми г-н Председател, уважаеми общински съветници, във връзка внесено писмо от представителите на таксиметровия бранш за определяне на минимални и максимални цени за превоз на пътници на километър пробег на територията на Община Русе през 2027 година съгласно разпоредбите на чл.24а, ал.11 от Закона за автомобилните превози и чл.24, ал.5 от Наредба 34 на Министерство на транспорта ние следва да определим минимални и максимални цени за превоз на пътници за следващата календарна година в срок до 31 октомври. Затова е направено нашето предложение в съответствие с исканията на превозвачите, моля да го подкрепите.
[bookmark: _Hlk244732975]	Акад. Христо Белоев: Благодаря, изказвания Мариян Димитров.
	Г-н Мариян Димитров: Уважаеми колеги, г-н Председател, г-н Кмете, няма го,….заместник-кмет и мен зад мене ли, добре. Учуден съм кое налага внасянето на това предложение, защото с решение 988 прието с протокол 34 от 28 май 2026 година приехме същото решение, почти същото решение ……… Може би това, че прокуратурата протестира това решение като незаконосъобразно и го загубихме на първа инстанция, но аз помня че тогава говорих същото каквото е написано в решението и никой не пожела от мнозинството да ме чуе в тази зала. Така че не знам, защо трябва да стигаме до съда за да разберем и да изпитваме някакъв страх че тези цени ще паднат и ще внасяме предложението наново. Сега направеното предложение обаче което е за издаване на общ  административен акт има порок и какъв е порока? В предложението е записано….. целта е да се гарантира икономическата обоснованост на тарифите и покриване на себестойността на извършените услуги за таксиметровия превоз на пътници…. лисва икономическа обосновка на тези тарифи и неясно каква е себестойността. И този порок в това дело по предното аналогично решение не казвам само аз, казва го й съда. Какво е записал съда в решението? От представените материали не се установява конкретни разчети с какъв размер се е променила себестойността на услугата поради изтъкнатите от вносителя предложението от Кмета на Община Русе обстоятелства. Увеличение на цените на горивата, на застрахователните премии, задължителните застраховки, на минималната работна заплата и други. И защо именно приетите минимални и максимални стойности съответстват на тази промяна. Това което е написал съда за предното решение е актуално и за днескашното предложение. Да и има изброени причини поради, които са увеличили нали разходите, но няма конкретна икономическа обосновка и няма самостойност на самата услуга. А как това се прави? Спортен клуб Дунав ви го показа с материала, който ви изпратиха. Благодаря.
	Акад. Христо Белоев: Благодаря, Недев.
	Г-н Димитър Недев: Уважаеми г-н Димитров, уважаеми общински съветници явно става дума за неразбиране на материята или не запознаване с материалите. Тъй като аз ясно казах, кои са законовите основания и че това е за календарната 2027 година. Няма какво повече да добавя.
	Акад. Христо Белоев: Благодаря, други изказвания не виждам, гласуваме точката.
	
КВОРУМ – 48. С 32 „за“, 0 „против“ и 15 „въздържал се“ се приема

РЕШЕНИЕ № 1105
На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, чл. 24а, ал.11 от Закона за  автомобилните превози и чл. 24, ал. 5 от Наредба №34 от 06.12.1999г. за таксиметров превоз на пътници издадена от Министъра на транспорта, Общински съвет – Русе реши:
§1. Актуализира цени за таксиметров превоз на пътници за един километър пробег на територията на Община Русе за 2027 г., както следва:
1. Минимални цени:
0. Дневна тарифа – 0,75 €
0. Нощна тарифа – 0,85 €
1. Максимални цени:
1. Дневна тарифа – 1,05 €
1. Нощна тарифа – 1,20 €


Точка 37
К.л.1107 Приемане на Наредба за изменение и допълнение на Наредба № 28 за условията и реда за използване на спортните обекти, собственост на Община Русе

	Акад. Христо Белоев: Борислав Рачев.
	Г-н Борислав Рачев: Благодаря г-н Председател, уважаеми г-н Кмет, уважаеми общински съветници, колеги, през всички комисии е минава точката, докладвана е от нашите колеги които днес са в залата. А именно директорът на ОП Спортни имоти г-н Иванов, също и представител на правната дирекция г-н Маринов. При необходимост сме готови да отговорим на въпроси, ако има такива. Благодаря Ви.
[bookmark: _Hlk244735715]	Акад. Христо Белоев: Благодаря, изказвания Мариян Димитров.
	Г-н Мариян Димитров: Уважаеми колеги, г-н Председател, г-н Кмете, на комисиите споделих моите възражения, сега ще ги повторя, като не виждам някакви промени да са настъпили. В Наредбата има козметични промени, които може би наистина трябва да станат и нещо много съществено, което не мога няма как да се съгласим. Когато след представяне на доклада постъпи сигнал, възражение или друго твърдение за обстоятелства които могат да имат значение за допустимостта на участника класирането или законосъобразното приключване на процедурата Кмета на Общината ще може да върне преписката за повторно разглеждане до хода на проверка. Нали затова е комисията тя трябва да е свършила тази работа предварително и след като вече е направила някакво класиране и оттам нататък Кметът трябва да издаде заповедта. Разбирам нали проблема който са получи с кендото, но той проблема не е в Наредбата, а проблемът в тези които са обявили търга и тези, които не са прецизирали самите материали за търга. Така че не виждам, защо ако Кмета връща обратно за ново класиране и има това право, то няма нужда от комисия тогава и нека той сам да преценява и да прави класация. Разбира се това е абсурд, което говоря и то няма как да бъде допуснато и няма как да стане. И мисля, че имаме един такъв пример ставаше въпрос за конкурса за Русенски автотранспорт когато тука измислиха някаква причина да върнат обратно нещата, нали да не се спирам там, защото темата е друга, но е подобно нещо, защото на Кмета не му хареса кой е спечелил конкурса, нали. Правихме втори конкурс е от такива неща мисля, че нямаме нужда и няма нужда Кмета да има такива големи правомощия. Благодаря ви.
	Акад. Христо Белоев: Моля, други изказвания има ли? Други изказвания няма, от вносителите?
	Г-н Явор Маринов: Уважаеми г-н Председател, г-н Кмет, скъпи общински съветници по комисии беше обсъждан този въпрос. Самият закон за физическо възпитание и спорта казва, че тази материя трябва да се уреди с наредба. В Наредбата има празнота относно това какво следва при тази хипотеза. С тези промени не правим някакви колосални промени в самата Наредба именно попълваме тези празноти. Ако позволите така дори метафорично да го обясня на г-н Димитров представете си, че има един влак който конструктивно няма аварийна спирачка, има машинист който нали може да управлява влака, но няма аварийна спирачка. Това е един вид аварийна спирачката това което правим, ако може така да го обясня…..
	Акад. Христо Белоев: Благодаря…..
	Г-н Явор Маринов:…..още повече че това са изисквания по Административнопроцесуалния кодекс, където трябва да се изяснят всички факти, обстоятелства и възражения, не мисля че нещо противоречи даже е обратното си кореспондира. Благодаря.
	Акад. Христо Белоев: Благодаря, няма други изказвания, гласуваме.

КВОРУМ – 46. С 40 „за“, 3 „против“ и 3 „въздържал се“ се приема

РЕШЕНИЕ № 1106
На основание чл. 21, ал. 1, т. 8 и ал. 2 от Закона за местното самоуправление и местната администрация, чл. 8 от Закона за нормативните актове, чл. 76, ал. 3 и чл. 79 от Административнопроцесуалния кодекс, във връзка с чл. 103, ал. 2, т. 2 и чл. 107, ал. 2 от Закона за физическото възпитание и спорта, Общински съвет – Русе реши:
Приема Наредба за изменение и допълнение на Наредба № 28 за условията и реда за използване на спортните обекти, собственост на Община Русе, както следва:
§ 1. В чл. 8 се правят следните изменения и допълнения:
1. В ал. 2 накрая се добавя изречение:
„При конкурс със заповедта се определя и методиката за оценяване на офертите в съответствие с решението на Общинския съвет.“
2. В ал. 3 думите „Заповедта по ал. 1“ се заменят със „Заповедта по ал. 2“.
3. В ал. 3, т. 5 се изменя така:
„5. критериите за оценка на офертите и начина за определяне на тежестта им в комплексната оценка на офертата, както и методиката за оценяване в съответствие с решението на Общинския съвет – при конкурс;“
4. В ал. 3, т. 8 се изменя така:
„8. изискванията за запазване и гарантиране използването на спортния обект по предназначение, включително конкретния вид спорт, за чието развитие и практикуване ще се използва обектът, когато такъв е определен по реда на ал. 4;“
5. Създава се ал. 4:
„(4) Със заповедта по ал. 2 могат да се определят специфични условия за използването на спортния обект, включително да бъде определен конкретен вид спорт, за чието развитие и практикуване ще се използва обектът, като се отчитат неговото предназначение, функционални характеристики и пригодност, досегашното му използване, наличното оборудване и други обективни обстоятелства, свързани с използването на обекта.“
§ 2. В чл. 9 се създава ал. 3:
„(3) Когато по реда на чл. 8, ал. 4 е определен конкретен вид спорт:
1. участникът, вписан в регистър по чл. 9, ал. 1, т. 1 или 2 от ЗФВС, следва да развива определения вид спорт, което се установява от вписаните обстоятелства и представените документи;
2. останалите участници представят доказателства, определени в документацията за участие, за наличие на квалифицирани треньорски кадри, организационен опит и необходимите материални ресурси за развитието и практикуването на определения вид спорт;
3. програмата за управление и планът за ползване по чл. 109, т. 1 и 2, както и програмата за спортна дейност по чл. 110, ал. 1, т. 3 от ЗФВС следва да са съобразени с определения вид спорт и да предвиждат неговото развитие и практикуване в обекта, а доказателствата по чл. 109, т. 3 от ЗФВС – да установяват възможностите на участника за осъществяване на тази дейност.“
§ 3. В чл. 11 се правят следните изменения и допълнения:
1. В ал. 1 думите „чл. 8, ал. 3“ се заменят с „чл. 8, ал. 2“.
2. В ал. 2 се създава т. 6:
„6. доказателствата по чл. 9, ал. 3, т. 2, когато е определен конкретен вид спорт.“
§ 4. В чл. 13 се създават ал. 4 – 6:
„(4) Комисията проверява съответствието на участниците с изискванията на закона, на тази наредба и на предварително обявените условия, включително с изискванията по чл. 9, ал. 3. Проверката се извършва въз основа на представените документи и данните в официалните публични регистри, а при необходимост информацията се събира служебно от компетентните органи.
(5) Когато преди приключване на работата си комисията установи, че участник не отговаря на изискванията за участие или е представил неверни данни или документи относно обстоятелства, които имат значение за допустимостта му, тя го отстранява, посочва мотивите в протокола и продължава процедурата с останалите участници.
(6) Когато обстоятелство по ал. 5 бъде установено след представянето на доклада по чл. 15 и преди издаването на заповедта по чл. 16, ал. 1, се прилага редът по чл. 16, ал. 3 и 4.“
§ 5. В чл. 14, ал. 4 се изменя така:
„(4) При оценката по показателя по ал. 2, т. 3 се отчитат предвидените от кандидата възможности за достъп до обекта, за организиране на спортни мероприятия и за развитие на спортната дейност, а когато по реда на чл. 8, ал. 4 е определен конкретен вид спорт – и съответствието на предложената програма с развитието и практикуването на този спорт. Когато кандидатът е лице, вписано в регистъра по чл. 9, ал. 1, т. 1 от ЗФВС, се отчитат и постигнатите от негови спортисти класирания в спортни състезания.“
§ 6. В чл. 15 се създава т. 4:
„4. предложение за прекратяване на процедурата, когато е налице основание по чл. 17.“
§ 7. В чл. 16 се създават ал. 3 и 4:
„(3) Когато преди издаване на заповедта по ал. 1 въз основа на постъпил сигнал, възражение или други твърдения за обстоятелства във връзка с провежданата процедура, които могат да имат значение за допустимостта на участник, класирането или законосъобразното приключване на процедурата, кметът на Община Русе връща преписката на комисията за повторно разглеждане, като посочва обстоятелствата, които следва да се установят и/или проверят допълнително. От получаването на новия доклад на комисията започва да тече нов 7-дневен срок за произнасяне по ал. 1.
(4) В 7-дневен срок от връщането на преписката комисията извършва необходимите действия, отстранява участник ако при повторната проверка се установят обстоятелства за това и/или извършва ново класиране, когато са налице основания за това, или предлага прекратяване на процедурата. За повторното разглеждане се съставя протокол и се изготвя нов мотивиран доклад.“
§ 8. В чл. 17 се правят следните изменения и допълнения:
1. В ал. 1 се създават т. 4 и 5:
„4. са установени съществени нарушения при откриването или провеждането на процедурата, които са повлияли или са могли да повлияят върху равнопоставеността на участниците или върху резултата и не могат да бъдат отстранени чрез повторно извършване на процедурни действия;
5. е установено, че допуснат или класиран участник не отговаря на изискванията за участие или е представил неверни данни или документи от значение за допустимостта му, когато законосъобразното приключване на процедурата не може да бъде осигурено чрез отстраняването му и извършване на ново класиране.“
2. Създава се нова ал. 2:
„(2) Обстоятелствата по ал. 1, т. 4 и 5 се установяват въз основа на документите в преписката, данните в официалните публични регистри, информацията от компетентните органи и протоколите и докладите на комисията, включително след повторно разглеждане по реда на чл. 16, ал. 3 и 4.“
3. Досегашната ал. 2 става ал. 3.
§ 9. В чл. 18, ал. 6 се правят следните изменения:
1. Изречения първо и второ се заменят със следните изречения:
„(6) Наетият спортен обект се ползва само по предназначение и за дейностите, посочени в условията на процедурата и договора за наем, съобразно офертата, подадена от спечелилия процедурата кандидат, която е неразделна част от договора за наем, а когато по реда на чл. 8, ал. 4 е определен конкретен вид спорт – за неговото развитие и практикуване. Наемателят няма право да пренаема обекта. Съвместно ползване на обекта с трети лица се допуска само в случаите и при условията по ал. 7.“
2. Точка 1.1 се изменя така:
„1.1. Предоставеният спортен обект не може да бъде използван за други дейности, освен за посочените в условията на тръжната или конкурсната документация и в договора за наем, нито за развитие и практикуване на вид спорт, различен от определения по чл. 8, ал. 4, освен в случаите и при условията по ал. 7;“
3. Точка 2.4 се изменя така:
„2.4. Ако се установи, че наемателят използва предоставения спортен обект не по предназначение, за дейност или вид спорт, различни от определените в условията на процедурата и договора, освен в случаите и при условията по ал. 7, или го е преотдал изцяло или частично на трето лице;“
ПРЕХОДНИ И ЗАКЛЮЧИТЕЛНИ РАЗПОРЕДБИ

§ 10. Наредбата влиза в сила от деня на разгласяването ѝ по реда на чл. 22, ал. 2 от ЗМСМА.

Точка 38
К.л.1121 Издаване на запис на заповед в полза на Държавен фонд „Земеделие“ – Разплащателна агенция   

	Акад. Христо Белоев: Кадишев.
	Г-н Ивайло Кадишев: Уважаеми г-н Председател, уважаеми г-н Кмет, уважаеми дами и господа общински съветници постъпило е искане от инженер Магдалена Илиева изпълнителен директор на Мирк Русе-Иванов-Борово, в което тя ни уведомява че във връзка с предстоящата годишна програма, предстоящия годишен бюджет на Сдружението за 2027 година и съответно предстоящото авансово плащане по него е необходимо да се издаде запис на заповед. Която запис на заповед да обезпечи 110%, а това авансово плащане, тоест 78 хиляди евро самата запис на заповед е издадена в полза на Държавен фонд Земеделие. Моля да го подкрепите. 
	Акад. Христо Белоев: Благодаря, изказвания няма, гласуваме.

КВОРУМ – 45. С 41 „за“, 1 „против“ и 3 „въздържал се“ се приема

РЕШЕНИЕ № 1107
На основание чл. 21, ал. 2, във връзка с чл. 21, ал. 1, т. 23 от ЗМСМА Общински съвет – Русе реши:
Упълномощава Кмета на Община Русе да издаде „без протест и без разноски“ Запис на заповед, със срок на валидност 6 (шест) месеца след изтичане на срока за изпълнение на одобрения годишен бюджет за 2027 г. съгласно Договор/Споразумение №МДР-ИП-              01-9 от 09.02.2026 г., сключен между УПРАВЛЯВАЩ ОРГАН НА ПРОГРАМАТА ЗА МОРСКО ДЕЛО, РИБАРСТВО И АКВАКУЛТУРИ 2021-2027 г. и СДРУЖЕНИЕ „МЕСТНА ИНИЦИАТИВНА РИБАРСКА ГРУПА РУСЕ-ИВАНОВО-БОРОВО“, за сумата от 78 000,00 евро (седемдесет и осем хиляди евро), в полза на Държавен фонд „Земеделие“ – Разплащателна агенция.

Точка 39
К.л.1122 Изменение на Решение № 890, прието с Протокол № 31/26.02.2026 г. и даване на съгласие за предоставяне на временен безлихвен заем от бюджета на Община Русе на СНЦ „МЕСТНА ИНИЦИАТИВНА РИБАРСКА ГРУПА РУСЕ – ИВАНОВО – БОРОВО“

	Акад. Христо Белоев: Кадишев.
	Г-н Ивайло Кадишев: Уважаеми общински съветници, отново е постъпило искане от инженер Магдалина Илиева изпълнителен директор на МИРГ, в което тя моли Общински съвет да гласува 50 000 евро под формата на безлихвен временен заем на Сдружението. Като целта е да се осигури безпроблемно изпълнението на дейностите по стратегията на Сдружението. Също така ако си спомняте с ваше решение през месец февруари бяхме отпуснали веднъж такива средства и моли срокът за възстановяване на тези средства да бъде удължен до 31 януари 2027г. А на настоящия нов безлихвен заем да бъде до 31 януари 2028 година всичко това е обусловено от факта, че самото Сдружение може да прави искания веднъж на тримесечие. А самата верификация на тези искания отнемат минимум 70 дена и всеки един от вас може да прецени каква голяма празнота се очертава по отношение на плащанията и предвидимост по-скоро. Така, че надявам се да го подкрепите.
	Акад. Христо Белоев: Благодаря, изказвания няма, гласуваме точката.

КВОРУМ – 44. С 38 „за“, 3 „против“ и 3 „въздържал се“ се приема

РЕШЕНИЕ № 1108
На основание чл. 21, ал. 2 във връзка с ал. 1, т. 10 от Закона за местното самоуправление и местната администрация и чл. 104, ал. 1, т. 5 от Закона за публичните финанси, Общински съвет – Русе реши:
1. Изменя Решение №890, прието с Протокол №31/26.02.2026 г., като в т. 1.2 текстът „до 6 (шест) месеца от датата на предоставянето му или до датата на постъпване на авансовото плащане по административния договор (което обстоятелство настъпи по-рано, като при постъпване на авансовото плащане заемът се възстановява в 30 дневен срок)“ става „до 31.01.2027 г.“  
2. Дава съгласие да бъде предоставен временен безлихвен заем от бюджета на Община Русе на СНЦ „МЕСТНА ИНИЦИАТИВНА РИБАРСКА ГРУПА РУСЕ – ИВАНОВО – БОРОВО“, ЕИК 208041435, със седалище и адрес на управление: гр. Русе, ул. „Свобода“ №6, за осигуряване на оборотни средства през 2027 г. за текущи разходи и изпълнение на дейностите по административен договор № МДР-ИП-01-9/09.02.2026 г., по процедура BG14MFPR001-3.002 по ПМДРА 2021-2027 г., при следните условия:
2.1. размер на временния безлихвен заем: до 50 000 (петдесет хиляди) евро;
2.2. срок за възстановяване на заема: до 31.01.2028 г.; 
2.3. начин на предоставяне: безкасово по банковата сметка на СНЦ „МЕСТНА ИНИЦИАТИВНА РИБАРСКА ГРУПА РУСЕ – ИВАНОВО – БОРОВО“, ЕИК 208041435
2.4 условие: към момента на предоставяне на заема сумата по предходно отпуснатия през 2026 г. заем да е напълно възстановена по сметката на Община Русе, указана в договора за заем.
3. Упълномощава Кмета на Община Русе да предприеме необходимите действия, свързани с изпълнението на настоящото решение.

Точка 40
К.л.1109 Одобряване на задание и разрешаване изработване на проект за подробен устройствен план /ПУП/ – План за застрояване /ПЗ/ на ПИ 63427.150.140 и 63427.150.141 по КККР на гр. Русе, местност „Караманлийка“, община Русе, област Русе

	Акад. Христо Белоев: Дюлгеров.
	Арх. Александър Дюлгеров: Уважаеми общински съветници, подкрепяме точката.
	Акад. Христо Белоев: Гласуваме точката. А чакаме изказвания да тръгнат? Гласуваме точката.

КВОРУМ – 46. С 44 „за“, 1 „против“ и 1 „въздържал се“ се приема

РЕШЕНИЕ № 1109
	На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1 и ал. 5, чл. 124б, ал. 1, чл. 125, ал. 1, чл. 110, ал. 1, т. 3, чл. 59, ал. 1 и чл. 60 от ЗУТ, и искане с вх. № УТ-27-66/27.07.2026 г. по описа на Община Русе, Общински съвет – Русе реши:

	Одобрява задание за проектиране и разрешава изработване на проект за подробен устройствен план /ПУП/ – План за застрояване /ПЗ/ на ПИ с идентификатори 63427.150.140 и 63427.150.141 по КККР на гр. Русе, находящи се в местност „Караманлийка“, землище на гр. Русе, община Русе, област Русе. С проекта ПУП – ПЗ да се определи  „Вилна зона“ (Ов), съгласно предвижданията на ОУПО – Русе, като се спазят изискванията за нормативно определените устройствени показатели за зоната. Да се предвиди ново застрояване, определено с ограничителни линии на застрояване, съответстващо на скицата-предложение. 
	ПУП да се изготви в обем и съдържание съгласно изискванията на Наредба №7/22.12.2003г. за правила и нормативи за устройство на отделните видове територии и устройствени зони и Наредба №8/14.06.2001г. за обема и съдържанието на устройствените планове и при спазване на изискванията на условията посочени в съгласувателни писма от „ЕРП Север“ АД и Рег. №К-EDN-3556#1/19.08.2026г. от „ВиК“ ООД Русе, Рег. №К–1246#1/13.08.2026г.
	Решението подлежи на разгласяване по реда на чл. 124б, ал. 2 от ЗУТ.

Точка 41
К.л.1110 Одобряване на задание и разрешаване изработване на проект за подробен устройствен план /ПУП/ – План за застрояване /ПЗ/ на ПИ 63427.150.770 по КККР на гр. Русе, местност „Караманлийка“, община Русе, област Русе 

	Акад. Христо Белоев: Дюлгеров.
	Арх. Александър Дюлгеров: Да поддържаме точката.
	Акад. Христо Белоев: Изказвания няма, гласуваме точката.

КВОРУМ – 45. С 45 „за“, 0 „против“ и 1 „въздържал се“ се приема

РЕШЕНИЕ № 1110
	На основание чл. 21, ал. 2 във връзка с чл. 21, ал. 1, т. 11 от ЗМСМА, чл. 124а, ал. 1 и ал.5, чл.124б, ал.1, чл.125, ал.1, чл.110, ал.1, т.3, чл. 59, ал. 1 и чл. 60 от ЗУТ, и искане с вх. № УТ-27-62/22.07.2026г. от Елия Андреева, Общински съвет – Русе реши:

	Одобрява задание за проектиране и разрешава изработване на проект за подробен устройствен план /ПУП/ – План за застрояване /ПЗ/ на ПИ 63427.150.770 по КККР на гр. Русе, находящ се в местност „Караманлийка“,  землище на гр. Русе, община Русе, област Русе.
	С проекта ПУП – ПЗ на имота да се определи  „Вилна зона“ (Ов), съгласно предвижданията на ОУПО – Русе, като се спазят изискванията за нормативно определените устройствени показатели за зоната. Да се предвиди ново застрояване, определено с ограничителни линии на застрояване, съответстващо на скицата-предложение. 
	ПУП да се изготви в обем и съдържание съгласно изискванията на Наредба №7/22.12.2003г. за правила и нормативи за устройство на отделните видове територии и устройствени зони и Наредба №8/14.06.2001г. за обема и съдържанието на устройствените планове.
	Решението подлежи на разгласяване по реда на чл. 124б, ал. 2 от ЗУТ.


Точка 42
К.л.1111 Одобряване на подробен устройствен план (ПУП) – План за улична регулация (ПУР) от нова о.т. 11219 до о.т. 10890 и План за регулация и застрояване (ПРЗ) на нов УПИ II-27 в кв. 1660, местност „Орта бюлюк“, гр. Русе

	Акад. Христо Белоев: Дюлгеров.
	Арх. Александър Дюлгеров: Да, поддържаме точката.
	Акад. Христо Белоев: Благодаря, гласуваме, гласуваме.

КВОРУМ – 46. С 45 „за“, 1 „против“ и 0 „въздържал се“ се приема

РЕШЕНИЕ № 1111
На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 129, ал. 1 във връзка с чл. 110, ал. 1, т. 1 и т. 2 от ЗУТ, чл. 21, ал. 1 и ал. 7 от ЗОС и заявление с
вх. №УТ-31-26/14.05.2026 г. от Теодор Костов, Общински съвет – Русе реши:
Одобрява подробен устройствен план (ПУП) – План за улична регулация (ПУР) от нова о.т. 11219 до о.т. 10890 и План за регулация и застрояване (ПРЗ) на нов УПИ II-27 в кв. 1660, местност „Орта бюлюк“, гр. Русе както следва:
· ПУР за нова улица, от нова о.т. 11219 /в оста на ул. „Шипка“/ до съществуваща о.т. 10890, с габарит 12.00м;
· 	ПР за ПИ с проектен идентификатор 63427.131.27, за който се образува нов УПИ II-27 по одобрена и проектна улична регулация и по вътрешни имотни граници, като се обособяват 17м2 придаваеми площи;
· За имота се определя устройствена зона за „Смесена многофункционална – разновидност 1“ (Смф1),  съответстваща на ОУПО- Русе;
· ПЗ за ново застрояване с ограничителни линии, на 5м от дъно имот, на по 3м от двете странични регулационни линии и проектна улична регулация.
Обявление за решението да се изпрати за обнародване  в „Държавен вестник“ в 7-дневен срок от приемането му от Общински съвет – Русе.
Решението може да се обжалва в 30 – дневен срок от обнародването му в „Държавен вестник“   чрез Общински съвет - Русе пред Административен съд - Русе.          


Точка 43
К.л.1112 Одобряване на задание и разрешаване изработването на Подробен устройствен план /ПУП/ – план за улична регулация /ПУР/ и план за регулация /ПР/ на поземлен имот /ПИ/ с идентификатор 02796.159.100 в м. „Кантона“, землище на с. Басарбово, община Русе

	Акад. Христо Белоев: Дюлгеров.
	Арх. Александър Дюлгеров: Да, поддържаме точката
	Акад. Христо Белоев: Изказване няма, гласуваме.

КВОРУМ – 45. С 45 „за“, 0 „против“ и 0 „въздържал се“ се приема

РЕШЕНИЕ № 1112
На основание чл. 21, ал. 2 и ал. 1, т. 11 от ЗМСМА, във връзка с чл. 124а, ал. 1, 124б, ал. 1, чл. 125, ал. 1, чл. 110, ал. 1, т. 2 и чл. 17, ал. 1 от ЗУТ, и заявление с вх. №УТ-16-59/11.09.2026 г. от Никола Костов чрез пълн. Елиза Чолакова-Димитрова, Общински съвет – Русе реши: 
Одобрява задание и разрешава изработване на Подробен устройствен план /ПУП/ - план за улична регулация /ПУР/ и план за регулация /ПР/ на поземлен имот /ПИ/ с идентификатор 02796.159.100 в м. „Кантона“, землище на с. Басарбово, община Русе. 
Решението да се разгласи с обявление по реда на чл. 124б, ал. 2 от ЗУТ. 


Точка 44
К.л.1113 Одобряване на изменение на Подробен устройствен план /ПУП/ – чрез одобряване на план-схема за ел. кабел 20 kV от СРС на ВЕЛ 20 kV „Ледопункт“ и кабел 20 kV от БКТП „Адис инвест“ до РУ СрН в УПИ I /ПИ 63427.8.1/ в кв. 3015, ИПЗ, гр. Русе

	Акад. Христо Белоев: Дюлгеров.
	Арх. Александър Дюлгеров: Да, поддържаме точката.
	Акад. Христо Белоев: Няма изказвания, гласуваме.

КВОРУМ – 46. С 46 „за“, 0 „против“ и 0 „въздържал се“ се приема

РЕШЕНИЕ № 1113
На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 110, ал. 1, т. 2, чл. 129, ал. 1, чл. 136, ал. 1 и чл. 134, ал. 2, т. 8 и  чл. 108, ал. 2, чл.129, ал. 1от ЗУТ, и заявление с вх. №УТ-17-64/15.07.2026 г. от „Петър Караминчев“ АД чрез Пламен Минчев Шопов , Общински съвет – Русе реши:
[bookmark: _Hlk244421320]                                  Одобрява изменение на Подробен устройствен план /ПУП/ – чрез одобряване на план-схема за ел. кабел 20 kV от СРС на ВЕЛ 20 kV „Ледопункт“ и кабел 20 kV от БКТП „Адис инвест“ до РУ СрН в УПИ I /ПИ 63427.8.1/ в кв. 3015, ИПЗ, гр. Русе.
           От влизане в сила на настоящия ПУП и заплащането на обезщетение, там където  се дължи, в полза на „Петър Караминчев“ АД, ЕИК 117000995, със седалище и адрес на управление гр. Русе, Община Русе, ул. „ТЕЦ Изток“ № 71 възникват сервитутни права предвидени в чл. 64, ал. 2 и ал. 3 от ЗЕ, върху следните имоти: 
·  Поземлен имот /ПИ/ с идентификатор 63427.8.506 /шестдесет и три хиляди четиристотин двадесет и седем, точка, осем, точка, петстотин и шест/ по Кадастралната карта и кадастралните регистри на гр. Русе, одобрени със Заповед №РД-18-91/15.12.2007 г. на Изпълнителен директор на АГКК, с адрес: гр. Русе, целият с площ 23 284 кв. м. /двадесет и три хиляди двеста осемдесет и четири квадратни метра/, вид територия - урбанизирана, начин на трайно ползване – за второстепенна улица, при граници и съседни ПИ с идентификатори: 63427.8.1, 63427.8.37, 63427.8.41, 63427.8.42, 63427.8.133, 63427.8.134, 63427.8.285, 63427.8.457, 63427.8.469, 63427.8.470, 63427.8.474, 63427.8.475, 63427.8.476, 63427.8.477, 63427.8.478, 63427.8.479, 63427.8.481, 63427.8.482, 63427.8.483, 63427.8.484, 63427.8.487, 63427.8.488, 63427.8.497, 63427.8.498, 63427.8.500, 63427.8.501, 63427.8.504, 63427.8.507, 63427.8.508, 63427.8.509, 63427.8.525, 63427.8.556, 63427.8.559, 63427.8.921, 63427.8.1086, 63427.8.1155, 63427.8.1157, 63427.8.1159, 63427.8.1201, 63427.8.1213, 63427.8.1250, 63427.8.1333, 63427.8.1356, 63427.8.1357, 63427.8.1368, 63427.8.1381, 63427.8.1396, 63427.8.1397, 63427.8.1405, 63427.8.1506, 63427.8.1513, който имот е общинска публична собственост на Община Русе с дължина на прокарваната през имота техническа инфраструктура 27,25 м /двадесет и седем метра и двадесет и пет сантиметра/ и с площ на сервитутното ограничение на имота в следствие на прокарването на линейния енергиен обект 55 кв. м. /петдесет и пет квадратни метра/. Съгласно чл. 67, ал. 2 от ЗЕ, лицата, които изграждат или експлоатират енергийни обекти имат право безвъзмездно да използват мостове, пътища, улици, тротоари и друга инфраструктура – публична собственост, с изключение на поземлени имоти в горски територии, за изграждане, прокарване, скачване, преминавани и поддържане на линейни енергийни обекти. Описаният подробно по-горе обслужващ имот попада в хипотезите на чл. 67, ал. 2 от ЗЕ и за прокарването през същия „Електроразпределение Север“ АД, ЕИК 104518621, не дължи заплащане на обезщетение по чл. 64, ал. 4, т. 2 от ЗЕ.
· Поземлен имот /ПИ/ с идентификатор 63427.8.543 /шестдесет и три хиляди четиристотин двадесет и седем, точка, осем, точка, петстотин четиридесет и три/ по Кадастралната карта и кадастралните регистри на гр. Русе, одобрени със Заповед №РД-18-91/15.12.2007 г. на Изпълнителен директор на АГКК, с адрес: гр. Русе,  целият с площ 5 271  кв. м. /пет хиляди двеста седемдесет и един квадратни метра/, вид територия - урбанизирана, начин на трайно ползване – за второстепенна улица, стар номер 501054300, при граници и съседни ПИ с идентификатори: 63427.8.282, 63427.8.301, 63427.8.302, 63427.8.541, 63427.8.542, 63427.8.544, 63427.8.545, 63427.8.546, 63427.8.548, 63427.8.549, 63427.8.551, 63427.8.552, 63427.8.553, 63427.8.559, 63427.8.561, 63427.8.562, 63427.8.563, 63427.8.564, 63427.8.565, 63427.8.574, 63427.8.575, 63427.8.576, 63427.8.577, 63427.8.578, 63427.8.579, 63427.8.580, 63427.8.581, 63427.8.585, 63427.8.1144, 63427.8.1147, 63427.8.1148, 63427.8.1338, 63427.8.1339, 63427.8.1435, който имот е общинска публична собственост на Община Русе с дължина на прокарваната през имота техническа инфраструктура 16,14 м /шестнадесет метра и четиринадесет сантиметра/ и с площ на сервитутното ограничение на имота в следствие на прокарването на линейния енергиен обект 34 кв. м. /тридесет и четири квадратни метра/. Описаният подробно по-горе обслужващ имот попада в хипотезите на чл. 67, ал. 2 от ЗЕ и за прокарването през същия „Електроразпределение Север“ АД, ЕИК 104518621, не дължи заплащане на обезщетение по чл. 64, ал. 4, т. 2 от ЗЕ.
· Поземлен имот /ПИ/ с идентификатор 63427.8.545 /шестдесет и три хиляди четиристотин двадесет и седем, точка, осем, точка, петстотин четиридесет и пет/ по Кадастралната карта и кадастралните регистри на гр. Русе, одобрени със Заповед №РД-18-91/15.12.2007 г. на Изпълнителен директор на АГКК, с адрес: гр. Русе, целия с площ 1 672 кв. м. / хиляда шестстотин седемдесет и два квадратни метра/, вид територия - урбанизирана, начин на трайно ползване – за ниско застрояване, стар номер 465, при граници и съседни ПИ с идентификатори: 63427.8.543, 63427.8.546, 63427.8.547, 63427.8.563, 63427.8.564; който имот е общинска частна собственост на Община Русе с дължина на прокарваната през имота техническа инфраструктура 15,37 м / петнадесет метра и тридесет и седем сантиметра/ и с площ на сервитутното ограничение на имота в следствие на прокарването на линейния енергиен обект 30 кв. м. /тридесет квадратни метра/. За посочената площ на сервитутното ограничаване в  ПИ 63427.8.545 се дължи еднократно обезщетение по чл. 64, ал. 4, т. 2 от ЗЕ.
· Поземлен имот /ПИ/ с идентификатор 63427.8.549 /шестдесет и три хиляди четиристотин двадесет и седем, точка, осем, точка, петстотин четиридесет и девет/ по Кадастралната карта и кадастралните регистри на гр. Русе, одобрени със Заповед №РД-18-91/15.12.2007 г. на Изпълнителен директор на АГКК, с адрес: гр. Русе, целия с площ 1 096 кв. м. / хиляда деветдесет и шест квадратни метра/, вид територия - урбанизирана, начин на трайно ползване – за второстепенна улица, стар номер 501054900, при граници и съседни ПИ с идентификатори: 63427.8.543, 63427.8.544, 63427.8.548, 63427.8.550, 63427.8.551, 63427.8.552, 63427.8.553, 63427.8.556, 63427.8.1145, 63427.8.1339,  който имот е общинска публична собственост на Община Русе с дължина на прокарваната през имота техническа инфраструктура 115,02 м /сто и петнадесет метра и два сантиметра/ и с площ на сервитутното ограничение на имота в следствие на прокарването на линейния енергиен обект 242 кв. м. /двеста четиридесет и два квадратни метра/. Описаният подробно по-горе обслужващ имот попада в хипотезите на чл. 67, ал. 2 от ЗЕ и за прокарването през същия „Електроразпределение Север“ АД, ЕИК 104518621, не дължи заплащане на обезщетение по чл. 64, ал. 4, т. 2 от ЗЕ.
· Поземлен имот /ПИ/ с идентификатор 63427.8.556 /шестдесет и три хиляди четиристотин двадесет и седем, точка, осем, точка, петстотин петдесет и шест/ по Кадастралната карта и кадастралните регистри на гр. Русе, одобрени със Заповед №РД-18-91/15.12.2007 г. на Изпълнителен директор на АГКК, с адрес: гр. Русе, целия с площ 1 345 кв. м. / хиляда триста четиридесет и пет квадратни метра/, вид територия - урбанизирана, начин на трайно ползване – за второстепенна улица, стар номер 501055600, при граници и съседни ПИ с идентификатори: 63427.8.506, 63427.8.549, 63427.8.558, 63427.8.1146, 63427.8.1147, 63427.8.1148, 63427.8.1339, 63427.8.1513,  който имот е общинска публична собственост на Община Русе с дължина на прокарваната през имота техническа инфраструктура 202,77 м /двеста и два метра и седемдесет и седем сантиметра/ и с площ на сервитутното ограничение на имота в следствие на прокарването на линейния енергиен обект 426 кв. м. /четиристотин двадесет и шест квадратни метра/. Описаният подробно по-горе обслужващ имот попада в хипотезите на чл. 67, ал. 2 от ЗЕ и за прокарването през същия „Електроразпределение Север“ АД, ЕИК 104518621, не дължи заплащане на обезщетение по чл. 64, ал. 4, т. 2 от ЗЕ.
· Поземлен имот /ПИ/ с идентификатор 63427.8.1368 /шестдесет и три хиляди четиристотин двадесет и седем, точка, осем, точка, хиляда триста шестдесет и осем/ по Кадастралната карта и кадастралните регистри на гр. Русе, одобрени със Заповед №РД-18-91/15.12.2007 г. на Изпълнителен директор на АГКК, с адрес: гр. Русе, целия с площ 916 кв. м. / деветстотин и шестнадесет квадратни метра/, вид територия - урбанизирана, начин на трайно ползване – за второстепенна улица, при граници и съседни ПИ с идентификатори: 63427.8.1, 63427.8.5, 63427.8.506, 63427.8.1367, 63427.8.1506, 63427.8.1531, 63427.8.1533,  който имот се стопанисва от Община Русе с дължина на прокарваната през имота техническа инфраструктура 31,76 м /тридесет и един метра и седемдесет и шест сантиметра/ и с площ на сервитутното ограничение на имота в следствие на прокарването на линейния енергиен обект 50 кв. м. /петдесет квадратни метра/. Описаният подробно по-горе обслужващ имот попада в хипотезите на чл. 67, ал. 2 от ЗЕ и за прокарването през същия „Електроразпределение Север“ АД, ЕИК 104518621, не дължи заплащане на обезщетение по чл. 64, ал. 4, т. 2 от ЗЕ.
· Поземлен имот /ПИ/ с идентификатор 63427.8.1506 /шестдесет и три хиляди четиристотин двадесет и седем, точка, осем, точка, хиляда петстотин и шест/ по Кадастралната карта и кадастралните регистри на гр. Русе, одобрени със Заповед №РД-18-91/15.12.2007 г. на Изпълнителен директор на АГКК, с адрес: гр. Русе, целия с площ 14 306 кв. м. / четиринадесет хиляди триста и шест квадратни метра/, вид територия - урбанизирана, начин на трайно ползване – За друг обществен обект, комплекс,  стар номер 80002, при граници и съседни ПИ с идентификатори: 63427.8.11, 63427.8.506, 63427.8.1155, 63427.8.1156, 63427.8.1368, 63427.8.1507, 63427.8.1531, 63427.8.1532; който имот е общинска публична собственост на Община Русе с дължина на прокарваната през имота техническа инфраструктура 63,82 м / шестдесет и три метра и осемдесет и два сантиметра/ и с площ на сервитутното ограничение на имота в следствие на прокарването на линейния енергиен обект 132 кв. м. /сто тридесет и два квадратни метра/. Описаният подробно по-горе обслужващ имот попада в хипотезите на чл. 67, ал. 2 от ЗЕ и за прокарването през същия „Електроразпределение Север“ АД, ЕИК 104518621, не дължи заплащане на обезщетение по чл. 64, ал. 4, т. 2 от ЗЕ.
· Поземлен имот /ПИ/ с идентификатор 63427.8.1531 /шестдесет и три хиляди четиристотин двадесет и седем, точка, осем, точка, хиляда петстотин тридесет и едно/ по Кадастралната карта и кадастралните регистри на гр. Русе, одобрени със Заповед №РД-18-91/15.12.2007 г. на Изпълнителен директор на АГКК, с адрес: гр. Русе, целия с площ 26 550 кв. м. / двадесет и шест хиляди петстотин и петдесет квадратни метра/, вид територия - урбанизирана, начин на трайно ползване – за друг вид производствен, складов обект, стар номер 487, квартал 3015, парцел XXIII,  при граници и съседни ПИ с идентификатори: 63427.8.1368, 63427.8.1506, 63427.8.1532, 63427.8.1533; който имот е частна собственост с дължина на прокарваната през имота техническа инфраструктура 0, 32 м / нула цяло тридесет и два метра/ и с площ на сервитутното ограничение на имота в следствие на прокарването на линейния енергиен обект 1 кв. м. /един квадратен метър/. За посочената площ на сервитутното ограничаване в  ПИ 63427.8.1531 се дължи еднократно обезщетение по чл. 64, ал. 4, т. 2 от ЗЕ.
           При реализиране на фактическия състав по чл. 64, ал. 4 от ЗЕ, правата по чл. 64, ал. 2 и 3 от същия закон възникват в полза на „„Петър Караминчев“ АД, ЕИК 117000995,  спрямо обслужващите имоти, индивидуализирани подробно по-горе, за обслужване на господстващ имот с идентификатор по КККР 63427.8.1 / шестдесет и три хиляди четиристотин двадесет и седем, точка, осем, точка, едно, /, в кв. 3015, УПИ I  с площ  72514  кв. м. /седемдесет и две хиляди петстотин и четиринадесет квадратни метра/, с адрес: гр. Русе, ул. „ТЕЦ Изток“ №71, с трайно предназначение – урбанизирана територия, с начин на трайно ползване – за складова база,, при граници и съседи: 63427.8.5, 63427.8.6, 63427.8.7, 63427.8.93, 63427.8.94, 63427.8.506, 63427.8.559, 63427.8.581, 63427.8.591, 63427.8.602, 63427.8.1367, 63427.8.1368, 63427.8.1510, 63427.8.1534.
                                  Обявление за решението да се изпрати за обнародване  в „Държавен вестник“ в 7-дневен срок от приемането му от Общински съвет – Русе.
                                  Решението може да се обжалва в 14 – дневен срок от обнародването му в „Държавен вестник“   чрез Общински съвет - Русе пред Административен съд - Русе.


Точка 45
К.л.1114 Предложение за одобряване изменение на Общия устройствен план на Община Русе 

	Акад. Христо Белоев: Дюлгеров.
	Арх. Александър Дюлгеров: Да, тук ще дам малко разяснения, става въпрос за група имоти, които са с обща площ около 15 декара. В момента са земеделска земя с начин на трайно ползване зеленчукови градини. Те граничат непосредствено с жилищната територия, като инвестиционното намерение на възложителите, тази територия да стане за ниско жилищно застрояване. Това е, което мога да кажа. 
	Акад. Христо Белоев: Благодаря, изказвания няма, гласуваме.

КВОРУМ – 45. С 43 „за“, 0 „против“ и 2 „въздържал се“ се приема

РЕШЕНИЕ № 1114
	На основание чл. 21, ал. 1, т. 11 и ал. 2 от ЗМСМА и чл. 127, ал. 6 от ЗУТ, във връзка с чл. 134, ал. 1, т. 1 и чл. 136, ал. 1 от ЗУТ, чл. 20а от Наредба № 8 от 2001 г. за обема и съдържанието на устройствените планове, Протокол от обществено обсъждане от 15.04.2026г. и Решение № 5 от Протокол № 17/16.09.2026г. на ОЕСУТ, Общински съвет – Русе реши:

	Одобрява проект за изменение на ОУПО Русе в землището на гр. Русе, за група поземлени имоти с идентификатори 63427.261.3, 63427.261.4, 63427.261.5, 63427.261.8, 63427.261.9 и 63427.261.32 в местност „Край реката“.
	С изменението се разширяват строителните границите на населеното място, в района на поземлени имоти, с идентификатори 63427.261.3, 63427.261.4, 63427.261.5, 63427.261.8, 63427.261.9 и 63427.261.32 и се създава нова устройствена зона 17/Жм за ПИ 63427.261.3, 63427.261.4, 63427.261.5, 63427.261.8 и 63427.261.32, респ. зона „Територия на техническата инфраструктура“ по повод на ПИ 63427.261.9, с устройствени показатели съобразно Правила и нормативи за прилагане на ОУПО Русе и приложеният проект за изменение, неразделна част от настоящото решение. Променя се баланса на територията, като площта от 15 033м2/1.5ха/ се прехвърля от „Земеделски територии“ в „Урбанизирани територии“.
	Решението да се изпрати за обнародване в „Държавен вестник“ съгласно чл. 127, ал. 6 от ЗУТ. Същото да се публикува на интернет-страницата на Община Русе.
	Съгласно чл. 127, ал. 12 от ЗУТ, решението за одобряване изменението на ОУПО Русе може да се обжалва по реда на чл. 215, ал. 1 от ЗУТ, във връзка с Дял Трети от АПК, в 14-дневен срок от обнародването в „Държавен вестник“ на акта за одобряването му, от собствениците на непосредствено засегнатите от предвижданията на плана недвижими имоти, при наличие на предпоставките, регламентирани в чл. 127, ал. 13 от ЗУТ, чрез Общински съвет – Русе, пред Административен съд - Русе.  




Точка 46
К.л.1115 Приемане на решение относно становище по искане на Окръжен съд – Русе за изключване на площи около сградата на Съдебната палата в гр. Русе от обхвата на проект „Синя зона“

	Акад. Христо Белоев: Процедура.
	Г-н Искрен Веселинов: Тъй като темата е достатъчно сериозна и ще отнеме достатъчно време, предлагам да направим сега обедната си почивка за да може да изчерпим дебата.
	Акад. Христо Белоев: Иван Иванов, процедура. Ама аз вече обявих точката, аз обявих точката и може да си удължим почивката с 15 минути. Това заседание не е траело и един час, траело е в момента 50 минути. Второто заседание и малко, нали. Заповядай.
	Г-н Иван П. Иванов: Точно това предложение исках да направя.
	Акад. Христо Белоев: Обратно, все пак но процедурата е направена след като аз обявих точката. Добре гласуваме процедурата за почивка обедна.

КВОРУМ – 43. С 14 „за“, 19 „против“ и 10 „въздържал се“ не се приема предложението.

	Акад. Христо Белоев: Продължаваме, г-н Недков заповядайте по точката. То второто няма нужда, то второто  е обратно. Не, не продължаваме си заседанието. Имаше второ предложение да продължим до изчерпване. Сега понеже тази точка е последна и да обясня още нещо преди да гласуваме и втората процедура. От трите питания, които останаха едното питане си го взе като писмен отговор Светлозар и имаме две питания само с устен отговор. Има процедура до изчерпване, тази е последна точка. Така гласуваме предложението на Иван Иванов да продължим до изчерпване на дневния ред, защото тази точка като я приключим имаме две питания.

[bookmark: _Hlk244762982]КВОРУМ – 44. С 33 „за“, 8 „против“ и 3 „въздържал се“ се приема предложението.

	Акад. Христо Белоев: Г-н Недков, заповядайте по точката, да вземе да свършим за 15 минути…..заповядайте.
	Г-н Деян Недков: Уважаеми колеги, уважаеми г-н Кмет….
Акад. Христо Белоев: Моля за тишина…
Г-н Деян Недков:….. внесъл съм това предложение подробно описани мотиви за едностранното завземане на публично общинска собственост от Окръжен съд Русе. Мотивите са изчерпателно описани държа да отбележа, че приемам предложението на г-жа Галичка Николова за поправка в решението и искам да дам становище по становището от ръководителите на институциите, което пристигна от съда….
Акад. Христо Белоев: По-близо до микрофона…
Г-н Деян Недков:….което пристигна от съда, то е леко така в манипулативен характер написано. Защото заповедта е издадена въз основа на Наредба, която е подзаконов нормативен акт, а в самото становище пише, че Закона за съдебната власт се явява специален закон спрямо ЗМСМА.  Там е Наредба, тя е подзаконов акт а пък…. Добре. Другото което е искам да отбележа  където е посочен метража 15-30 документа …….2014-2015 не дефинира конкретен брой метри за защитно отстояние сетбек, тъй като това е документ с общи европейски насоки …… за организацията и достъпността на Съдебна сгради. Той умишлено избягва фиксирани цифрови стандарти вместо това се ….. изисква мерките за сигурност да бъдат съобразени с характер на свързаните рискове, тоест на база индивидуален одит и анализ на всяка конкретна сграда. Метрите на практика се определят в ежедневната практика за антитерористична защита и сигурност което е ….не е….. и там са тези 15-30 м. А реалността в градска среда често разстоянието е това 3 до 5 м ширината на тротоара в тези случаи, тъй като метрите недостигат се прилага компенсиращо усилена сигурност. Поставят се сертифицирани….болтчета способни да спрат камион и се интегрира удароустойчиво бронирано остъкляване на ниските етажи. Също искам да изкоментирам има въпрос, има дело заведено за същата зона, което е минало на първа инстанция в Административен съд Русе с много добри мотиви описани, където ще извадя само есенцията. В въпросното охранително обследване не е установена заплаха за нито един от магистратите и за нито един от сградата, пропуските са раздадени на квотен принцип а не на застрашеност на лицата и съдията докладчик по делото го е написал съвсем ясно, че под прикритието на охраняем паркинг те си правят ведомствен и ако искат да си правят ведомствен паркинг да се обърнат към Наредба 18. Благодаря.
	Акад. Христо Белоев: Ива Пазарджиев изказване.
	 Г-н Иво Пазарджиев: Уважаеми г-н Кмет, уважаеми г-н Председател, уважаеми колеги общински съветници колегата Деян Недков внася това предложение с ясната мисъл, че има огромен проблем с паркирането в Русе и че много от нашите съграждани ежедневно търпят така неудобства, ядосват се с това че трябва да обикалят не веднъж и два за да паркират някъде. По този начин за съжаление обаче се противопоставяме между институциите нещо, което не трябва да се случва. Не трябва да използваме недоволствата на хората за да търсим политически дивиденти. Ясно че оставя една година до местните избори, че кампанията е започнала. Обособяване зона за сигурност, както г-жа Николова репликира от място на база закон, на база подзаконов нормативен акт това е ясно поне за юристите, които сме в залата е ясно със сигурност. Г-н Недков аз смятам, че Вие се ориентирате добре в юридическата материя и сте наясно, че предложението ви не е особено издържано, но явно очаквате така одобрение от една част от гражданите, които наистина търпят някакви неудобства особено когато се опитваш да паркираш в центъра на града. Уважаеми колеги центъра на всеки един европейски град е трудно място за паркиране и няма как да очакваме да имаш свободни места, които да бъдат на разположение постоянно. Полагат се усилия ежедневно и не само от Община Русе, общинските центрове на големите градове на областните градове където да се подобри организацията на паркиране. Аз смятам, че това ще се случва и занапред, колкото до зоните за сигурност действително те са описани в закона, в нормативен акт те трябва да се случват. Независимо от това дали има сигнали за застрашени магистрати или служители на съда ежедневно в Съдебната палата биват въвеждани лица, които са защитени свидетели, тайни свидетели хора, които за които има определени тактически действия, които трябва да бъдат предприети, за които им необходима тази зона. Аз Ви уверявам, че ако ръководството на съда искаше да се противопоставя, закона им го позволява да заградят тази зона със сигурност и което щеше да бъде много по-грозно и за нашите съграждани и за градската среда и за всички нас. Ще завърша изказването си, няма да влизам в спорове, които да не противопоставят нас тука в залата или най-малко пък с институциите в Русе, като аз считам, че по този начин продължаваме една тенденция да си говори против съд и прокуратура, против институциите в България, която не е добра. Нихилизмът не води до нищо добро. Завършвам г-н Председател само ще посоча, че проблемът в София е решен със заповед на секунда само, на Алексей Трифонов председател на Софийски градски съд заповед от 15 декември 2021 година в която се обособява зона за сигурност. Намираща се в град София около Съдебната палата и се определя кръстовището от улица Вале, Позитано в посока булевард Витоша. Зоната за сигурност да се обозначи със съответните табели и ограждения, така че по този начин е проблема в столицата където повярвайте ако нямаше тази нормативна база и законовите предпоставки там пък съвсем никой нямаше да ги търпи да го направят дори за един ден. Благодаря.
	Акад. Христо Белоев: Благодаря, Елеонора Николова.
	Г-жа Елеонора Николова: Уважаеми г-н Кмет, уважаеми г-н Председател, уважаеми колеги аз смятам че този въпрос е абсолютно грешно адресиран до Общинския съвет, защото не става въпрос за синя зона, а става въпрос за дейност по охрана.  Г-н Недков както каза й колегата Пазарджиев приветствам вашите усилия да си попълните правните знания, но въпреки всичко искам да кажа две неща. Първо не става въпрос за Наредба и подзаконов нормативен акт, а става въпрос за Закона за съдебната власт, където се казва, Закона за съдебната власт :…правилата и нормите за безопасност и охрана при проектиране, строителство, реконструкция, основно обновяване, ремонт преустройство, експлоатация на сградите на органите на съдебните власт, както на сградите на Министерство на правосъдието предназначени за централната администрация и на сградата на Агенцията по вписвания-Централно управление се определя с Наредба на Министъра на правосъдието съгласувана с Министъра на регионалното развитие и благоустройството и  плениума на Висшия съдебен съвет. Тоест тази точка упълномощава Министъра да разработя тази тема макар, че тя е фиксирана в закона с Наредба. Наредбата е издадена въз основа на овластяване на Министъра на правосъдието да разпише подробности. Така че говорим за дейност материя свързана с охрана. Защо смятам ,че не е отправена правилно вашата докладна записка? Защото в чл.370, ал.1, т.8 от Закона за съдебната власт се казва, че въпроса за охраната на съдебната власт се осъществява взаимодействие между съдебната власт и изпълнителната власт. Тоест органа който трябва да вземе отношение дали правилно да разписани охранителните мерки, дали правилно са оразмерени, дали са поставени съответните знаци се отнася до Кмета на Общината и неговата администрация, защото това е изпълнителната власт. Ние не сме на територията на Закона за местното самоуправление и местната администрация, нито сме на територията на Закона за общинската собственост става въпрос за едно изключение което закона въвежда е това е охраната. А до колко тези мерки са съобразени с всички изисквания, които има в различни специализирани текстове това трябва да го прецени Кметът на Общината. Между другото той е сезиран с тази заповед още през февруари 2025 година, така че както се казва топката е в полето на изпълнителната власт.
	Акад. Христо Белоев: Да, първо Деян Недков реплика, след това Иво Пазарджиев по време на постъпване.
	Г-н Деян Недков/реплика/: Г-жо Николова с огромно уважение към вас члена който цитирахте за издаването на Наредбата се отнася за сградите и имотите предоставени на съдебната власт. Аз съм засегнал публична общинска собственост за която няма решение за предоставяне на съдебната власт. И няма как с една Наредба да се разшири мога да кажа отчуждаването на публична на общинска собственост. Благодаря. 
	Акад. Христо Белоев: Иво Пазарджиев, реплика.
	Г-н Иво Пазарджиев/реплика/: Аз използва формата на реплика, защото г-жа Николова засегна нещо правно, което е важно. Наистина топката е в полето на изпълнителната власт и ние въпреки, че може би Общински съвет има такова усещане и в миналото че можем да издаваме едни такива решения, в които да задължаваме Кмета на Община Русе да извърши еди какво си. Ние можем да вземем решение само, които са от нашите компетентности и няма как да се меся в компетентностите на Кмета и да го задължаваме да извършва определени действа които са му вменени на него от Закон. Казах го за колегите, г-жа Николова е наясно с това въпреки, че правя реплика на нея.
	Акад. Христо Белоев: Галичка Николова, изказване.
	Г-жа Галичка Николова: Уважаеми колеги аз излизам естествено да подкрепя тезата на колегата Деян Недков още повече, че това е тема, която аз преди няколко месеца горещо поддържах и исках отговори за нея. Улиците Райко Даскалов и Църковна Независимост за публично общинска собственост както знаем това никой не го оспорва. Председателят на съда стопанисва сградата, но не и улиците около нея съм заповед номер 79 от 19 февруари 2025 година издадена от Председателя на Окръжния съд Русе и с тоя акт ние причинихме следното: първо се заличиха три места за хора с увреждания, които са предвидени и одобрени от експертния съвет по устройство на територията от 2015 година. Днес обаче стана служебен паркинг наличните превозни средства на служителите. Майка с дете с увреждане не може да спре на изхода на съда, а служител с пропуск може, а ние защо го допускаме. Блокира се второ наше действащо решение за платено паркиране по Църковна Независимост от 2009 година, гражданите не могат да паркират там дори срещу заплащане, хората с увреждания губят правото си по Наредба 18 да паркират безплатно и Общината губи приходи. Искам само да спомена по този въпрос вече тече дело за дискриминация, както каза колегата Недков освен това има и друго дело, което също върви което е по отношение на поставените кашпи. Получихме становището на Кмета с предложение до колегата Недков да оттегли предложението си и в пет страници няма нито дума за местата за хората с увреждания, нито за решението ни за Църковна Независимост, нито за Наредба 18. Кметът сам пише, че Общината е органът компетентен по организацията на движението и че Наредба номер 4 не може да се разпорежда с общинска собственост. Съгласна съм, но тогава как Председателят на съда определя кой да паркира на общинска улица. Това е организирано движение и тя, разбирам че ми свършват минутите и искам само да кажа че това не е искане срещу Съдебната власт, сигурността е важна и ако съдът има нужда от места моля да се обърне към Наредба 18 и да си плати служебен абонамент и да ги ползва.
	Акад. Христо Белоев: Реплика, Иво Пазарджиев.
	Г-н Иво Пазарджиев/реплика/: Правя реплика на Галичка Николова, тъй като г-жо Николова не ми харесва да се противопоставят родители с деца с увреждания по какъвто и да е начин с други наши съграждани, които видите ли как паркирали с пропуски. Дори и да има някакви пороци допуснати в раздаването на пропуските винаги може в разговор между институциите тези проблеми да се изчистят. И тука се говори и от вас и от г-н Недков за някакво дело в Административния съд, но то било за дискриминация. Сега или е незнание и аудиторията не знае, подхвърляте някакви неща които не ги доразвивате достатъчно. Какво е това дело? Минало ли е през комисия за защита на дискриминация? Какво е решението на тая комисия защита от дискриминация? Сега на какъв етап е обжалването? Нали казваме, че има дело и разбираме че едва ли не има нещо гнило, ами не е така. 
	Акад. Христо Белоев: Момент, момент, Елеонора Николова реплика. Реплика на Галичк нали?
	Г-жа Елеонора Николова/реплика/: Уважаеми госпожи и господа аз ще повторя тезата си, а тя е тази ние не сме оправомощени да решаваме въпрос свързан с охраната на съдебната власт. Това е правомощие е на Кмета и ако има някаква нередовност, смисъл такъв, че в тази зона паркират така служители на съда, знам кое дразни хората не само магистрати и не само служебни коли. Г-н Кмета е в правомощието си даде предписание кои коли могат да спират там, защото действително зоната като очертана, като зона за сигурност трябва да важи и за служителите на съдебната система. Другото което искам да кажа че все пак тука се говори интуито персоне…..
 Акад. Христо Белоев: Моля за тишина……
Г-жа Елеонора Николова/реплика/:….. знам, че на Теменужка Козарева не й стигат местата г-н Недков, защото има само две. Но това не значи, че зоната за сигурност трябва да се съобрази с това. На мен също много ми пречи тази зона, защото моите клиенти ходят да спират на Рига, но това не значи че аз трябва да протестирам срещу зоната за сигурност. 
	Акад. Христо Белоев: Благодаря, Алисе Муртезова изказване.
	Г-жа Алисе Муртезова: Г-н Недков Вие знаете колко много ви уважавам и всеки път когато се подготвяте по даден контролен лист винаги така с внимание ви изслушам, но този път не съм съгласна с това предложение и ще кажа защо. Защото ние гражданите оставаме закона, ние гражданите трябва да имаме достатъчно и уважително отношение към този тип институции, които са със специален режим. Обратното аз много пъти съм говорила с Кмета и с други общински служители, когато трябва да се уважават институциите като институции, не че те не са ги уважавали, но когато трябва да се вземат и друг тип решения. Тук говорим наистина за институция, която е със специален режим. Нашата група няма да подкрепя това ваше предложение, не защото така имаме някакво неуважително отношение към вас, а просто защото институцията си е институция. Тя на нея и е необходимо тази зона, не само по закона, но и по презумпция. Да и това което г-жа Николова каза, спокойно Кметът може да даде предписание. А това което говорихте съответно за родители и близки и така нататък на хора с увреждания, също може да се реши улицата е дълга може да се сложат да се обозначат места в близост никакъв проблем. Друг е въпросът е че нали в цяла България и не само в Русе за енти пък го казвам, нали е трудно придвижването пеша пък какво говорим с инвалидни колички. 
	Акад. Христо Белоев: Деян Недков реплика.
	Г-н Деян Недков/реплика/: Благодаря г-н Председател също с уважение г-жо Муртезова, затова поисках тайното гласуване и там резултата щеше да е друг, но аз също уважавам институциите. И ще ви дам един пример който дадох  и на Председателката на съда ако там бяха частни кооперация с частни дворове нямаше го този паркинг и беше паркинг на частна кооперация, как щеше да се изпълни зоната за сигурност. Другото което е насочваме към Наредба 18, да но тя също може да поиска тези ен на брой места да ги дадем безвъзмездно, да ги поискат не да ги завладеят. Разберете ме правилно никой не е против институцията, но с публичната общинска собственост, кой е принципала, кой решава? Ние досега гласувахме публични, отдаване под наем, защо прехвърляте на Кмета, ние сме. Да попитам ли там има ли постоянна организация за движение? Приета ли е тази организация за движение? Разбирам всеки го е страх от съда.
	Акад. Христо Белоев: Алисе Муртезова, дуплика
	Г-жа Алисе Муртезова/дуплика/: Чакайте, чакайте какво значи страх ама я моля ви се. Преди малко един тука ме заплашва с поглед и едва ли не ще скочи отгоре ми се с агресия. Сега някой го било страх никой от нищо не го е страх, има закон току-що ви го казах. 
	Акад. Христо Белоев: Благодаря, Мариян Димитров
	Г-н Мариян Димитров: Вие говорите за страх, но подозирам че е имало натиск, които се опитаха и към мене да го упражнят, но не можаха да стигнат ди мене. Прото, просто не отидох на срещата, не бе не отидох на срещата туй се случи, защото знам какво щеше да стане. Няма сега да коментирам кой нормативен акт е специален и кой е общ,но ще коментирам становището на Окръжния съд. И в него е записано, че в параграф 1, т. 7 от допълнителните разпоредби на Наредба 4 е дадена легална дефиниция на понятието зона за сигурност: Това е съответната територия в обекта или прилежащ структура в която се осъществява контрол или пропускателен режим. И защо се прави това нещо да се намали риска от експлозии и трябва да има огради, колчета или охраняем паркинг със строг контрол за достъп, предназначен само за магистрати, съдебни служители и конвойни автомобили. Мисля, че няма наивник в тази зала независимо как ще гласува след малко, който да не вижда че това е чиста проба служебен паркинг и не е никаква зона за охрана и пак становището е записано достъпа…..от името на групата забравих да кажа…..
Акад. Христо Белоев: Можеше като изтече изказването…от името на група….
Г-н Мариян Димитров:….. достъпа за паркиране от източната и от западната страна на сградата е разрешен единствено за автомобили със специален режим, както и за такива управлявани от магистрати, служители по предварително одобрен списък съобразно конкретните критерии. Тази заповед на г-жа Чукоева аз я прочетох…..
Акад. Христо Белоев: Моля за тишина….
Г-н Мариян Димитров:…..като ми беше изпратена служебно от предния областен управител, тука тя си е спестила и за доставчици. Ами доставчиците, то може да влезе бомбата и чрез тях ако това е страха. Другия въпрос който си задвам като прочетох заповедта, ами така е, ние знаем ли колко доставчици ще дойдат днеска и дали този доставчик не е сменен с друг и така нататък. Така другия въпрос, който си го задавам къде е зоната за сигурност по ул. Любомир Пипков? Няма зона там, там можеш спокойно да вървиш до съда. А от към площада? Тези кашпи са турени за камуфлаж, просто да очертават някакво разстояние. Можеш ли да влезеш зад кашпите? Можеш. Има ли пропускателен режим? Знаем ли кай е влиза зад кашпите? Не знам, така че това не е никаква зона за сигурност. И в същия момент си задавам въпроса по-малко ли е уязвим ли е Административния съд? Къде е зоната на сигурност на административен съд Русе? Защо там няма необходимост от такава зона? А в Окръжния съд има необходимост от такава зона. Защо паркоместата не са служители със същия режим, като Административен съд Русе? И наблюдавайки становището на Общината неща да го коментирам, само ще кажа две думи по него г-н Кмете, защото то е подписано от Вас становището. Наблюдавайки последните 20 години какво се случва ами голяма част от кметовете станаха клиенти на тези институции, които се намират в тази сграда. Така че, така че ще ви обяснявам защо е подписан това становище, ние ще гласуваме против групата  на Възраждане, ние ще гласуваме „За“ групата на Възраждане. Благодаря.
	Акад. Христо Белоев: Реплика Пазарджиев, моля за тишина, реплика Иво Пазарджиев.
	Г-н Иво Пазарджиев/реплика/: Уважаеми колеги, уважаеми г-н Димитров хубаво е да бъдем активни, да има дебат в Общинския съвет, но той не трябва да бъде на аматьорско ниво. Нито сега правните ви разсъждение заслужават някакъв анализ, а разсъждението ви на тема охрана ама кой искал щял да влезе зад кашпите, а кой няма да влиза в кашпите също не смятам, че са сериозни. Вие сте човек с богат и административен и обществен опит смятам че трябва да се изказваме малко по-подготвени. Колкото до Административния съд Вие често водите дела там трябва да сте забелязали зоната за сигурност, има такава зона за сигурност и около много съдилища в България също има зони за сигурност. Има такива които не е обособена, разбира се но няма как тука да разсъждаваме дали трябва или не трябва да има зона за сигурност. Благодаря.
	Акад. Христо Белоев: Елеонора Николова, реплика.
	Г-жа Елеонора Николова/реплика/: Уважаеми колеги само искам да ви кажа, че в тази зала няма нито един човек, на когото да му е назначена задължителна охрана. В съда има магистрат, който в момента се охранява. Само това исках да ви кажа.
	Акад. Христо Белоев: Така, заповядай дуплика, Мариян Димитров.
	Г-н Мариян Димитров/дуплика/: Г-жо Николова това че има магистрат, който се охранява е ирелевантен факт. Следва ли да затворим цялата улица, да направим по-голяма зона за сигурност понеже има магистрат, който се охранява или има двама, трима магистрати нали това не е проблем на Община Русе или на синята зона и така нататък. А колкото до г-н Пазарджиев за зоната за сигурност около Административен съд да има такава, има опънати ленти, защото сградата е строена след 10 ноември и падат плочи отгоре за да не ударят някаго, затова има ленти. Никаква друга охранителна зона няма там.
	Акад. Христо Белоев: Рена Стефанова, изказване. Моля запазете тишина, моля запазете тишина, колеги……
	Г-жа Рена Стефанова: Благодаря г-н Председател, г-н Кмет, колеги иска ми се да върнем разговора на полето на професионалния разговор вярно е наистина, че догодина предстоят избори и че всеки иска да направи добро впечатление на този или онзи само, че скоро не е такъв. За мен няма никакво съмнение, че зоната за сигурност е обособена като такава по силата на нормативен акт, който я предвижда. В тоя смисъл зона за сигурност има право да има и е в правомощията на ръководителя на съответната сграда да прецени да издаде такава заповед или да не издаде такава заповед, тъй че спор по този въпрос. Спора за мене е как точно определяме периметъра на зоната на сигурност? Аз разбира се изчетох всичко по въпроса включително и в разговор с Председателя на Окръжния съд коментирах този въпрос. Периметъра се определя от звено охрана, което преценява към всяка от съдебните сгради каква е необходимостта дали ще са 5 метра, дали ще са 7 метра това не го решаваме ние тук, не го решава Председателя на съда, решава го звено охрана и дава предписание към Председателя на съда. Сега че има проблем с паркирането около съда в Русе и аз като колегата Николова моите клиенти също паркират на платения паркинг на Рига, защото място няма. Но двете теми не са противопоставими казала съм го на Председателя на Окръжния съд, казвам го и тук не е добре, че тази зона за сигурност се ползва частично да паркират и секретарките от съда. Това е проблем и той трябва да бъде решен само че не е в нашите правомощия колеги. И като изходим от това хайде с това популистко говорене да спрем и да се концентрираме върху това какво решение ние можем да вземем в тази зала. И аз твърдя колега Недков, че предложеното от Вас решение просто не е в нашите правомощия. В този ред на мисли ще ви помоля да бъдем малко по-обрани в изказа и да пристъпим към гласуване и да приключваме. Благодаря. 
	Акад. Христо Белоев: Искрен Веселинов, последното заявено изказване е това и след това ще дам думата на Елена.
	Г-н Искрен Веселинов: Уважаеми г-н Председател, уважаеми колегите аз ще изкажа малко по-различно мнение от преждеговорищитите преди всичко искам да разделя въпроса на две. Що е зона за сигурност и втория подвъпрос има ли право с едностранен акт от страна на административен ръководител на съда да се създава служебен паркинг. Защото съм ясно, че зоната за сигурност е нещо което законодателството предвижда, то може да излезе извън територията на конкретния обект нали съответно конкретната съдебна сграда и се изисква с оглед на избягване на терористи, опасности съответно някакви други инциденти. Но в самата заповед съдържа в своя член 1 определяйки границите примерно записа от източна страна прилежащи  към сградата служебен паркинг и тротоари от към улица Райко Даскалов. Тоест тука ние вече дефинираме, че съда създава служебен паркинг върху територия, която априори е лична общинска собственост. Следват ред записи в тая заповед, които регулират паркирането кой има право, кой няма. Аз смята, че са абсолютно нищожни, тъй като това е извън правомощията на административния ръководител. Тя създава един вид общ административен акт валиден за всички при условие, че нали нейните възможности са доста по-ограничени като правомощия. Смятам че предложението на г-н Недков е законосъобразно в първата си точка, тъй като параметрите на синята зона би определяме ние. И аз лично бих подкрепил първата точка от това решение, тъй като смятам за нищожно решението в частта му за образуване на паркинг, смятам че Общината не следвало да се съобразява и съответно не би следвало да изключва тая зона априори. Но аз също съм за разговора между институциите и в тоя дух ако това пространство е необходимо на съда, нормалната комуникация би била чрез кореспонденция с Общинския съвет, съответно с Общината. Като цяло ние да преценим и да разрешим възмездно или безвъзмездно да бъде ползвано от институцията този паркинг. Помня че когато станах народен представител, беше голям въпрос за зоната за сигурност така наречения паркинг обаче като започна да си плаща Народното събрание на Столична община паркоместата и въпроса просто отпадна. Така, че аз разделям въпроса, да има право на зона за сигурност, да тя има право да бъде извън територията и не няма право административен ръководител на съда да оформя служебни паркинги на база на своя заповед.
	Акад. Христо Белоев: Мариян Димитров реплика.
	Г-н Мариян Димитров/реплика/: Г-н Веселинов няма спор, че  …….може да оформя зона за сигурност въпроса в момента е че той е направил служебен паркинг и как ние ще се противопоставим на това нещо. Мисля че ще се противопоставим като не го изваждаме от синята зона и който иска да го обжалва. Това че становището на Общината е записано, че имало едно дело което обаче не е стигнало до Върховния съд и останало само до Административен съд Силистра. Казвам на Силистра за да поясня защо, защото тогава Административен съд Русе работеше в същата сграда и бяха заинтересована страна и затова в Силистра се гледа. Не значи че едно ново дело не може да има някакъв друг завършек. И тука така как да кажа най-нахално Общината ми е написала че щяло да загубим делото и хонорари и това, онова разходи за Общината. Ами то така беше за такситата, така беше за алкохола, така беше и за омбудсмана, но тях ги пуснахте тези решение и ги загубихте в съда, загубихте й разноските. Ами на първа инстанция ги губите сега ще видим…..добре…
	Акад. Христо Белоев: Кое е загубено, така Кмета на Общината. Г-н Милков, дуплика.
	Г-н Искрен Веселинов/дуплика/: Аз правя формално предложение за разделно гласуване на точка1, защото смятам от всички предложение тя е единствената законосъобразна. Нито можем да задължим Кмета да си изпълнява задълженията по улична сигнализация, нито поради нищожността на тая част от акта на административния ръководител съда можем да призоваваме ВАС да го отменя. В това отношение нека да гласуваме точка 1, тъй като чл.99, ал.1 и 3 от Закон за движение пътищата изрично казва, че зоните за платено паркирали са компетенция на Общинския съвет. Това би било знак, но същевременно бих искал да дадем знак и за желание за диалог от трибуната на Общинския съвет и да търсим решение, което да удовлетворява и закона и институциите.
	Акад. Христо Белоев: Така благодаря, Кмета на Общината.
	Г-н Пенчо Милков: Уважаеми г-н Председател, уважаеми колеги общински съветници вземам думата, защото въпроса е от особена обществена значимост. Първо искам да благодаря на моя колега Деян Недков, че през предните месеци проведи наистина в моя присъствие няколко срещи с административните ръководители, с Председателя на Окръжен съд, с други, съдии, прокурори провеждахме срещи и в Общината и на място в Съдебната палата. И темата беше първо подложено на диалог и двете страни си казаха становищата, аз бях свидетел на това нещо. Второ понеже съм, изпълнявам административна функция и съм правоприложител аз съм взел по отношение на предложението, със становището, което в никакъв случай не е нахално. Действително отнема време хората да се научат да говорят възпитано, аз емпирично ще изследвам на определени хора, колко време ще им отнеме да почнат да говорят възпитано. В никакъв случай нашето становище от пет страници не може да се охарактеризира като нахално, може би е правно сложно случай, но не е нахално. Ние сме взели позиция, че може по нормативната уредба да има такава зона сигурност, че не е нарушен реда. Има преписка между общинска администрация и административния ръководител на Окръжния съд която отговаря и за сградата на Съдебната палата и за зоната за сигурност в месеците назад, така че ние сме изпълнили нашите дейности. Моля ви за минута да се изслуша ще дам думата на г-жа Тодорова, в кратко нашето становище което е макар и пет страници и да се направи изложение на нашите правни доводи съобразно документите, които бяха дадени от съдебните органи. Аз още един път, бил съм общински съветник и казвам г-н Недков в случая подходи, не е подходил популистки, защото проблем има. Той не е юрист и не е нужно да подхожда като юрист и ние не можем юристите да го съдим. Тоест той подходи с много голямо търсене на информация в открити източници, консултирал се е и това е неговото виждане, което аз не споделям. Не мисля че тук става дума за популизъм, защото действително признавам съществуването на проблема. Давам думата на г-жа Тодорова много накратко и ще помоля да изложи нашето становище и двата документа, които получихме в последно при обсъждането има и допълнително становище от съда.
	Акад. Христо Белоев: Заповядайте г-жо Тодорова.
	Г-жа Елена Тодорова: Уважаеми дами и господа общински съветници аз съвсем накратко ще ви запозная със становището, което е изпратено. Като в началото искам да внеса няколко уточнения понеже дебата доста се измести към темата. Дали имат право да паркира там съдебните служители? Не а това нито е предмет на предложението, нито е предмет на заповедта. Предмет на предложението  е доколко административния акт, който е издал Председателя на окръжния съд е законосъобразен и доколко ние имаме възможност да го оспорим и доколко ние следва да се съобразим с него при проектирането на така наречената синя зона. По отношение на законосъобразността за заповедта, която е издадена в становището наше подробно е изложено, че ние считаме същата за законосъобразна и е издадена в съответствие с законовия режим и не считаме налице колизия между правната уредба на Закона за общинската собственост и Закона за съдебната власт, доколкото те касаят съвсем различни по характер правоотношения. Същото е изложено и в становището на ръководителите на институциите помещаващи се в Съдебната палата, като ясно е посочено, че Общинския съвет не разполага с правната легитимност до оспорва тази заповед, още по-малко може да бъде задължен Кмета да оспорва административен акт, който включително и влязъл в сила в един много по-далечен период. Предмет на предложението е писмото, с което Окръжния съд ни уведомява и моли да съобразим наличието на вече създадената охраняема зона при проектирането на синята зона. Това мисля, че се случваше когато се прие генералния план, който определи обхвата на синята зона. Дали зоната за охрана ще бъде паркинг или ще бъде под някаква друга форма охраняема зона? Това е предмет който следва, това е въпрос който следва да бъде решен от службите за охрана. В този въпрос няма право нито Общинския съвет, нито изпълнителната власт да се намесва. Това което може да направи Общинския съвет и което действително е длъжен да направи е да не определя обхват на синята зона съответстващ със зоната на охрана. Което по никакъв начин не възпрепятства правото на ползване на публичната общинска собственост, нито представлява разпореждане със собственост. Тоест това място не е паркинг, то не е урегулирано като паркинг…..сега. В допълнение….
 Акад. Христо Белоев: Моля….
Г-жа Елена Тодорова:…….в становището на Председателя, на ръководителите на институциите помещаващи се в Съдебната палата е посочени, че зоната за сигурност е съобразена с всички нормативни стандарти включително с правилата и принципите на Европейското законодателство. А списъкът на лицата, които имат достъп до нея съобразно правилата за охрана са предоставени, както на службата за охрана на съда така и на Общината. Тоест достъпа до тази зона не е безконтролен и неограничен. 
	Акад. Христо Белоев: Реплика, Иво пазарджиев.
	Г-н Иво Пазарджиев/реплика/: Уважаеми колеги правя реплика на г-жа Тодорова…
Акад. Христо Белоев: Моля за тишина…..
Г-н Иво Пазарджиев/реплика/:…. тъй като тя не каза нещо друго във връзка с заповедта. По втората точка от предложението на колегата Недков настоящето решение да се изпрати до Висш съдебен съвет искане да отмяна на заповед, посочения номер издадена от административния ръководител на Окръжния съд Русе, като незаконосъобразна. Сега г-н Недков трябва да разсъждаваме Висшия съдебен съвет явява ли се по-горе стоящ административен орган, който има право да отменя заповед на Председателя на Окръжния съд и може би трябва да продължат разсъжденията. Защото това е въпроса има ли право Висшия съдебен съвет да отмени такава заповед. Колкото до това дали е бил служебен паркинг или не, към момента когато мисля, че издадена заповедта действително е имало надписи служебен паркинг. Към днешна дата мисля, че около съда никъде няма табели служебен паркинг. 
	Акад. Христо Белоев: Благодаря, реплика Искрен Веселинов.
	Г-н Искрен Веселинов/реплика/: Репликирам докладващата, тъй като в заповед №76 от 19.02.2025г изрично пише от източната страна прилежащия към сградата служебен паркинг, от западната страна прилежащ към сградата служебен паркинг. Сега дали има табели или няма в момента аз не съм проверявал, но със сигурност в началото имаше. А сега дори да няма нали това е заповедта, на която стъпва изобщо тази охраняема зона и според мен в тази си част тази заповед е абсолютно нищожната, тъй като няма такива правомощия. 
	Акад. Христо Белоев: Мариян Димитров, надявам се да е последно това.
	Г-н Мариян Димитров/реплика/: Репликата е към г-жа Тодорова и ми е следната да наистина може да има паркинг само, че е записано охраняем паркинг. Как тези два паркинга са охраняват? Ще кажете с камерите. Нищо не се охранява с камерата, защото се наложи да ги ползвам веднъж за нещо, което се случи на площада и се оказа, че имат такава разделителна способност, че не може да се видим лицето на човека и така нататък. Но ако тези паркинги са охраняеми това значи всеки, който влезе в тази зона би трябвало да ясно кой влиза и да подлежи на някакъв контрол. Всеки може да влезе в зоната на паркинга, даже всеки може да паркира, защото имам познати, които като видят свободно място са паркирали. И вика после ма затапиха там и не мога да излязат, търся съдията той не ми вдига, защото е в дело. Тоест ако се плашим от някоя бомба, която може да гръмне, тя винаги може да гръмне. Това е пак казвам не е никакъв охраняем паркинг, не е никаква зона за сигурност, това е служебен паркинг за който обслужва работещите в Съдебната палата. Благодаря.
	Акад. Христо Белоев: Благодаря, прекратяваме с дебата, достатъчно много изказвания. Преминаваме към гласувания. Процедурно предложение, тоест предложение от Искрен Веселинов за разделно гласуване на точка 1 и останалите. Така първото предложение за разделно гласуване. Ами той не е заявил нищо. За разделно гласуване дали е съгласен вносителя, той дали е съгласен или не има предложение, как ме вкарвате грешка, моля Ви. За разделно гласуване точка 1 и останалите.

КВОРУМ – 47. С 11 „за“, 9 „против“ и 27 „въздържал се“ не се приема предложението.

	Акад. Христо Белоев: Гласуваме точката както е внесена от вносителя.

КВОРУМ – 44. С 7 „за“, 7 „против“ и 30 „въздържал се“ не се приема предложението.

 
Точка 47
Питания
	Акад. Христо Белоев: Две питания имаме, първото питане е от Мариян Й. Димитров относно строеж на паркинг в зелената площ на ул. „д-р Петър Берон“.
	Г-н Мариян Димитров: Уважаеми колеги…..
	Акад. Христо Белоев:…..останете в залата само две питания има….
	Г-н Мариян Димитров: Уважаеми колеги, г-н Председател правя питане относно строеж на паркинг, в зелената площ на ул. “д-р Петър Берон", срещу номер 30 и срещу съседните номера. На 08.07.2026 г започна строеж на паркинг, който се извършва от служители на Община Русе в зелената площ на адрес в гр. Русе ул. “д-р Петър Берон", срещу номер 30 и срещу съседните номера. Още същия ден, изпратените от Община Русе работници премахнаха изцяло короната на най-младото дърво - липа на 20 години, в озеленената площ, като беше оставена съвсем малка част от стъблото без нито един клон, което е в нарушение на Наредба № 30 за изграждане…..
Акад. Христо Белоев: Моля за тишина…..
Г-н Мариян Димитров:…. и опазване на зелената система, която в чл. 15 забранява при строителство да се деформират надземните части на дървесната растителност. Увредена е и коренната система на няколко други 60 годишни дървета. Разтревожени граждани зададоха множество въпроси относно строителството на паркинга на намиращата се на мястото зам. кмет Златомира Стефанова, която им отговори, че не е оторизирана да дава изявления по тези въпроси. Във връзка с това искам да задам на кмета Пенчо Милков, няма го следните въпроси: Той се учи от Пламен Стоилов, 1.Какъв е статута на поземлния имот, в който се извършва строителството на паркинг, съгласно ОУП на гр. Русе, какво е неговото предназначение според този план и същият явява ли се публична общинска собственост по силата на чл. 61 ал. 4 във връзка с ал. 2 от ЗУТ? 2.Налице ли е промяна в предназначението на поземления имот, който е 
озеленена площ от Зелената система на Община Русе и с какъв акт и…….
Акад. Христо Белоев: Моля за тишина….
Г-н Мариян Димитров:…. на какво основание е извършена тази промяна? 3.Налице ли е одобрен ПУП за този поземлен имот, който да предвижда строителството на паркинг, кога и с каква заповед е одобрен и кога е влязла в сила същата? Този ПУП в съответствие ли е с предвижданията на ОУП? 4.Налице ли е уведомяване на всички заинтересовани лица по смисъла на чл. 13 от ЗУТ, доколкото става въпрос за озеленена площ за широко обществено ползване, предназначена за трайно задоволяване на обществени потребности от общинско значение? Как и кога са били уведомени заинтересованите лица…….
Акад. Христо Белоев: Моля за тишина…..
Г-н Мариян Димитров:….. след като на нито една от околните жилищни сгради не е била разлепвано обявление за проектирания ПУП….
Акад. Христо Белоев: Колеги шума е много висок в залата, моля за тишина….
Г-н Мариян Димитров:….. за да е възможно да се подадат възражения срещу него? 5.Нарушава ли започналото строителство разпоредбата на чл. 62 ал. 2 от ЗУТ, 
съгласно която озеленените площи, които представляват публична собственост, не могат да бъдат продавани, преотстъпвани и обременявани с вещни тежести, както и да бъдат използвани за други цели? 6.В случай, че предназначението на зелената…….
Акад. Христо Белоев: Моля съветници да не излизат от залата, 28 сме…….
Г-н Мариян Димитров:……. площ, представляваща „улично озеленяване“ по смисъла на чл. 61 ал. 2 от ЗУТ и не е било променено, на какво основание се извършва там строителство на паркинг, след като изграждането на подобен обект не е разрешено с разпоредбата на чл. 62 ал. 7 от ЗУТ? 7.Налице ли са нарушения на  чл. 62а. ал. 1 от ЗУТ, съгласно която не може……
Акад. Христо Белоев: На ръба на кворума сме колеги….
Г-н Мариян Димитров:…… да се променя предназначението на съществуващите озеленени площи или на части от тях в урбанизираните територии, реализирани съгласно предвижданията на устройствените планове? 8.Проведено ли е обществено обсъждане за подобна промяна, съгласно чл. 62а   ал. 3 от ЗУТ, който изисква промяната на предназначението на територии и поземлени имоти по ал. 2 да се разрешава след обществено обсъждане, проведено по реда на чл. 127, ал. 1, от общинския съвет с решение, прието с мнозинство две трети от общия брой на съветниците? Налице ли е такова решение на Общински Съет - Русе и кога е гласувано същото? 9.Налице ли е проведена процедура…..
Акад. Христо Белоев: Колеги моля ви за тишина….
Г-н Мариян Димитров:….. по чл. 62а ал. 5 от ЗУТ, според която норма предназначението на територии и поземлени имоти, предвидени в общите или подробните устройствени планове на урбанизираните територии за озеленени площи, които не са реализирани, може да се променя с нов общ или подробен устройствен план на цялото населено място или селищно образувание, ако със схемите или план-схемите на зелената система се доказва, че са спазени нормативите за озеленени площи? 10.Налице ли са одобрени инвестиционни проекти за извършвания строеж и в тях отразена ли е съществуващата дървесна растителност от липи на мястото, където…..
Акад. Христо Белоев: Още 5-6 минути иначе трябва да пусна проверка на кворума и да прекратя…..
Г-н Мариян Димитров:….. се строи? Кой и кога е одобрил тези инвестиционни проекти? 11.При одобряване на тези проекти спазена ли е разпоредбата на чл. 62 ал. 3 от ЗУТ, съгласно койт съществуващи озеленени площи, представляващи публична собственост, се устройват и опазват като защитени територии по смисъла на чл. 8, т. 4?
12.Издадено ли е разрешение….
Акад. Христо Белоев: Г-н Димитров 5 минута говорите вече…..
Г-н Мариян Димитров:….. за строеж от Главния архитект на Община Русе, кога и на какво законово основание? 13.Налице ли е изискуемата по ЗУТ документация, свързана с откриване на строителната площадка и започналото строителство, като в тази насока съставени ли са всички изискуеми протоколи? 14.Защо няма монтирана информационна табела свързана с вече откритата строителна площадка? И последно 15.В случай, че гореизброените разпоредби на ЗУТ не са били спазени и липсват издадени валидни строителни книжа за извършваното строителство, кое длъжностно лице е разпоредило неговото извършване и на какво правно основание?
Акад. Христо Белоев: Така г-жа Великова, така 3 страници да се изчетат са девет минути.
Г-жа Здравка Великова: Уважаеми дами и господа ще се огранича с четенето само искам да започна с това, че г-н Мариян Димитров не се подготвил като е задавал въпросите. Терена, които Вие цитирате че е озеленена площ…..
Акад. Христо Белоев: Моля за тишина…
Г-жа Здравка Великова:….е частна общинска собственост междублоково пространство предназначено за виско-жилищно застрояване. Има частично изменение на регулационния план  на квартал 225 от 1982 година на изпълнителен комитет на Общински народен съвет Русе. С него се предвижда застрояване на жилищни сгради и магазини точно на тези места са предвидени изграждането на паркинги, които обаче тогава с благоустрояването на района не са реализирани. Тоест всички тези изисквания които Вие казвате за изменение на зелени площи, на паркове и градини те са неприложими за нашия случай. Относно това че строителството е започнало без за разрешение за строеж, сте прав и поради което там терена е възстановен. Така че в момента няма строеж.
Акад. Христо Белоев: Благодаря, следващо питане…
Г-н Мариян Димитров: Да терена е възстановен, обаче строителството е започнало без разрешение за строителство, което показва, че Общината не спазва собствените се разпоредби. Не спазва закона и тръгва по един такъв не нормален начин да строи някакъв паркинг там. И все пак там бяха направени някакви разходи, както по правенето на паркинга, там беше премахната земната маса и в момента тя е върнала и всичко е възстановено. Кой ще плати тези разходи и кой разпореди строителство на този въпрос не получих отговор? И неслучайно отговора ми се отлагаше толкова време за да може да се възстанови терена и да кажем, че всичко е нормално, за мен не е нормално.
	Акад. Христо Белоев: Следващо питане от Мариян Димитров и Христо Попов за разходи за реклама, сега внимавайте с изчитането до 3 минути и ви спирам.
	Г-н Христо Попов: Благодаря г-н Председател, на 20.03.2026 г. г-н Димитров е отправил питане до Кмета Пенчо Милков относно реклама и други медийни услуги на кои медии, каква е сумата заплатена от Община Русе за реклама, на кои медии за всяка медия поотделно, за 2024 г. и 2025 г.? Отговора, който е получен е че няма връзка с точка от дневния ред, на предното заседание ние зададохме същия въпрос, като казахме, че има връзка с две точки приемане на отчета и приемане на бюджета, но въпроса беше отложен. За това сега го задаваме същия въпрос: Каква е сумата заплатена от Община Русе за реклама и други медийни услуги на кои медии, за всяка медия поотделно, за 2024 г. и 2025 г. поотделно? Благодаря Ви.
Акад. Христо Белоев: Елена Тодорова.
Г-жа Елена Тодорова: Уважаеми дами и господа общински съветници….
Акад. Христо Белоев: Поведението предполага и отношение, виж какво става мога да спра заседанието…… 
Г-жа Елена Тодорова:…относно рекламата съгласно легалната дефиниция по § 1, т. 11 от Допълнителните разпоредби на Закона за защита на конкуренцията, реклама е съобщение във връзка с търговия, занаят или професия, което има за цел да насърчи реализацията на стоки и услуги. Община Русе е орган на местното самоуправление и не осъществява търговска дейност. Информацията, която Общината разпространява за своята дейност и за дейността на Общинския съвет, няма за цел да насърчава реализацията на стоки или услуги и поради това не представлява „реклама“. Реклама в смисъла на посочената дефиниция Общината осъществява в друго качество: не като възложител, който заплаща за нея, а като страна, която я предоставя. При организирането на културни прояви, например Мартенски музикални дни, Общината сключва договори за спонсорство с търговски дружества. Срещу направения от тях принос Общината рекламира спонсорите по време на съответната проява. В тези случаи Общината не разходва бюджетни средства за реклама, а осигурява рекламата като насрещна престация по спонсорския договор. Поради това през 2024 г. и 2025 г. Община Русе не е заплащала суми за „реклама“ по смисъла на посочената дефиниция. Относно „други медийни услуги“: Понятието „медийни услуги“ е легално дефинирано в чл. 2 от Закона за радиото и телевизията и обхваща аудио-визуалните медийни услуги и радиоуслугите, предоставяни от доставчик, който носи редакционна отговорност за тях. Община Русе не възлага създаването на програми или предавания под редакционната отговорност на доставчик. Услугите, възлагани на доставчици на медийни услуги, са с ограничен предмет: излъчване на записи от заседанията на Общинския съвет, за да се осигури публичност на дейността на органа на местното самоуправление. Участието на представители на Общината в информационни предавания по правило е по искане на съответната медия и не се заплаща. Относно разходите за информиране на гражданите за да изпълни задължението си да информира гражданите за своята дейност и за дейността на Общинския съвет, през 2024 г. и 2025 г. Община Русе е сключила договори за следните видове дейности: информационни банери, информационно обслужване, видеоматериали, отразяващи дейността на Община Русе, анализи и доклади. В табличен вид е показно за 2024 и 2025г броя на договорите и общата сума на изразходените средства. Относно поименното посочване на изпълнителите и стойностите по отделните договори моля да имате в предвид, че договорите са сключени с търговски дружества. Договорените цени и условия отразяват индивидуалната ценова политика на всеки изпълнител и представляват информация, свързана с неговата стопанска дейност. Разкриването на тази информация в поименен вид би позволило пряко съпоставяне на възнагражденията между отделните изпълнители. Това може да засегне конкурентното им положение и да породи неоснователни спекулации, които увреждат търговските им интереси и добросъвестната конкуренция на местния медиен пазар. Поради това информацията се предоставя в обобщен вид по видове дейности, без да се посочват наименованията на изпълнителите и стойностите по отделните договори.
Акад. Христо Белоев: Благодаря, заповядай.
Г-н Мариян Димитров: Не знам какво очаквате да кажа, че не съм доволен от отговора. Шест месеца задавам тези въпроси, шест месеца Кмета Милков ме мотай и ми дава все един и същ табличен вид на колко медии колко пари общо са получели. Крият се имената на медиите и сега нали оправданието, първо беше че не било по точка от дневния ред, когато беше точка от дневния ред го отложихме за да не си получа отговора. И щели да се увредят търговските интереси, а аз искам да видя дали не са увредени интересите на Общината. Дали една медия не взема пет пъти повече от друга медия, тук причините са съвсем други и аз разбирам, защо Кмета го няма в момента….
Акад. Христо Белоев: Кмета е на събитие, което закъсня дори за него, тъй че упълномощи заместник, който да го замества.
Г-н Мариян Димитров:….ще продължим с друго събитие вероятно ще се видим в съда, благодаря.
Акад. Христо Белоев: Приятен ден на всички.

